***ЈКП „ГРАДСКО ГРОБЉЕ“ ДОО БИЈЕЉИНА***

***ул. Пантелинска бр. 150***

***Извјештај о раду ЈКП „Градско гробље“ ДОО***

***Бијељина са завршним рачуном за 2022.годину***

***Бијељина, Мај 2023.године***

**САДРЖАЈ**

[УВОД 3](#_Toc139007447)

[1. ОСНОВНИ ПОДАЦИ О ПРЕДУЗЕЋУ 4](#_Toc139007448)

[1.1. Оснивање и регистрација 4](#_Toc139007449)

[1.2. Основни идентификациони подаци 5](#_Toc139007450)

[1.3. Дјелатност Предузећа 6](#_Toc139007451)

[1.4. Нормативна основа организовања 7](#_Toc139007452)

[1.5. Организација Предузећа 9](#_Toc139007453)

[*1.5.1. Скупштина предузећа, као орган управљања* 10](#_Toc139007454)

[*1.5.2. Надзорни одбор Предузећа* 11](#_Toc139007455)

[*1.5.3. Управа предузећа* 14](#_Toc139007456)

[1.6. Структура запослених радника 14](#_Toc139007457)

[1.7. Оснивање пословних јединица ЈКП „Градско гробље“ ДОО Бијељина 16](#_Toc139007458)

[*2. РЕЗУЛТАТИ ПОСЛОВАЊА ПРЕДУЗЕЋА ПО СЛУЖБАМА* 16](#_Toc139007459)

[2.1. Служба правних, кадровских и општих послова 16](#_Toc139007460)

[*2.1.1. Задуживање ЈКП „Градско гробље“ ДОО Бијељина подизањем Револвинг кредиа* 19](#_Toc139007461)

[*2.1.2.Предаја у посјед* 19](#_Toc139007462)

[*2.1.3. Инспекцијска контрола радних односа по пријави* 20](#_Toc139007463)

[*2.1.4. Формирање синдикалне организације ЈКП „Градско гробље“ ДОО Бијељина* 21](#_Toc139007464)

[*2.1.5.Активности око рекунструкције 9. гробног поља на Новом градском гробљу Хасе – Бријесница* 21](#_Toc139007465)

[2.2. Служба за погребне послове 24](#_Toc139007466)

[2.2.1.Одржавање Католичког гробља 26](#_Toc139007467)

[2.2.2 Рад Градске мртвачнице на Новом градском гробљу Хасе – Бријесница 27](#_Toc139007468)

[*2.2.4 Активности у погледу преузимања сеоских гробаља на подручју града бијељина у 2022. години* 29](#_Toc139007469)

[*2.2.5 Проширење Новог градског гробља на јужну страну у 2022. години* 33](#_Toc139007470)

[*2.2.6. Извјештај о збрињавању и сахрани патоанатомског отпада у ЈКП „Градско гробље“ ДОО у 2022. години* 34](#_Toc139007471)

[2.3. Служба за финансијске послове 37](#_Toc139007472)

[*2.3.1 Поновљени поступак контроле од стране Управе за индиректно опорезивање БиХ у 2022. години* 37](#_Toc139007473)

[*2.3.2. Молба за уврштавање у ребаланс буџета Града Бијељина за 2022. годину* 39](#_Toc139007474)

[*4. Резултат пословања Предузећа* 41](#_Toc139007475)

[4.1. ФИНАНСИЈСКО ПОСЛОВАЊЕ 41](#_Toc139007476)

[*4.1.1. Биланс стања* 42](#_Toc139007477)

[*4.1.2. Биланс успјеха* 43](#_Toc139007478)

[4.1.3. Остварени резултат 47](#_Toc139007479)

[4.1.4. Биланс токова готовине 47](#_Toc139007480)

[*4.1.5.* *Анализа положаја и профитабилности Предузећа* 47](#_Toc139007481)

[5. Анализа финансијске равнотеже 48](#_Toc139007482)

[5.1. Анализа задужености 49](#_Toc139007483)

[5.2. Имовински положај предузећа 50](#_Toc139007484)

[5.3. Приносни положај предузећа 50](#_Toc139007485)

[ЗАКЉУЧАК 51](#_Toc139007486)

# УВОД

Извјештај о раду ЈКП „Градско гробље“ ДОО Бијељина урађен је у складу са чланом 24. Закона о рачуноводству и ревизији Републике Српске („Службени гласник РС“ број 94/15, 78/20), члана 37. Статута ЈКП „Градско гробље“ ДОО Бијељина број 6/15, 19/17, 21/20 и 11/21.

Јавно комунално предузеће „Градско гробље“ ДОО Бијељина својим односом при пружању погребних услуга тежи ка сталном повећању квалитета нивоа услуга, како у основној дјелатности, укопима, опремању и превозу умрлих, тако и у пословима који су у служби основне дјелатности, уређењу и одржавању гробља и другим услужним радовима.

Како бисмо корисницима наших услуга обезбиједили континуирано пружање услуга, ЈКП „Градско гробље“ ДОО Бијељина ради 24 часа дневно при чему се запослени у Предузећу труде да увијек раде предано и савјесно, да се препознају по високом нивоу личне одговорности и професинализма у раду, водећи рачуна о посебном психофизичком стању.

Предузеће настоји да све послове везане за укоп обавља благовремено и уз достојанствено поштовање умрлих и њихових породица.

Одредбама члана 2. став 1. тачка з.) Закона о комуналним дјелатностима („Службени гласник Републике Српске“ број 124/11, 100/17) прописано је да се као комунална дјелатност од посебног јавног интереса, у смислу овог закона, сматра погребна дјелатност.

Пословне активности Предузећа у потпуности се извршавају на основу Закона о гробљима и погребној дјелатности Републике Српске („Службени гласник Републике Српске“ број 31/13 и 6/14), Одлуке о гробљима и погребној дјелатности на подручју Града Бијељина („Службени гласник Града Бијељина“ број 11/15, 12/18и 23/19), Закона о јавним предузећима Републике Српске („Службени гласник Републике Српске“ број 75/04 и 78/11), Закона о привредним друштвима Републике Српске („Службени гласник Републике Српске“ број 127/08, 58/09, 100/11,67/13, 100/17 и 82/19) и Закона о комуналним дјелатностима Републике Српске („Службени гласник Републике Српске“ број 124/11 и 100/17).

# 1. ОСНОВНИ ПОДАЦИ О ПРЕДУЗЕЋУ

## Оснивање и регистрација

Скупштина Града Бијељина на 26. сједници одржаној дана 13.новембра 2014. године, донијела је Одлуку о оснивању Јавног комуналног предузећа „Градско гробље“ ДОО Бијељина ради управљање гробљима на подручју Града Бијељина и обављање погребних и припадајућих дјелатности.

Јавно комунално предузеће „Градско гробље“ ДОО Бијељина, основано је Одлуком Скупштине Града Бијељина број 01-022-91/14 од 13.11.2014. године, као самостално предузеће и правни наслиједник АД „Комуналац“ Бијељина у области обављања погребних и припадајућих дјелатности.

Рјешењем Окружног привредног суда у Бијељини број 059-0-Reg-20-000 935 од дана 09.03.2021.године, уписана је промјена сједишта Јавног комуналног предузећа „Градско гробље“ ДОО Бијељина ДОО те је ново сједиште предузећа на адреси Пантелинска број 150, Бијељина.

Рјешењем Окружног привредног суда у Бијељини број 059-0-Reg-20-000 771 од дана 06.09.2021.године, уписана је промјена статуса лица овлашћеног за заступање Јавног комуналног предузећа „Градско гробље“ ДОО Бијељина, са сједиштем у улици Пантелинска број 150 гдје је као директор тј. лице овлашћено за заступање субјекта уписан:

***Марио Томић, дипломирани правник,***

***Са пребивалиштем у Бијељини.***

Рјешењем Окружног привредног суда у Бијељини број 059-0-Reg-21-001 272 од дана 12.01.2022.године, уписане су основане пословне јединице ЈКП „Градско гробље“ ДОО Бијељина, а на основу Одлука Скупштине предузећа о оснивању истих.

У поменуто Рјешење уписане су:

* На основу Одлуке број 42/21 од 28.12.2021.године, пословна јединица ЈКП „Градско гробље“ ДОО Бијељина ПЈ 1 „Цвјећара бр. 1“ Бијељина, чији је ЈИБ 4403806550029, како је додијељено Увјерењем број 06/1.05/0801-455.12-7154/2022 од 31.01.2022.године Пореске управе Републике Српске, Подручна јединица Бијељина;
* На основу Одлуке број 43/21 од 28.12.2021.године, пословна јединица ЈКП „Градско гробље“ ДОО Бијељина ПЈ 2 „Пучиле“ Бијељина, чији је ЈИБ 4403806550037, како је додијељено Увјерењем број 06/1.05/0801-455.12-5240/2022 од 25.01.2022.године Пореске управе Републике Српске, Подручна јединица Бијељина;
* На основу Одлуке број 44/21 од 28.12.2021.године, пословна јединица ЈКП „Градско гробље“ ДОО Бијељина ПЈ 3 „Хасе - Бријесница“ Бијељина, чији је ЈИБ 4403806550045, како је додијељено Увјерењем број 06/1.05/0801-455.12-5247/2022 од 25.01.2022.године Пореске управе Републике Српске, Подручна јединица Бијељина.

Рјешењем Окружног привредног суда у Бијељини број 059-0-Reg-22-000 420 од дана 12.07.2022.године, уписана је основана пословна јединица ЈКП „Градско гробље“ ДОО Бијељина ПЈ 4 „Град“ Бијељина на адреси Нушићева број 25, а на основу Одлуке о оснивању пословне јединице ЈКП „Градско гробље“ ДОО Бијељина број 9/22 од 10.05.2022.године Скупштине предузећа. Предметној пословној јединици 4 „Град“ Бијељина додијељен је ЈИБ 4403806550053, како је додијељено Увјерењем број 06/1.05/0801-455.12-58800/2022 од 15.07.2022.године Пореске управе Републике Српске, Подручна јединица Бијељина.

## Основни идентификациони подаци

Према расположивој документацији скраћени назив Предузећа је:

**ЈКП „Градско гробље“ ДОО Бијељина ул. Пантелинска број 150**

Рјешењем Окружног привредног суда број 059-0-Reg-10-000 890 од 12.12.2014.године уписани и нису се мијењали:

МБ 11124640,

МБС 59-05-0057-14.

ЈИБ 4403806550002

Обавјештењем о разврставању пословног субјекта по дјелатностима Агенције за посредничке, информатичке и финансијске услуге број: BN-S-146/21од дана 20.04.2021. године Предузеће је разврстано као:

Назив (фирма): **Јавно комунално предузеће „Градско гробље“ друштво са ограниченом одговорношћу, Бијељина.**

Облик организовања : **Јавно предузеће.**

Облик својине: **Државна.**

Сједиште: **Бијељина, улица и број: Пантелинска број 150.**

Општина/Град: **Бијељина.**

Матични број: **11124640.**

Матични број субјекта: **59-05-0057-14.**

Јединствен идентификациони број (ЈИБ): **4403806550002.**

Основна дјелатност: **Погребна и припадајућа дјелатност – 96.03.**

Предузеће има имовину коју чине основни капитал, додатни улози оснивача као и имовина коју Предузеће стиче обављањем дјелатности. Оснивач може посебним одлукама Предузећу пренијети право управљања и одржавања непокретности које су у својини оснивача, а ради вршења дјелатности Јавног предузећа.

Предузеће одговара за своје обавезе цјелокупном својом имовином, а оснивач до висине унесеног улога у имовину Предузећа. Своје финансијско пословање Предузеће обавља преко својих трансакционих рачуна:

* 554-001-00004916-77 – “Наша Банка“а.д. Бијељина,
* 199-572-00469768-37 – „Sparkasse Bank“ дд БиХ,
* 551-790-22222411-65– „UniCredit Bank“ а.д. Бања Лука.

Пореска управа Министарства финансија Републике Српске издала је Увјерење о регистрацији пореског обвезника број: 06/1.05/0801-455.12-25442/2021 од дана 06.04.2021. године и додијелила број: **4403806550002.**

## 1.3. Дјелатност Предузећа

Рјешењем о регистрацији Окружног привредног суда у Бијељини број: 059-0-Reg-14-000 890 од дана 12.12.2014. године уписано је усклађивање дјелатности, према коме је уписана дјелатност Предузећа:

* 01.30 - Гајење садног материјала и украсних биљака;
* 23.69 - Производња осталих производа од бетона, гипса и цемента;
* 23.70 - Сјечење, обликовање и обрада камена;
* 25.61 - Површинска обрада и превлачење метала;
* 25.62 - Машинска обрада метала;
* 32.99 - Остала прерађивачка индустрија;
* 42.99 - Изградња осталих објеката нискоградње;
* 47.76 - Трговина на мало цвијећем, садницама, сјемењем, ђубривом, кућнимљубимцима и храном за кућне љубимце у специјализованим продавницама;
* 47.78 – Остала трговина на мало новом робом у специјализованим продавницама;
* 49.41 – Друмски превоз робе;
* 56.21 – Дјелатност кетеринга;
* 56.29 – Остале дјелатности припреме и послуживања храном;
* 56.30 – Дјелатност припреме и послуживања пића;
* 68.10 – Куповина и продаја сопствених некретнина;
* 68.20 – Изнајмљивање и пословање сопственим некретнинама или некретнинама узетим у закуп (лизинг);
* 81.30 – Услужне дјелатности уређења и одржавања зелених површина;
* 96.03 – Погребне и припадајуће дјелатности.

Дјелатност Предузећа допуњена је 2017.године на Скупштини предузећа те је додата дјелатност под шифром 81.29 – остале услуге чишћења.

У току 2020.године, а у сврху добијања потребних дозвола за управљање патоанатомским отпадом на подручју Града Бијељина као и преузимању покојника из ЈЗУ Болница „Свети врачеви“ Бијељина, извршена је допуна Статута ЈКП „Градско гробље“ ДОО Бијељина број 6/15 од 18.06.2015.године Одлуком о допуни Статута ЈКП „Градско гробље“ ДОО Бијељина број 21/20 од 07.08.2020.године, те су додате дјелатности под шифром

* + - * 38.21 – Обрада и одлагање неопасног отпада
      * 38.22 – Обрада и одлагање опасног отпада

Претежна дјелатност којом се Јавно комунално предузеће бави je 96.03 – Погребне и припадајуће дјелатности.

## 1.4. Нормативна основа организовања

На основу члана 5. став 1. тачка а) а у вези са чланом 52. став 1. Закона о Јавним предузећима Републике Српске („Службени гласник Републике Српске“ број 75/04 и 78/11), члана 281. Закона о привредним друштвима („Службени гласник Републике Српске“ број 127/08, 58/09, 100/11 и 67/13), члан 7. став 1. Закона о комуналиним дјелатностим („Службени гласник Републике Српске“ број 124/11), члан 3. став 1. Закона о гробљима и погребној дјелатности („Службени гласник Републике Српске“ број 31/13 и 6/14) и Одлуке о давању ЈКП „Градско гробље“ ДОО Бијељина на управљање, кориштење и одржавање земљишта, комуналних објеката, инфраструктуре власништво Града Бијељина („Службени гласник Града Бијељина“ број 2/15) на сједници одржаној дана 18.06.2015. године доноси Статут Јавног комуналног предузећа „Градско гробље“ ДОО Бијељина, којим се дефинишу:

* опште одредбе,
* фирма и сједиште предузећа,
* правни статус предузећа,
* одговорност за обавезе,
* дјелатност предузећа,
* средства за рад и развој предузећа,
* управљање и организовање предузећа,
* заступање и потписивање,
* етички кодекс,
* расподјела добити и покриће губитака,
* планирање послова,
* примјена књиговодствених, финансијских, рачуноводствених стандарда,
* поступак набавке,
* заштита животне средине,
* одбор за ревизију,
* посебне одредбе,
* статусне промјене,
* промјене правне норме и престанка предузећа,
* јавност рада и пословна тајна,
* општи акти предузећа,
* прелазне и завршне одредбе.

Статутом је предвиђено (члан 66.) да се општим актима Предузећа сматрају:

* Статут,
* правилници,
* пословници и
* одлуке којима се на општи начин утврђују општа питања.

Општи акти морају бити усклађани са Статутом, а сва остала појединачна акта усаглашена са општим актима Предузећа. Општи акти донијети у Јавном предузећу се објављују на огласним таблама предузећа, као и путем интерне комунакционе мреже, путем које се уграђује у трајну базу података.

Општи акти Јавног предузећа ступају на снагу осмог (8) дана од дана објављивања, осим у случајевима када је самим актом другачије уређено (у изузетним случајевима).

За регулисање појединих питања у Предузећу су донесени правилници, као што су:

* Правилник о јавним набавкама роба, услуга и радова ЈКП „Градско гробље“ ДОО Бијељина број 108/15 од 28.07.2015. године;
* Правилник о поступку директног споразума ЈКП „Градско гробље“ ДОО Бијељина број 110/15 од 28.07.2015. године;
* Правилник о праћењу реализације оквирних споразума, уговора и фактура ЈКП „Градско гробље“ ДОО Бијељина број 112/15 од 28.07.2015. године;
* Правилник о извођењу радова на гробљима којима управља ЈКП „Градско гробље“ ДОО Бијељина број1069/16 од 25.03.2016. године;
* Правилник о продаји гробних мјеста на гробљима којима управља ЈКП „Градско гробље“ ДОО Бијељина (пречишћен текст) број49/18 од 04.12.2018. године;
* Правилник о сахрани и ексхумацији умрлих лица на гробљима којима управља ЈКП „Градско гробље“ ДОО Бијељина број 51/18 од 04.12.2018. године;
* Правилник о раду ЈКП „Градско гробље“ ДОО Бијељина број 61/18, 107/19, 71/20 и 60/22;
* Правилник о тестирању на алкохол, дроге и друга средства зависности на радном мјесту у ЈКП „Градско гробље“ ДОО Бијељина број 64/18 од 21.12.2018. године;
* План сигурности личних података у ЈКП „Градско гробље“ ДОО Бијељина број 34/19 од 03.05.2019.године;
* Правилник о провођењу закона о заштити личних података у ЈКП „Градско гробље“ ДОО Бијељина број 36/19 од 03.05.2019.године;
* Правилник о начину и роковима вршења пописа и усклађивање књигиводственог стања са стварним стањем имовине и обавеза у ЈКП „Градско гробље“ ДОО Бијељина број 48/19 од 28.06.2019.године;
* Правилник о чувању пословне тајне у ЈКП „Градско гробље“ ДОО Бијељина број 51/19 од 28.06.2019.године;
* Правилник о стручном оспособљавању запослених лица у ЈКП „Градско гробље“ ДОО Бијељина број 55/19 од 28.06.2019.године;
* Правилник о накнади трошкова превоза за долазак и одлазак са рада у ЈКП „Градско гробље“ ДОО Бијељина број 84/19 од 06.08.2019.године;
* Правилник унутрашње организације и систематизације радних мјеста у ЈКП „Градско гробље“ ДОО Бијељина број 2-1-996/19 од 16.08.2019.године;
* Правилник поступка рада Градске мртвачнице ЈКП „Градско гробље“ ДОО Бијељина број 94/19 од 02.10.2019.године;
* Правилник о минимуму услова рада у случају штрајка у ЈКП „Градско гробље“ ДОО Бијељина број 111/19 од 29.11.2019.године;
* Правилник о начину пружања услуга и рјешавања приговора и рекламација корисника Комуналне услуге у ЈКП „Градско гробље“ ДОО Бијељина број 139/19 од 30.12.2019.године.
* Правилник о кориштењу репрезентације у ЈКП „Градско гробље“ ДОО Бијељина број 65/12 од 30.09.2020.године;
* Правилник о печатима, штамбиљима и факсимилима потписа у ЈКП „Градско гробље“ ДОО Бијељина број 67/20 и 34/22;
* Измјене Правилника о раду ЈКП „Градско гробље“ ДОО Бијељина број 61/18 од 21.12.2018.године број 71/20 од 30.09.2020.године;
* Правилник о кориштењу службених мобилних телефона у ЈКП „Градско гробље“ ДОО Бијељина број 89/20 од 27.11.2020.године;
* Годишњи план потреба у ЈКП „Градско гробље“ ДОО Бијељина за оспособљавањем и усавршавањем запослених број 2-1-925/20 од 08.10.2020.године, усвојен на Надзорном одбору предузећа дана 12.10.2020.године под бројем 80/20;
* Правилник о заштити на раду ЈКП „Градско гробље“ ДОО Бијељина број 105/20 од 22.12.2020.године;
* Правилник о измјенама и допунама Правилника о извођењу радова на гробљима број 1069/19 којим управља ЈКП „Градско гробље“ ДОО Бијељина број 24/21 од 19.03.2021.године;
* Правилник о благајничком пословању ЈКП „Градско гробље“ ДОО Бијељина број 53/21 од 19.04.2021.године;
* Правила заштите од пожара ЈКП „Градско гробље“ ДОО Бијељина број 93/21 од 22.07.2021.године;
* Правилник о кориштењу видео надзора у ЈКП „Градско гробље“ ДОО Бијељина број 101/21 од 01.09.2021.године;
* Правилник о условима и начину формирања цијена роба и комуналних услуга које пружа ЈКП „Градско гробље“ ДОО Бијељина број 114/21 од 17.09.2021.године;
* Правилник о висини накнаде трошкова за службена путовања у земљи и иностранству за запослене у ЈКП „Градско гробље“ ДОО Бијељина;
* Правилник о канцеларијском и архивском пословању ЈКП „Градско гробље“ ДОО Бијељина број 128/21 од 07.10.2021.године и Листа категорија документарне грађе са роковима чувања ЈКП „Градско гробље“ ДОО Бијељина број 136/21 од 05.11.2021.године,
* Правилник о допуштеној висина кала, расипа, квара и лома у ЈКП „Градско гробље“ ДОО Бијељина број 10/22 од 09.02.2022.године;
* Правилник о рачуноводству, ревизији и рачуноводственим политикама у у ЈКП „Градско гробље“ ДОО Бијељина број 12/22;
* Упутство о одржавању и сервисирању радних машина, алата и возила ЈКП „Гардско гробље“ ДОО Бијељина број 14/22;
* Правилник о критеријумима, условима и поступку отписа потраживања у ЈКП „Градско гробље“ ДОО Бијељина број 16/22;
* Правилник о заштити од узнемиравања на раду у ЈКП „Градско гробље“ ДОО Бијељина број 45/22;
* Правилник о платама, накнадама и другим примањима у ЈКП „Градско гробље“ ДОО Бијељина број 47/22;
* Правилник о условима и начину формирања цијена роба и комуналних услуга које пружа ЈКП „Градско гробље“ ДОО Бијељина број 85/22;
* Правилник унутрашње организацације и систематизације радних мјеста у ЈКП „Градско гробље“ ДОО Бијељина број 3-1-574/22 од 25.10.2022.године.

Значајан дио питања регулише се појединачним одлукама органа Предузећа у складу са њиховим надлежностима у функцији организовања и извршења регистроване дјелатности и њихов преглед може бити илустративног карактера (одлуке, упутства и сл.).

## 1.5. Организација Предузећа

Статутом ЈКП „Градско гробље“ ДОО Бијељина прописано је да су органи Предузећа:

* Скупштина предузећа, као орган управљања,
* Надзорни одбор, као орган надзора, и
* Управа предузећа, као орган руковођења.

### *1.5.1. Скупштина предузећа, као орган управљања*

На основу члана 11. Одлуке о оснивању Јавног комуналног предузећа Скупштину Јавног предузећа чини представник оснивача, као овлашћено лице. Представник оснивача у Скупштини Јавног предузећа је Градоначелник Града Бијељина.

Скупштина Јавног предузећа обавља послове и одлучује о питањима из своје надлежности у складу са законом, поменутом одлуком и Статутом јавног предузећа.

Скупштина Предузећа, као орган управљања је у току 2022. године одржала укупно 1 ( једну ) редовну сједницу.

На другој редовној сједници Скупштине, која је одржана 10.05.2022. године расправљало се и одлучивалоо сљедећем:

* Извјештају о радуса завршним рачуном за 2021.годинуЈКП „Градско гробље“ ДОО Бијељина број 2-1-464/22 од 14.04.2022.године;
* Извјештају о раду Надзорног одбора ЈКП „Градско гробље“ ДОО Бијељина за 2021. годину број 2-1-465/22 од 15.04.2022.године;
* Иницијативи одборника Мирјане Орашанин број 01-013-4-5/21 од 28.04.2021.године
* Приједлогу одлуке о оствареној добити ЈКП „Градско гробље“ ДОО Бијељина за пословну 2021.годину;
* Оснивању пословне јединице 4 „Град“ Бијељина на адреси Нушићева број 25, Бијељина.

Приликом одлучивања о Извјештају о раду са завршним рачуном за 2021.годину ЈКП „Градско гробље“ ДОО Бијељина2-1-464/22 од 14.04.2022.године и Извјештају о раду Надзорног одбора ЈКП „Градско гробље“ ДОО Бијељина за 2020. годину број број 2-1-465/22 од 15.04.2022.године, Предсједник Скупштине предузећа донио је одлуке да се исти усвајају, имајући у виду чињеницу да је у пословној 2021.години Предузеће остварило добит у износу од 32.345,00 КМ.

У вези са Иницијативом Скупштине Града Бијељина број 01-013-4-5/21 од 28.04.2021.године која се односи на иницијативу одборника Мирјане Орашанин у којој, у име Градске борачке организације, а на приједлог Мјесне борачке организације Јања, иницира да се умрлим борцима свих борачких категорија обезбиједе бесплатна гробна мјеста, донијета је одлука да се иста не прихвата јер недостају јасни финансијски показатељи и тачан податак о броју лица на која се иста односи, како би се на основу истих, утврдила оправданост овакве иницијативе за ЈКП „Градско гробље“ ДОО Бијељина, имајући у виду чињеницу да су средства по том основу кључна за стабилно функционисање Предузећа.

У вези са тачком дневног реда која се односила на оснивање ПЈ 4 „Град“ Бијељина, донијета је одлука да се иста оснује а све из разлога како би се олакшало корисницма услуга које пружа ЈКП „Градско гробље“ ДОО Бијељина да исте остваре.

Остварена добит у износу од 32.345,00 КМ одкуком Скупштине предузећа остаје нераспоређена и исказана је у билансу стања на страни пасиве контна група 341 под називом нераспоређени добитак текуће године за текућу годину.

Друга, ванредна, сједница Скупштине предузећа одржана је дана 28.10.2021. године.

### *1.5.2. Надзорни одбор Предузећа*

Статутом Предузећа дефинисано је да Надзорни одбор има 3 (три) члана која именује и разрјешава Скупштина Предузећа на основу спроведеног јавног конкурса, у складу са Законом о министарским, владиним и другим именовањима и Одлуком о оснивању ЈКП “Градско гробље“ ДОО Бијељина.

Надзорни одбор предузећа у току 2022.године чинили су чланови Надзорног одбора изабрани на јавном конкурсу за избор и именовање чланова Надзорног одбора ЈКП „Градско гробље“ ДОО Бијељина. Надзорни одбор је конституисан на сједници одржаној 09.02.2022.године у саставу:

* Бранислав Ристић
* Велибор Савчић
* Николиjа Деспотовић.

Брнислав Ристић изабран је за предсједника Надзорног одбора ЈКП „Градско гробље“ ДОО Бијељина.

У току 2022.године одржано је 12 сједница Надзорног одбора предузећа.

На првој сједници Надзорног одбора предузећа одржаној дана 09.02.2022.године расправљало и одлучивало се о:

* Извјештају о попису на дан 31.12.2021.године ЈКП „Градско гробље“ ДОО Бијељина;
* Правилнику о допуштеној висини кала, расипа, квара и лома у ЈКП „Градско гробље“ ДОО Бијељина;
* Правилнику о рачуноводству, ревизији и рачуноводственим политикама ЈКП „Градско гробље“ ДОО Бијељина;
* Упутству о одржавању и сервисирању радних машина, алата и возила ЈКП „Градско гробље“ ДОО Бијељина;
* Правилнику о критеријумима, условима и поступку отписа потраживањау ЈКП „Градско гробље“ ДОО Бијељина;
* Захтјеву за давање сагласности на Одлуку о покретању поступка реконсктрукције оштећених гробних мјеста на Новом градском гробљу Хасе-Бријесница број 2-1-69/22 од 31.01.2022.године;
* Захтјеву за давање сагласности за закуп пословног простора на подручју ужег центра града број 2-1-70/22 од 31.01.2022.године
* Информацији о контроли УИО и предузетим корацима по обављеној контроли број 2-1-78/22 од 02.02.2022.године;
* Допуни молбе за давање сагласности за одобравање исплате новчаних средстава на основу трошкова насталих усљед стручног оспособљавања протоколисана у главну књигу под бројем 3-1-523/21 од 22.12.2021.године број 3-1-49/22 од 04.02.2022.године поднесену од стране Симић Слађана;
* Усаглашавање постојећег Уговора о раду Директора Томић Мариа са Законом о измјненама и допунама Закона о раду Републике Српске („Службени гласник Републике Српске“ број 119/21)

На другој сједници Надзорног одбора предузећа одржаној дана 16.02.2022.године расправљало и одлучивало се о:

* формирању Комисије у складу са Правилником, о критеријумима, условима и поступку отписа потраживања у ЈКП „Градско гробље“ ДОО Бијељина на основу Приједлога чланова комисије за отпис потраживања Директора предузећа број 2-1-183/22 од 10.02.2022.године;
* Извјештају o затеченом стању на 9.пољу на Новом градском гробљу Хасе-Бријесница и процијењеним трошковима за реконструкцију број 3-1-189/22 од 10.02.2022.године.

На трећој сједници Надзорног одбора предузећа одржаној дана 14.03.2022.године расправљало и одлучивало се о:

* Измјенана и допунама Правилника о печатима, штамбиљима и факсимилима потписа у ЈКП „Градско гробље“ ДОО Бијељина број 67/20 од 30.09.2020.године;
* Приједлогу за отпис потраживања Комисије за отпис потраживања ЈКП „Градско гробље“ ДОО Бијељина број 2-1-311/22 од 24.02.2022.године;
* Захтјеву за давање сагласности на нацрт уговора о закупу пословног простора у центру града ради формирања пословне јединице ЈКП „Градско гробље“ ДОО Бијељина;
* Расправљање и одлучивање о Цјеновнику трговачких роба ЈКП „Градско гробље“ ДОО Бијељина број 2-1-317/22 од 25.02.2022.године.

На четвртој сједници Надзорног одбора предузећа одржаној дана 15.04.2022.године расправљало и одлучивало се о:

* Извјештају о раду ЈКП „Градско гробље“ ДОО Бијељина са завршним рачуном за 2021.годину;
* Извјештају о раду Надзорног одбора ЈКП „Градско гробље“ ДОО Бијељина за 2021.годину;
* Правилнику о заштити од узнемиравања запослених у ЈКП „Градско гробље“ ДОО Бијељина;
* Расправљање и одлучивање Правилнику о платама, накнадама и другим примањима запослених у ЈКП „Градск гробље“ ДОО Бијељина;
* Расправљање о одлучивање о начину расподјеле осварене добити ЈКП „Градско гробље“ ДОО Бијељина у пословној 2021.години;
* Расправљање и одлучивање о захтјеву за уступање гробних мјеста број 2-1-419/22 од 23.03.2022.године ОТР „Божур“ Бијељина.

На петој сједници Надзорног одбора предузећа одржаној дана 16.05.2022.године расправљало и одлучивало се о:

- Извјештају о обављеном ванредном попису грађевинског материјала (складиште 503) ЈКП „Градско гробље“ ДОО Бијељина на дан 20.04.2022.године број 2-1-483/22 од 20.04.2022.године

- Извјештају о обављеној реконструкцији на 9.пољу на Новом градском гробљу Хасе – Бријесница број 2-1-532/22 од 13.05.2022.године

Нашестој сједници Надзорног одбора предузећа одржаној дана 21.06.2022.године расправљало и одлучивало се о:

* Трећим измјенама Правилника о раду ЈКП „Градско гробље“ ДОО Бијељина број 61/18 од 21.12.2018.године;
* Извјештају независног ревизора протоколисан под бројем 2-1-692/22 од 17.06.2022.године.

На седмој сједници Надзорног одбора предузећа одржаној дана 27.07.2022.године расправљало и одлучивало се о:

* именовању в.д. извршног директора за економско-правне послове ЈКП „Градско гробље“ ДОО Бијељина;
* Приједлогу допуне цјеновника ЈКП „Градско гробље“ ДОО Бијељина број 2-1-772/22 од 06.07.2022.године.

На осмој сједници Надзорног одбора предузећа одржаној дана 08.08.2022.године расправљало и одлучивало се о:

* Информацији о утрошку средстава по револвинг кредиту на основу Одлуке о кредитном задужењу Надзорног одбора ЈКП „Градско гробље“ д.о.о. Бијељина број 108/21 од 01.09.2021. године;
* Образложењу кредитног задужења ЈКП „Градско гробље“ д.о.о. Бијељина;
* Одлуци о кредитном задужењу (револвинг кредит) ЈКП „Градско гробље“ ДОО Бијељина.

На деветој сједници Надзорног одбора предузећа одржаној дана 30.09.2022.године расправљало и одлучивало се о:

* Правим измјенама и допунама Цјеновника трговачких роба број ЈКП „Градско гробље“ ДОО Бијељина 2-1-317/22 од 25.02.2022.године број 2-1-1033/22 од 21.09.2022.године;
* Правилнику о условима и начину формирања цијена роба и комуналних услуга које пружа ЈКП „Градско гробље“ ДОО Бијељина.

На десетој сједници Надзорног одбора предузећа одржаној дана 28.10.2022.године расправљало и одлучивало се о:

* Правилнику унутрашње организације и систематизације радних мјеста у ЈКП „Градско гробље“ ДОО Бијељина 3-1-574/22 од 25.10.2022.године;
* Расправљање и одлучивање о редовном годишњем попису.

На једанаестој сједници Надзорног одбора предузећа одржаној дана 20.12.2022.године расправљало и одлучивало се о:

* Правилнику о јавним набавкама роба, услуга и радова ЈКП „Градско гробље“ ДОО Бијељина;
* Измјенама Правилника о поступку директног споразма ЈКП „Градско гробље“ ДОО Бијељина број 110/15;
* Обавјештењу број 2-1-1321/22 од 06.12.2022.године
* Плану пословања ЈКП „Градско гробље“ ДОО Бијељина за 2023.годину;
* Плану инвестационих улагања ЈКП „Градско гробље“ ДОО Бијељина за 2023.годину;
* Плану инвестиционих улагања ЈКП „Градско гробље“ ДОО Бијељина за период од 2023.-2025.године;
* Плану јавних набавки за 2023.годину ЈКП „Градско гробље“ ДОО Бијељина;
* Заказивање редовне сједнице Скупштине ЈКП „Градско гробље“ ДОО Бијељина;
* Допису протоколисаном под бројем 3-1-728/22 од 12.12.2022.године Групе незадовољних и забринутих радника у ЈКП „Градско гробље“ ДОО Бијељина.

На дванаестој сједници Надзорног одбора предузећа одржаној дана 30.12.2022.године расправљало и одлучивало се о:

* Мишљењу комисије за отпис потраживања ЈКП „Градско гробље“ ДОО Бијељина број 2-1-1427/22 од 27.12.2022.године.

### *1.5.3. Управа предузећа*

Управу предузећа чини директор и два извршна директора која именује и разрјешава Надзорни одбор предузећа, на основу спроведеног јавног конкурса, у складу са Законом о министарским, владиним и другим именовањима, Одлуком о оснивању ЈКП “Градско гробље“ ДОО Бијељина и Статутом предузећа.

Чланови Управе именују се на период од четири године, уз могућност поновног именовања.

За директора Јавног предузеће може бити бирано лице које испуњава, поред законом прописаних општих услова, и сљедеће посебне услове:

* ВСС, VII – техничког, економског или правног смјера,
* 3 ( три ) године радног искуства у струци.

Статутом је предвиђено (члан 41. члан 42. и члан 43.) да Директор заступа Јавно предузеће без ограничења, а у случају његове спријечености један од извршних директора, које он овласти.

Заступници Предузећа су овлаштени да закључују и потписују уговоре и друге акте, те да заступају Предузеће пред судовима, државним органима и другим ораганизацијама без ограничења, осим закључивања уговора чија је вриједност већа од 10.000,00КМ, за шта је потребна сагласност Надзорног одбора.

Дана 17.05.2021.године дошло је до промјене руководства Предузећа те је за в.д.Директора Предузећа именован Марио Томић, дипломирани правник, запослен у Предузећу.

На основу одлуке о расписивању Јавног конкурса за избор и именовање директора ЈКП „Градско гробље“ ДОО Бијељина број 82/21 од 22.06.2021.године расписан је и окончан поступак избора директора предузећа, у складу са утврђеним условима, стандардима и критеријумима које треба да испуњавају кандидати.

Након законом прописане процедуре у вези са расписаним Јавним конкурсом, Марио Томић је именован за директора ЈКП „Градско гробље“ ДОО Бијељина, са укупно 175 бодова, на период од 4 (четири) године.

## 1.6. Структура запослених радника

Јавно комунално предузеће “Градско гробље“ДОО Бијељина обаваљало је своју претежну дјелатност, под шифром 96.03 - погребне и припадајуће дјелатности са радницима који су запослени на неодређено вријеме, одређено вријеме или приправници.

На дан 01.01.2022.годину у ЈКП "Градско гробље" ДОО Бијељина било је запослено 26 радника.

На дан 31.12.2022.године укупан број запослених у ЈКП „Градско гробље“ ДОО Бијељина био је 29 радника, од чега је 20 на неодређено вријеме, пет на одређено и 4 приправника.

Уговор о приправничком раду закључен је са три приправника, од чега је са једним исти закључен по основу Уговора о финансирању плате приправника са ВСС.

Из свега наведеног, произилазида је у ЈКП "Градско гробље" ДОО Бијељина на дан 31.12.2022.године запослено 29 радника, што је приказано у табеларном приказу у Табела 1.

|  |  |  |  |  |
| --- | --- | --- | --- | --- |
| Уговор о раду | На неодређено вријеме | На одређено  вријеме | Приправници | Волонтери |
| Укупно запослених | 20 | 5 | 4 | - |

*Табела1. Структура запослених према уговорима на дан 31.12.2022. године*

У сљедећим табеларним прегледима, приказана је структура запослених са одређеном потребном стручном спремом по систематизацији послова као и по Службама у Предузећу, на дан 31.12.2022.године.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Стручна  спрема | НК/ПК | КВ | ВКВ | ССС | ВШС | ВСС | ВСС  Приправник/Волонтер | УКУПНО |
| Укупно  запослених | 8 |  | - | 4 | - | 13 | 4 | 29 |

*Табела 2. Структура запослених према стручној спреми на дан 31.12.2022. године*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Стручна  Спрема | НК | КВ | ВКВ | ССС | ВШС | ВСС | ВСС  Приправник/  волонтер | УКУПНО |
| Управа предузећа | - | - | - | - | - | 3 | - | 3 |
| Служ.правних, кадровских и општих послова | - | - | - | - | - | 1 | 1 | 2 |
| Служба за финансијске послове | - | - | - | - | - | 4 | 1 | 5 |
| Служба за погребну дјелатност | 8 | - | - | 4 | - | 5 | 2 | 19 |
| Укупно запослених | 29 | | | | | | | |

*Табела 3. Структура запослених по службама на дан 31.12.2022.године*

У току 2022. године запослено je 15 (петнаест) радника од којих су 4 (четири) радника/приправника, 10 (десет) радника запослена на радна мјеста која се односе на физичке послове, а то су радници на радовима одржавања гробља, радници на грађевинским пословима, радници у мртвачници, и др, 1 (један) радник запослен у Управу предузећа.

У току 2022. године је прекинут радни однос са 11(једанаест) радника од којих су 2 (два) радника/приправника ( истек приправничког стажа), 7 (седам) радника (дио радника истек уговора о раду, дио радника споразумни раскид уговора) који су били запослени на радна мјеста која се односе на физичке послове, а то су радници на радовима одржавања гробља, радници на грађевинским пословима и др, 2 (два) радника (пријевремена пензија због погоршаног здравственог стања) који су били запослени на радна мјеста која се односе на физичке послове, а то су радници на радовима одржавања гробља, радници на грађевинским пословима и др.

Битна чињеница јесте да по важећем Правилнику о унутрашњој организацији и систематизацији радних мјеста у ЈКП „Градско гробље“ ДОО Бијељина постоје 74 (седамдесет и четири) радна мјестаод којих је попуњено 25 (двадесет и пет) радних мјеста, што значи да је 49 (четрдесет и девет) радних мјеста упражњено.

У ЈКП“Градско гробље“ДОО Бијељина, од укупног броја запослених, 8 су жене и 21 мушкарци.

## 1.7. Оснивање пословних јединица ЈКП „Градско гробље“ ДОО Бијељина

На основу Захтјева за давање сагласности за закуп пословног простора на подручју ужег центра града број 2-1-70/22 од 31.01.2022.године, Управа предузећа се обратила Надзорном одбору предузећа како би добила сагласност за закуп пословног простора у ужем центру града, на неком фреквентном мјесту и лако приступачном свим грађанима, како би им се након изласка из канцеларија на адреси Нушићева број 1, олакшало испуњавање обавеза према ЈКП „Гардско гробље“ ДОО Бијељина и добијање свих потребних информација у вези са радом и дјелатношћу Предузећа. Надзорни одбор је на предметни Захтјев дао сагласност те се кренуло у потрагу за адекватним пословним простором.

Управа ЈКП „Градско гробље“ ДОО Бијељина је на сједници Надзорног одбора дана 16.03.2022.године предочила нацрт за уговор о закупу пословног простора на адреси Нушићева број 25, на период од 5 година и уз мјесечну закупнину у износу од 400,00 КМ, те тражила сагласност за закључење истог. Након добијања сагласности од Надзорног одбора, закључен је Уговор о закупу пословног простора број 2-1-407/22 од 17.03.2022.године. Приликом примопредаје полсовног простора, сачињен је Записник о примопредаји број 2-1-409/22 од 18.03.2022.године у коме је консатовано тачно затечено стање, уз приложене фотограије као и Записник о спроведеној адаптацији пословног просора на адреси Нушићева број 25 у циљу привођења пословној намјени број 2-1-475/22 од 18.04.2022.године.

Након свих наведених активности, на сједници Скупштине предузећа одржаној дана 10.05.2022.године дневним редом било је предвиђено да се одлучује о формирању пословне јединице ЈКП „Градско гробље“ ДОО Бијељина. Том приликом формирана је пословна јединица и то:

* ПЈ 4 „ Град“ Бијељина – адреса Нушићева број 25.

# 

# *2. РЕЗУЛТАТИ ПОСЛОВАЊА ПРЕДУЗЕЋА ПО СЛУЖБАМА*

## ***2.1. Служба правних, кадровских и општих послова***

У периоду од 01.01.2022. године до 31.12.2022. године Служба правних, кадровских и општих послова је активно учествовала у изради уговорa и других аката везаних за радне односе запослених у Предузећа, као и у припреми материјала за сједнице Надзорног одбора и Скупштине предузећа.

У току 2022.године урађен jeПравилник унутрашње организације и систематизације радних мјеста у ЈКП „Градско гробље“ ДОО Бијељина број 2-1-574/22 од 25.10.2022.године те је број систематизованих радних мјеста 74 од чега је на дан 31.12.2022.године попуњено 25 радних мјеста.

У току 2022.године закључен је један уговор о раду на нeодређено вријеме, и то са радником који је обављао приправнички стаж у Предузећу.

Имајући у виду чињеницу да ЈКП „Градско гробље“ ДОО Бијељина ради континуирано 24 часа дневно, тежећи да пружи адекватну услугу корисницима наших услуга као и да се ради о физичким пословима, који не трпе одлагања, врло тешко је наћи раднике са којима би се засновао радни однос. С тим у вези, у току 2022.године са 6 радника су закључени уговори о раду на одређено вријеме али су исти и раскинути у току 2022.године, споразумно на захјтеве радника или због истека рока на који је исти заснован.

ЈКП „Градско гробље“ ДОО Бијељина пружило је прилику за стицање радног искуства за четири приправника, па су у складу с тим потписани Уговори о приправничком раду. У току године истекао је уговор о приправничком раду за једног приравника, који је успјешно положио приправнички испит те добио увјерење о обављеном приправничком стажу.

У току 2022.године потписано је пет споразумних раскида уговора, сви по захтјевима радника. Један од споразумних раскида уговора односио се на уговор о раду који је био закључен на неодређено вријеме, док су четири била са радницима чији уговори су били засновани на одређено вријеме.

У току 2022.године радни однос је раскинут и са два радника који су засновали радни однос на неодређено вријеме али су по сили закона, због губитка радне способности- 100%, пензионисани. Управа предузећа је по том основу измирила све обавезе према радницима у складу са законом и уговором о раду. На име отпремнине ради одласка у пензију исплаћен је износ од 5.053,61 КМ. Такође, исплаћена је и једнократна помоћ по основу дуготрајне болести за два радника, на основу достављене медицинске документације.

Издато је једно рјешење о исплати једнократне помоћи по основу рођења дјетета.

У току 2022.године један од радника запослених на неодређенои вријеме поднио је захтјев за неплаћено одсуство, које му је одобрено.

На дан 31.12.2022.године у ЈКП „Градско гробље“ ДОО Бијељина било је 29 радника, од чега четири приправника.

На основу Закона о измјенама закона о раду Републике Српске („Службени гласник Републике Српске број 119/21) и Одлуке о усклађивању постојећих уговора о раду са Законом о измјенама и допунама закона о раду Републике Српске број 2-1-78/22 од 31.01.2022.године Директора предузећа, извршено је усаглашавање и израда нових уговора о раду на начин да су запосленима у ЈКП „Градско гробље“ ДОО Бијељина, који су у радном односу на одређено и неодређено вријеме, достављене понуде за потписивање нових уговора о раду, што чини укупно 26 уговора о раду.

У току 2022.године за потребе Предузећа потписана су 3 уговора о дјелу, ради обављања послова за које међу запосленима у Предузећу нема квалификованих лица.

На основу раније потписаног уговора, а у складу са одлуком Надзорног одбора предузећа раскинут је Уговор о стручном усавршавању са једним радником.

Такође, Служба правних, кадровских и општих послова у току 2022.године: је сачинила108 рјешња о годишњем одмору која се односе на кориштење годишњег одмора у току 2022.годиине, 36 рјешења о плаћеном одсуству по различитим основама (нпр.ради давања крви, крсне славе, рођења дјетета), 7 рјешења о изрицању стимулативних мјера и 10 рјешења којима су изречене мјере које су предвиђене у случају тежих или лакших повреда раднх обавеза запослених у Предузећу.

На основу Одлуке Скупштине ЈКП “Градско гробље“ ДОО Бијељина број 36/15 од 24.11.2015.године, Одлуке Надзорног одбора ЈКП“Градско гробље“ДОО Бијељина број489/15 од 09.09.2015. године и Одлуке о измјени одлуке о ослобађању плаћања прописане накнаде за гробна мјеста гдје су сахрањени погинули борци из одбрамбено-отаџбинског рата, а чији је закуп истекао више од два пута Надзорног одбора ЈКП “Градско гробље”ДОО Бијељина број1625/2015 од 30.12.2015. године, ЈКП „Градско гробље“ ДОО Бијељина у току 2022.године донијело је 4 Рјешења којима су гробна мјеста у којима су сахрањени погинули борци, ослобођена плаћања по основу одржавања заједничких површина гробља и куповине гробног мјеста.

Служба правних, кадровских и општих послова активно је учествовала у припреми материјала за одржавање сједница Надзорног одбора предузећа и Скупштине предузећа.

На основу Одлуке о давању под закуп површина над гробљима којим управља ЈКП „Градско гробље“ ДОО Бијељина, Управа ЈКП закључила је два уговора о закупу, која се односе на земљиште на Градском гробљу Пучиле.

Поред тога, закључен је Уговор о одржавању Католичког гробља у Бијељини којим је Управа предузећа преузела обавезу вршења услужних радова кошења на поменутом гробљу а све према договореном плану кошења.

На основу Дописа Градске управе Града Бијељина – Градоначелника Града Бијељина број 02-014-1-984/21 од 13.05.2021.године и Дописа број 02-014-1-1078/21 од 25.05.2021.године, у коме је тражено да на мјесечном нивоу редовно извјештавамо о активностима Предузећа са планом пословања за наредни мјесец, а тражени подаци су број запослених на почетку и крају извјештаваног мјесеца, планирани послови, извршени послови планирани и приходи и расходи по врстама за извјештавани мјесец, ЈКП „Градско гробље“ ДОО Бијељина доставило је сљедеће Извјештаје:

* Извјештај за мјесец децембар 2021.године са планом пословних активности за мјесец јануар 2022.године број 2-1-21/22 од 20.01.2022.године;
* Извјештај за мјесец јануар 2022.године са планом пословних активности за мјесец фебруар 2022.године број 2-1-222/22 од 18.02.2022.године;
* Извјештај за мјесец фебруар 2022.године са планом пословних активности за мјесец март 2022.године број 2-1-411/22 од 18.03.2022.године;
* Извјештај за мјесец март 2022.године са планом пословних активности за мјесец април 2022.године број 2-1-474/22 од 18.04.2022.године;
* Извјештај за мјесец април 2022.године са планом пословних активности за мјесец мај 2022.године број 2-1-562/22 од 20.05.2022.године;
* Извјештај за мјесец мај 2022.године са планом пословних активности за мјесец јун 2022.године број 2-1-698/22 од 17.06.2022.године;
* Извјештај за мјесец јун 2022.године са планом пословних активности за мјесец јул 2022.године број 2-1-842/22 од 19.07.2022.године;
* Извјештај за мјесец јул 2022.године са планом пословних активности за мјесец август 2022.године број 2-1-929/22 од 11.08.2022.године;
* Извјештај за мјесец август 2022.године са планом пословних активности за мјесец септембар 2022.године број 2-1-1032/22 од 21.09.2022.године;
* Извјештај за мјесец септембар 2022.године са планом пословних активности за мјесец октобар 2022.године број 2-1-1129/22 од 17.10.2022.године;
* Извјештај за мјесец октобар 2022.године са планом пословних активности за мјесец новембар 2022.године број 2-1-1281/22 од 18.11.2022.године;
* Извјештај за мјесец новембар 2022.године са планом пословних активности за мјесец децембар 2022.године број 2-1-1428/22 од 27.12.2022.године.

### *2.1.1. Задуживање ЈКП „Градско гробље“ ДОО Бијељина подизањем Револвинг кредиа*

На основу Oдлуке Надзорног одбора предузећа број 108/21 од 01.09.2021.године те спроведеног поступка јавне набавке за избор најповољнијег понуђача из области пружања банкарских услуга, потписан је Уговор о краткорочноим револвинг кредиту број 2-1-979/21 од 01.09.2021.године. Предметни Уговор је закључен са а.д. „Наша банка“ Бијељина, те је на основу истог ЈКП „Градско гробље“ ДОО Бијељина одобрен износ од 100.000,00КМ на 12 мјесеци. Од одобрених средстава.Управа предузећа је искористила износ од 91.000,00 КМ и за исти уредно плаћала камату у периоду од октобра 2021.године до јуна 2022.године у износу од 2.732,87 КМ. Кредитна средства су кориштена у складу са Одлуком Надзорног одбора предузећа, тачније како би се остварила ликвидност Предузећа и омогућило финансирање повремених потреба за додатним обртним средствима.

Карактеристика револвинг кредита јесте да одобрена средства треба да буду враћена у року од 12 мјесеци, како не би биле кршене одредбе уговора. С тим у вези, 02.08.2022.године на жирорачуну Предузећа отвореном у а.д. „Наша банка“ Бијељина број 554- 001 - 00004916 -77 налазило се 94.222,75КМ од чега је 91.000,00 КМ искориштено за затварање одобреног револвинг кредита.

Након тога, како не би било доведено у питање редовно и несметано функционисање Предућа, Управа предузећа је тражила сагласност Надзорног одбора предузећа за ново кредитно задужење, такође у смислу револвинг кредита у износу од 100.00,00КМ, која би била кориштена као обртна средства. На сјединици Надзорног одбора предузећа дана 08.08.2022.године одлучено је да се ЈКП „Градско гробље“ ДОО Бијељина поново кредитно задужи те да се предузму све потребне активности у том правцу.

У складу са одлукама Надзорног одбора Предузећа, Управа предузећа је донијела Одлуку о покретању поступка јавне набавке услуга – услуге одобравања кредита те је закључен Уговор о краткорочном револвинг кредиту број 001-97/22 од 16.08.2022.године са а.д. „Наша банка“ Бијељина. Одобрена средства су се користила у складу са потребама Предузећа а у сврху ликвидности и финансирања повремених потреба за додатним обртним средствима, те је на дан 31.12.2022.године ЈКП „Градско гробље“ ДОО Бијељина било задужено 100.000,00 КМ, колика су одобрена средства.

Обавеза ЈКП „Градско гробље“ ДОО Бијељина јесте да по основу овог кредита, на дан 17.08.2023.године врати цјелокупан износ одобрен по кредиту, тј. 100.000,00 КМ јер је дана 17.08.2022.године извршена прва транша, како је дефинисано самим уговором.

### *2.1.2.Предаја у посјед*

ЈКП „Градско гробље“ ДОО Бијељина, као јавно предузеће које је основано Одлуком о оснивању јавног комуналног предузећа „Градско гробље“ ДОО Бијељина Скупштине Града Бијељина („Службени гласник Града Бијељина“ број 19/14) посебним одлукама Скупштине Града Бијељина додјељују се парцеле на управљање, кориштење и одржавање у власништву Града Бијељина.

У току 2022.године Комисија за предају у посјед Одјељења за стамбено-комуналне послове и заштиту животне средине сачинила је Записник о предаји у посјед број 02/3-37-1-544/22 од 25.03.2022.године на локацији Ново градско гробље Хасе - Бријесница непокретности означених као к.п. 833, 835, 836, 837, 838, 839, 848/1, 848/2, 848/3, 851, 853, 854, 855, 857/2 и 852 к.о. Бријесница Хасе и 1502/1 к.о. Бијељина Село, а у складу са Одлуком о давању ЈКП „Градско гробље“ ДОО Бијељина на управљање, кориштење и одржавање земљишта у к.п. Бријесница Хасе и к.о. Бијељина Село власништво Града Бијељина(„Службени гласник Града Бијељина“ број 3/20).

Истоимена комисија је дана 11.04.2022.година такође сачинила Записник о предаји у посјед број 02/3-37-1-676/22 од 11.04.2022.године који се односи на непокретности које су обухваћене Одлуком о давању ЈКП „Градско гробље“ ДОО Бијељина на управљање, кориштење и одржавање земљишта у к.п. Бријесница Хасе и к.о. Бијељина Село власништво Града Бијељина („Службени гласник Града Бијељина“ број 2/15) и Одлуком о давању ЈКП „Градско гробље“ ДОО Бијељина на управљање, кориштење и одржавање земљишта у к.п. Бријесница Хасе и к.о. Бијељина Село власништво Града Бијељина („Службени гласник Града Бијељина“ број 19/19).

Предметне непокретности на Новом градском гробљу Хасе – Бријесница су: к.п. број 1498/2, 1499/1, 1491/1, 1491/2, 1491/3, 1491/4, 1491/5, 1492/1, 1498/1, 1497/1, 1497/2, 1496/1, 1496/2, 1495/1, 1500/1, 1501/1, 1502, 1503, 1522 све к.о. Бијељина Село, к.п. број146/1, 146/2, 159/8 све к.о. Пучиле, к.п. број 817, 818, 822, 823, 824, 825, 826, 828, 829, 830, 831, 832, 840, 841 и 842, дио к.п. 834 и дио к.п. 843, све к.о. Бријесница – Хасе. Предметне непокретности на Градском гробљу Пучиле означене су као к.п. 5633/1, 5633/3, 5634/1, 5636, 5637, 5638, 5639, 5641, 5642, 5645/1, 5646/1, 5646/3, 5646/4 све к.о. Пучиле.

Предаји у посјед оба пута присуствовао је и Директор предузећа Марио Томић. Том приликом је службено лице Градске управе Града Бијељина на лицу мјеста извршило мјерење и обиљежавање парцела које предате у посјед ЈКП „Градско гробље“ ДОО Бијељина на управљање, кориштење и одржавање.

### *2.1.3. Инспекцијска контрола радних односа по пријави*

Дана 29.12.2022.године извршен је ванредни инспекцијски надзор у ЈКП „Градско гробље“ ДОО Бијељина Републичке управе за инспекцијеске послове, Сектор инспекције рада – Одјељење Бијељина, Инспекција рада по представци групе радника у којој је, између осталог, наведено да руководство Предузећа врши мобинг према групи радника, да прима друге раднике без оправданости и др. У вријеме контроле било ја запослено 29 радника.

У записнику о извршеној ванредној инспекцијској контроли број 24.100/173-197-107-2/22 од 29.12.2022.године Републичке управе за инспекцијеске послове, Сектор инспекције рада – Одјељење Бијељина, Инспекција рада на увид је достављена Матична књига радника, персонални досије радника који је посљедњи уписан у исту, Правилник унутрашње организације и систематизације радних мјеста у ЈКП „Градско гробље“ ДОО Бијељина број 3-1-574/22 од 25.10.2022.године, Правилник о раду ЈКП „Градско гробље“ ДОО Бијељина са пратећим измјенама, Одлуку о радном времену ЈКП „Градско гробље“ ДОО Бијељина број 2-1-844/20 од 22.09.2020.године, Обавјештење о распореду дежурстава за мјесец децембар 2022.године број 2-1-1288/22 од 29.11.2022.године, изводи број 258 од 15.12.2022.године и 263 од 22.12.2022.године за жирорачун предузећа у „Наша банка“ а.д. Бијељина, Правилник о платама, накнадама и другим примањима запослених у ЈКП „Градско гробље“ ДОО Бијељина, Записник комисије за заштиту од узнемиравања радника број 3-1-761/22 од 26.12.2022.године са изјавама радника до тада испитаних.

Том приликом је констатовано да у ЈКП „Градско гробље“ ДОО Бијељина од стране руководства нема кршења законских одредби које су наведени у пријави, која је била основ за долазак инспекцијеске контроле. Утврђено је да је започет интерни поступак у оквиру Предузећа, у складу са Законом о заштити од узнемиравања на раду Републике Српске и Правилника о заштити од узнемиравања на раду ЈКП „Гардско гробље“ ДОО Бијељина, да се плате запосленима исплаћују у складу са законом и уговором о раду, и то најмање једанпут мјесечно а најкасније до краја мјесеца за претходни мјесец, приликом обрачуна плате радницима који раде прековремено, исти се обрачуна те исплати приликом обрачуна плате, у складу са законом.

Како је утврђено приликом инспекцијског надзора по свим наводима из Пријаве групе радника, утврђено је да нема понашања која су у супротности са законском регулативом а у случају мобинга, радници су упознати са правом да пред надлежним судом покрену судски поступак за остваривање права ио накнаду штете од послодавца. У случају спора, терет доказивања да није било дискриминације је на послодавцу.

### *2.1.4. Формирање синдикалне организације ЈКП „Градско гробље“ ДОО Бијељина*

Дана 08.12.2022.године формирана је Синдикална организација ЈКП „Градско гробље“ ДОО Бијељина, у складу са Статутом Синдиката грађевинарства и стамбено-комуналних дјелатности Републике Српске. Од укупно 29 запослених радника у ЈКП „Градско гробље“ ДОО Бијељина првој сједници је присуствовало 5 запослених који су потписали приступнице.

На првој сједници одржаној дана 08.12.2022.године за предједника Синдикалне организације ЈКП „Градско гробље“ ДОО Бијељина изабран је Алексић Виктор.

### *2.1.5.Активности око рекунструкције 9. гробног поља на Новом градском гробљу Хасе – Бријесница*

Управа ЈКП „Градско гробље“ ДОО Бијељина поднијела је Надзорном одбору предузећа Захтјев за давање сагласности на Одлуку о покретању поступка реконструкције оштећених гробних мјеста на Новом градском гробљу Хасе-Бријесница (гробно поље 9) број 2-1-69/22 од 31.01.2022.године који се односи на реконструкцију оштећених гробних мјеста, тачније парапета у 9. гробном пољу на Новом градском гробљу Хасе – Бријесница, у којима се сахрањују покојници Православне конфесије гдје је због слијегања терена дошло до пропадања парапета што је голим оком видљиво и износи 10 до 15 cm. О постојећем проблему руководство Предузећа је у више наврата о истом обавјештавало Градску управу Града Бијељина, Одјељење за стамбено-комуналне послове и заштиту животне средине и Градоначелника Града Бијељина, Надзорни одбор предузећа и Предсједника Скупштине предузећа. У погледу рјешавања поменутог проблема, Управа предузећа је организовала и састанак са главним пројектантом ЈП „Дирекција за изградњу и развој града“ ДОО Бијељина са којим се разговарало о проблемима одводње атмосферских вода и слијегања терена. Како би се што реалније сагледало чињенично стање и дали конкретни приједлози за рјешавање проблема у 9. гробном пољу са представницима ЈУ „Дирекција за изградњу и развој града“ ДОО Бијељина изашло се на лице мјеста. Након тога, израдили су и доставили Извјештај за Ново градско гробљеу коме детаљно описују проблем слијегања терена и дају стручне смјернице за рјешавање истог.

Након добијања сагласности на горе поменути Захтјев једногласном одлуком свих чланова Надзорног одбора предузећа, Управа предузећа је покренула поступак реконструкције оштећених гробних мјеста на Новом градском гробљу Хасе-Бријесница (гробно поље 9) број 2-1-68/22 од 31.01.2022.годинe те је формирана трочлана комисија са задатком да изради записник са лица мјеста о затеченом стању и идентификацију парапета који треба да се поруше, при чему ће јасно навести ознаке гробног мјеста према евиденцији у гробишној евиденцији Предузећа, име и презиме сахрањеног лица или резервацију на име, уколико је гробно мјесто празно;да утврди укупне трошкове реконструкције парапета на деветом гробном пољу на Новом градском гробљу Хасе – Бријесница а на основу калкулације утрошка грађевинског материјала израђеног од стране дипломираног инжињера Миленка Ђокића те да, након утврђеног чињеничног стања и израде калкулације, сачини записник о затеченом стању у гробном пољу 9.на Новом градском гробљу Хасе – Бријесница и Записник о процијењеној висини неопходниш трошкова за санацију парапета у гробном пољу -9. на Новом градском гробљу Хасе – Бријесница који ће доставити Директору на увид и даљу обраду.

Обиласком деветог гробног поља, именована комисија је констатовала да је на Новом градском гробљу Хасе - Бријесница лако уочљиво слијегање терена на површини које заузимају редови 9, 10 и 11 која се креће од 10 до 15 cm. Од раније је познато да се предметни редови (читав овај дио Новог градског гробља) налази на насипу који се креће између 3 и 4 m дебљине. Мјерењем је утврђено да је површина која је претрпјела слијегање димензије 18mх12m, на којој је изграђено 18 парапета од чега је 16 дводијелних и 2 једнодијелна, а сахрањено је 14 лица.

У оквиру процјене висине трошкова неопходних за санацију парапета у гробном пољу 9 на Новом градском гробљу Хасе – Бријесница било је потребно израдити калкулацију утрошка грађевинског материјала, за коју су потребна конкретна стручна знања те је у те сврхе на основу уговора о дјелу ангажован дипл.инж.грађевине који је исту и израдио, на основу тренутних цијена грађевинског материјала.

Такође, постојала је процјена да би за потребе рушења постојећих парапета било неопходно ангажовати грађевинске машине, процијењени број радних часова машина, у првом реду скипа и камиона.

За припрему терена било је неопходно набавити 22,50 m³ ријечног камена гранулације преко 32, тзв „иберлауф“док би за набијање тампона био потребан и најам вибро жабе. Тако да када су се сагледали сви ови аспекти и узеле у обзир све чињенице, процијењено је да ће бити неопходно издвојити 8.244,10 КМ за потпуну реконструкцију дијела деветог поља на коме је дошло до слијегања материјала.

Временски оквир предвиђен за извођење радова је друга половина марта и прва половина априла 2022.године.

Приликом израде калкулације процјене трошкова Служба за погребне послове и Служба за финансисјке послове доставила је и радне налоге за израду гробница, а за које је констатовано да морају бити уклоњене – порушене. Оно што је комисија истакла јесте чињеница да је процијењени износ од 8.244,10КМ подложан промјенама, односно да може бити увећан јер приликом извођења радова може доћи и до додатних трошкова који ће утицати на стварну цијену коштања.Додатни трошкови могу настати усљед већег бројА радних часова радне машине за рушење постојећих парапета, потребне веће количина ријечног камена гранулације 32, „иберлауф“, трошкови вибро жабе за набијање тампона, а у највећој мјери цијене грађевинског материјала која је такође подложна промијенама које се не могу предвидјети.

Извјештај о затеченом стању на 9. пољу на Новом градском гробљу Хасе – Бријесница и процијењеним трошковима за реконструкцију број 2-1-189/22 од 10.02.2022.године који је израдила и доставила Надзорном одбору предузећа именована комисија, усвојен је од стране Надзорног одбора предузећа одлуком број 29/22 од 16.02.2022.године којом је и наложено Управи предузећа да предузме све потребне активности у циљу реконсктрукције гробног поља 9. на Новом градском гробљу Хасе – Бријесница.

Након тога, Управа предузећа обавила је састанке са власницима гробних мјеста над којима је било потребно извршити реконструкцију. Састанци су обављени са 18 власника гробних мјеста којима је предочено да је до потребе за реконструкцијом дошло усљед слијегања земљишта и да ће све трошкове у вези са радовима на реконструкцији, сносити Предузеће. Том приликом од власника/корисника затражене су својеручно потписане сагласности у којима је недвосмислено исказана воља власника да се реконструкција над њиховим гробним мјестима изврши од стране Предузећа. Такође, власници су упитани да ли ће у периоду у којем се предвиђа извођење радова обављати вјерске обреде, и један власник је одговорио потврдно, тако да се реконструкција тог гробног мјеста није обавила када и остали него је то учињено накнадно, на захтјев власника (гробно мјесто означено као гробно поље 9, ред број 1, гробна мјеста 7 и 8). Послије обављених састанака, а прије почетка извођења радова, још једном је обављен преглед гробних мјеста и констатовано је да за два парапета није потребна реконструкција, тако да се првобитни број од 18 прапета којима је потребна реконструкција свео на 16 ( гробна мјеста су означена као гробно поље 9, ред број 9, гробно мјесто 5 и 6 и гробно поље 9 ред број 1, гробно мјесто 17).

Припремни радови започети су дана 07.04.2022.године у смислу ангажовања грађевинске машине тзв.“скип“ и камиона кипера којима су полупани у уклоњени постојећи парапети и одвезени на адекватно одлагалиште. Наведене радне машине на овим пословима провеле су по 18 радних часова, и у том периоду камион је одвезао 12 камионских тура. Након тога, приступило се насипању и набијању материјала, природног шљунка, гранулације преко 32mm, на површини са које су претходно уклоњени парапети и за ове потребе кориштене су претходно изнајмљене три вибро жабе, свака од њих је кориштена по 5 радних часова, укупно 15. Тек након припреме површине од 180m2, изради грађевинских радова приступило је 5 радника Предузећа, који су били ангажовани 5,5 дана, сваки понаособ, те је укупан број радних часова износио 220.Радови су завршени 12.04.2022.године.

Оно што је примјетно јесте да долази до одступања у погледу висине и структуре трошкова у односу на првобитну пројекцију, јер је калкулација утрошка материјала и осталих припадајућих трошкова извођена на основу саставница које је израдио дипл.инж.грађевине а која се није испоштовала у дијелу кориштења плетених корпи за церклаже из разлога јер је јавни позив за набавку грађевинског материјала расписан раније а потребне количине и врсте истегнутог жељеза нису биле предмет уговора, тако да се наставило са досадашњим моделом у коме се у серклаже уграђује арматурни профил – бинор. Такође, два гробна мјеста нису обухваћена реконструкцијом, иако се то предвидјело па је, и по том основу, утрошак грађевинског материјала нешто мањи.

Првобитно су процијењена средства за реконструкцију гробних мјеста у 9.пољу износила 8.244,10 КМ, али је у коначном збиру, дошло до одступања. На основу Службене забиљешке о грађевинском материјалу утрошеном приликом реконструкције оштећених гробних мјеста у 9.гробном пољу број 2-1-485/22 од 20.04.2022.године утврђено је да је утрошени материјал коштао 2.843,10КМ.

Када се на то дода трошак по основу 220 радних часова и трошкови ангажовања радних машина, као и набављање природних камених агрегата добијамо укупне трошкове који износе 9.426,10 КМ. На све треба напоменути да је ситуација на свјетском тржишту и учестали раст цијена грађевинског материјала, радне снаге и нафтних деривата довео до одступања од првобитно утврђених трошкова потребних за реконструкцију на дијелу 9.поља.

## 2.2. Служба за погребне послове

У периоду од 01.01.2022. до 31.12.2022. године на гробљима којим управља ЈКП „Градско гробље“ДОО Бијељина продата су 483 гробних мјеста (379 на градским гробљима и 104 на сеоским), што је за 127 мање него у протеклој 2021.години.

На овим гробљима је укупно обављено 387 сахрана, што је за 130 сахрана мањенего у протеклој 2021.години.

Према евиденцији Службе за погребне послове на Градском гробљу Пучиле извшено је 140 сахрана, што је за 63 сахране мање него у протеклој 2021. години.

На Новом градском гробљу Хасе-Бријесница извршено је 172сахранa, што је за 45 сахрана мање него у протеклој 2021.години.

На Новом гробљу Велика Обарска извршена је 13 сахрана, што је за 8 сахрана мање него у протеклој 2021. години.

На Новом гробљу Патковача – Ћипировине извршене су 36 сахране, што је за 17 сахрана мање него у протеклој 2021. години.

На атеистичкој парцели на Новом градском гробљу Хасе - Бријесница извршено је 8 сахрана, што је за 4 мање него у претходној 2021. години.

На Новом гробљу Попови извршено је 6 сахрана, што је за 1 више него у претходној 2021. години.

Радници Предузећа у току 2022.године обавили су још 12 сахрана на осталим гробљима којима не управља ЈКП „ Градско гробље“ ДОО Бијељина, тако да је укупан број сахрана 387.

|  |  |  |  |
| --- | --- | --- | --- |
| **2021 .година** | | **2022.година** | |
| Укупно сахране | 517 | Укупно сахране | 387 |
| Сахране „Пучиле“ | 203 | Сахране „Пучиле“ | 140 |
| Сахране „Ново гробље“ | 217 | Сахране „Ново гробље“ | 172 |
| Сахране „Велика Обарска“ | 21 | Сахране „Велика Обарска“ | 13 |
| Сахране „Патковача“ | 53 | Сахране „Патковача“ | 36 |
| Сахране „Атеистичка парцела“ | 12 | Сахране „Атеистичка парцела“ | 8 |
| Сахране „Попови“ | 5 | Сахране „Попови“ | 6 |
| Остала гробља | 6 | Остала гробља | 12 |

*Табел 4. Приказ сахрана у протекле двије године.*

У овој години је остварен је приход по основу одржавања заједничких површина гробља у износу од 113.700,00КМ.

Погребна служба ЈКП "Градско гробље" ДОО Бијељина у току 2022. године извршила је 7 ексхумација, при чему су испоштоване све законске одредбе.

***Приказ прихода по услугама***

|  |  |  |  |
| --- | --- | --- | --- |
| **Р.Б.** | **Услуга** | **Кол.** | **Износ**  **Без пдв-а** |
|  | Продаја једног гробног мјеста | 379 | 113.700,00 |
|  | Продаја гробног мјеста чији је закуп истекао први пут | 280 | 42.000,00 |
|  | Продаја гробног мјеста чији је закуп истекао други пут | 126 | 9.450,00 |
|  | Продаја гробног мјеста чији је закуп истекао више од два пута | 7 | 350,00 |
|  | Продаја гробног мјеста сеоска гробља | 104 | 5.200,00 |
|  | Трошкови сахране укоп | 313 | 46.950,00 |
|  | Трошкови сахране израђена гробница | 19 | 950,00 |
|  | Уклањање вијенаца и поправљање гробног мјеста | 318 | 9.540,00 |
|  | Тераца - једнодијелни парпет | 10 | 500,00 |
|  | Тераца - дводијелни парапет | 30 | 2.400,00 |
|  | Тераца – тродијелни парапет | 3 | 360,00 |
|  | Сахрана недјељом и у дане државних празника | 43 | 12.900,00 |
|  | Издавање капеле | 138 | 6.900,00 |
|  | Израда бетонских плоча | 74 | 18.944,00 |
|  | Израда једнодијелног парапета | 82 | 22.960,00 |
|  | Израда дводијелног парапета | 199 | 69.650,00 |
|  | Израда тродијелног парапета | 9 | 3.870,80 |
|  | Израда четвородијелног парапета | 1 | 563,50 |
|  | Израда преградне греде | 116 | 5.800,00 |
|  | Израда гробнице (1 мјеста) | 3 | 3.000,00 |
|  | Израда гробнице (2 мјеста) | 14 | 28.000,00 |
|  | Израда гробнице (3 мјеста) | 1 | 2.200,00 |
|  | Израда гробнице (4 мјеста) | 3 | 7.794,90 |
|  | Ексхумација | 6 | 2.400,00 |
|  | Издатих дозвола за извођење радова | 257 | 25.700,00 |
|  | Издатих дозвола за постављање шатора |  | 0,00 |
|  | Одржавање гробља | 12.363 | 113.700,00 |
|  | Дубински укоп | 12 | 3.600,00 |
|  | Мали грађевински радови | 18 | 900,00 |
|  | Издатих дозвола за извођење додатних радова | 32 | 1.367,25 |
|  | Продаја и уградња дасака | 123 | 10.512,82 |
|  | Грађевински радови - бетон | 47 | 3.760,00 |
|  | Издавање површина на гробљу | 0 | 5.678,35 |
|  | Уклањање и враћање поклопних плоча | 27 | 1.620,00 |
|  | Радни сат радника на грађевинским радовима | 61,63 | 1.580,26 |
|  | Издавање столице | 18.360 | 36.720,00 |
|  | Пријем и смјештај покојника у мртвачницу | 353 | 7.941,00 |
|  | Припрема и уређење покојника | 232 | 16.704,00 |
|  | Изношење покојника са мјеста смрти или установе | 337 | 6.077,50 |
|  | Превоз покојника и опреме до 30 km | 12 | 324,00 |
|  | Превоз покојника ван града унутар државе | По km | 3.081,19 |
|  | Превоз покојника и опреме из иностранства | По km | 710,78 |
|  | Први дан до 24h у мртвачници | 403 | 12.400,00 |
|  | Други и трећи дан у мртвачници | 108 | 2.076,92 |
|  | Четврти дан па надаље у мртвачници | 109 | 692,15 |
|  | Ексхумација до 5 година од сахране | 1 | 700,00 |
|  | Приходи од продаје погребне опреме и цвјећаре |  | 151.933,85 |
|  | Израда посмртница у боји | 111,25 | 3.337,50 |
|  | Складиштење покојника до даљњег транспорта | 44 | 1.880,35 |
|  | Израда мртве плоче | 38 | 1.900,00 |
|  | Приходи од закупа |  | 5.268,00 |
|  | Остали приходи из редовног пословања (услуге адм. центра, други радови и сл....) |  | 3.897,58 |
| УКУПНО: | | **840.446,70** | |

*Табела5. Приходи службе за погребне послове и продавнице погребне опреме и цвјећаре*

### 2.2.1.Одржавање Католичког гробља

На основу позитивних искустава из ранијег периода потписан је Уговор о одржавању Католичког гробља у Бијељини. Показало се да има позитивне ефекте како за предузеће тако и за кориснике услуга Католичког гробља у Бијељини.

Предмет Уговора је набавка радова – услужни радови кошења на Католичком гробљу у Бијељини на локацији Кнез Иво од Семберије.

Врста радова се односи на кошење гробља укупне површине 7336 m² и то:

* Кошење тримером;
* Кошење косачицом;
* Чишћење дувачем гробних мјеста.

Потребне радове, извршилац ће извршити на адреси Кнез Иво од Семберије, Католичко гробље. Предметни радови ће се извршавати у периоду од 1.до 10.-ог у мјесецу за наведени мјесец. Укупна количина радова износи 8 (осам) пута у временском раздобљу трајања уговора.

Цијена радова извршиоца износи у укупном износу 1.400,00 КМ без ПДВ-а.

### 2.2.2 Рад Градске мртвачнице на Новом градском гробљу Хасе – Бријесница

Као што је најављиваноу ранијим периодима, крајем 2019.године а почетком 2020. Године, са радом је почела Градска мртвачница и дворана за патологију која у пуном капацитету пружа све потребне услуге које се односе на пријем и смјештај покојника.

Планом капиталних инвестиција за период 2018 – 2020. године Града Бијељина, ЈКП „Градско гробље“ ДОО Бијељина у сарадњи са Градом Бијељина изградило и опремило је Централну мртвачницу која подлијеже свим условима прописаним законом.

Након доношења посебне Одлуке о гробљима и погребној дјелатности на подручју Града Бијељина, јединица локалне самоуправе – Град Бијељина 2016.године почиње са изградњом мртвачнице на локацији Ново градско гробље Хасе – Бријесница.

Мртвачница је финансирана у потпуности средствима Града Бијељина и испуњени су услови прописани законом и чланом 19. Одлуке о гробљима и погребној дјелатности на подручију Града Бијељина („Службени гласник Града Бијељина“ број11/15, 12/18 и 23/20).

Опрема набављена за рад мртвачнице подразумјева: 1. Хладњачу за 9 тијела, 2. Замрзивача за 2 тијела, 3. Манипулативна хидраулична колица за мртвачницу, 4. Сто за припремање тијела, 5. Санитарни умиваоник са хирушком чесмом.

Приликом изградње мртвачнице посебно се пазило на заштиту животне средине и поштовање законске регулативе из ове области. Градњом објекта у коме се налази мртвачница са салом за патологију водило се рачуна о трајном збрињавању отпадних вода на начин да је изграђен сепаратор санитарне отпадне воде. Сепаратор санитарне отпадне воде ради на начин гдје се отпадне воде каналисаним путем одводе и гдје се врши биолошко пречишћавање прије испуста у крајњи реципијент.

Постројење које је поставњено за пречишћавање отпадних вода је RоClean и ради по принципу технологије SBR (Sequencung Batch Reaktor). Постројење за прочишћавање RoClean конструисана су у складу са стандардом SIST EN 12566/3.

У погледу рада централне мртвачнице и средстава уложених у њено опремање, ЈКП „Градско гробље“ ДОО Бијељина је уредило сву потребну документацију која се односи на несметан рад објекта. Извршен је технички пријем објекта – мртвачнице на Новом градском гробљу Хасе – Бријесница.

И поред материјално-техничке опремљености и спремности Управе на конкретније дјеловање, до задовољавајућег броја интервенција долази тек након потписивања Уговора о регулисању међусобних односа између ЈКП „Градско гробље“ ДОО Бијељинна и ОТР „Божур“ Бијељина.

Уговор o регулисању међусобних права и обавеза број 2-1-1109/21 од 20.03.2021. године закључен између ЈКП“Градско гробље“ДОО Бијељина и ДОО „Божур“ Бијељина дефинисао је права и обавезе која се односе на преузимање покојника из ЈЗУ Болница „Свети Врачеви“ Бијељина, као и све појединости везане за начин преузимања, вођење евиденције и временски период у коме једна од уговорних страна врши преузимање.

Уговором је дефинисано да ЈКП“Градско гробље“ ДОО Бијељина врши преузимање покојника из ЈЗУ Болница „Свети Врачеви“ Бијељина од 19-ог у мјесецу до 1-ог у сљедећем мјесецу (19-и као први дан почетка преузимања подразумијева вријеме смрти покојника од 00:00 сати 19-ог у мјесецу закључно са 24:00 сата последњег дана у мјесецу).

У погледу рада мртвачнице, долази до озбиљног залета у погледу број интервенција и прихода по основу пружених услуга. О томе свједочи и број интервенција у 2020. години којих је било 92 и броја интевенција у 2021. којих је било 273, а у 2022. години 419 интервенција.

У прилог томе говори и табела о износу мјесечних прихода по основу продаје погребне опреме и пружања услуга по мјесецима у 2022. години.

|  |  |  |
| --- | --- | --- |
| **Мјесец** | **Приход од продаје пог. опреме** | **Приход од рада мртвачнице** |
| **Јануар** | 15.150,60 | 6.506,73 |
| **Фебруар** | 12.214,61 | 4.453,91 |
| **Март** | 10.785,60 | 4.335,15 |
| **Април** | 7.493,08 | 4.128,24 |
| **Мај** | 8.898,54 | 4.130,43 |
| **Јун** | 6.907,52 | 3.521,85 |
| **Јул** | 8.020,29 | 4.046,44 |
| **Август** | 10.934,73 | 4.693,97 |
| **Септембар** | 4.918,05 | 2.024,67 |
| **Октобар** | 11.053,10 | 4.408,90 |
| **Новембар** | 8.422,40 | 5.415,22 |
| **Децембар** | 7.534,10 | 3.503,41 |

*Табела 6.*

Приходи од продаје погребне опреме у 2022. години износили су 120.719,92КМ, док су приходи од продаје погребне опреме остваре директно кроз примјену уговора по мјесецима:

Јануар - 11.966,07КМ (9,92 % од укупне годишње продаје пог. опр.);

Фебруар – 6.564,02КМ (5,44 % од укупне годишње продаје пог. опр.);

Март – 5.324,19КМ (4,41 % од укупне годишње продаје пог. опр.);

Април – 2.151,03КМ (1,79 % од укупне годишње продаје пог. опр.);

Мај – 2.134,10КМ (1,77 % од укупне годишње продаје пог. опр.);

Јун - 3.475,81КМ (2,88 % од укупне годишње продаје пог. опр.);

Јул – 4.727,78КМ (3,92 % од укупне годишње продаје пог. опр.);

Август -3.161,20КМ (2,62 % од укупне годишње продаје пог. опр.);

Септембар – 2.367,10КМ (1,96 % од укупне годишње продаје пог. опр.);

Октобар – 3.675,21КМ (3,05 % од укупне годишње продаје пог. опр.);

Новембар – 4.235,81КМ (3,51 % од укупне годишње продаје пог. опр.);

Децембар– 4.398,12КМ (3,65 % од укупне годишње продаје пог. опр.).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

УКУПНО: 46.308,15КМ ( 38,36 % од укупне годишње продаје пог. опр.)

Ако на исти начин анализирамо приходе од рада мртвачнице, који су у 2022. години износили 50.649,99КМ, можемо исказати и удјеле који се односе на примјену уговора по мјесецима:

Јануар - 5.743,35 КМ (11,34% од укупног годишњег прихода мртвачнице)

Фебруар –2.190,07 КМ (4,33% од укупног годишњег прихода мртвачнице)

Март –3.370,78 КМ (6,66% од укупног годишњег прихода мртвачнице)

Април –2.140,62 КМ (4,23% од укупног годишњег прихода мртвачнице);

Мај –2.301,26 КМ (4,55% од укупног годишњег прихода мртвачнице);

Јун – 2.316,62КМ (4,58% од укупног годишњег прихода мртвачнице);

Јул –2.676,96 КМ (5,29% од укупног годишњег прихода мртвачнице);

Август -1.887,65 КМ (3,73% од укупног годишњег прихода мртвачнице);

Септембар–1.115,73КМ(2,21% од укупног годишњег прихода мртвачнице);

Октобар – 2.438,91КМ (4,82% од укупног годишњег прихода мртвачнице);

Новембар–2.606,10КМ(5,15% од укупног годишњег прихода мртвачнице);

Децембар–2.224,30КМ(4,40% од укупног годишњег прихода мртвачнице).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

УКУПНО: 31.012,35КМ (61,23% од укупног годишњег прихода мртвачнице)

На основу досадашњег искуства може се дискутовати и о опортунитетним трошковима, који су настали као резултат пропуштања пословне прилике, која је изостала усљед неразумијевања околине. До значајног побољшања рада мртвачнице долази након потписивања Уговора o регулисању међусобних права и обавеза број 2-1-1109/21 од 20.03.2021. године закључен између ЈКП“Градско гробље“ДОО Бијељина и ДОО „Божур“ Бијељина, а самим тим и до побољшања рада у пословној јединици ПЈ 1 „Цвјећара бр1“.

### *2.2.4 Активности у погледу преузимања сеоских гробаља на подручју града бијељина у 2022. години*

Једно од горућих, како комуналних а тако и свакодневних животних питања, које је у надлежности Градске Управе Града Бијељина, јесте и питање недостатка гробних мјеста за сахрањивање на сеоским гробљима у одређеним сеоским насељеним мјестима која територијално припадају Граду Бијељина.

С обзиром да то представља мисију ЈКП „Градско гробље“ д.о.о. Бијељина, Оснивач је у новембру мјесецу 2022. године сазвао иницијални састанак гдје је упознао представнике Предузећа о хитности рјешавања овог питања у одређеним МЗ ( у првом реду се то односило на насељена мјеста Велика Обарска, Дворови, Батковић, Јања), опет на основу раније добијених информација од стране представника тих Мјесних заједница.

На основу закључака донесених након састанка Управе Предузећа са представницима Градске Управе Града Бијељина одржаног 15.11.2022.године, приступило се изради Информација о стању на парцелама о којима је било ријечи на поменутом састанку, а које ће бити предмет преузимања у наредном периоду.

У циљу израде што вјеродостојније информације, први корак је био обилазак парцела које ће у својој нарави представљати сеоска гробља а које би биле приоритети за преузимање у будућности, ради сагледавања фактичког стања и израде пројекције издатака који ће бити потребни за привођење предметних парцела својој крајњој намјени.

Тако да је тај обилазак извршен већ наредног дана, 16.11.2022. године, и том приликом констатоване се сљедеће ствари за сваку парцелу понаособ.

**Сеоско гробље „Велика Обарска – Баир“**

Парцела предвиђена за проширење постојећег сеоског гробља „Баир“ налази се у залеђу овог гробља, на југозападној страни, квадратног облика, површине 5000 m², обима око 290 метара дужних, К.П. 4130/8, К.О. Велика Обарска . Удаљеност ове парцеле од сједишта Предузећа је 8,9 km.

На први поглед стиче се утисак да није обрађивана извјесно вријеме, јер је у том моменту на њој затечена вегетација висине 80 до 100 центиметара, која би се морала уклонити прије било каквих активности. Такође, приступни пут до ове парцеле је земљани дужине 210 метара, ширине 4 метра и потребно је приступити и рјешавању тог проблема. Битно је истаћи и то да старо гробље нема изграђену сакралну инфраструктуру, нема прикључак на електро и водоводну мрежу.

Када се узме у обзир наведено, и упореди са стварним потребама, које су познате кроз досадашње управљање одређеним сеоским гробљима, таксативно се могу набројати актвности, са оквирним издацима.

Припремни радови, који се огледају кроз скидање хумуса дебљине 20 cm и набавка, насипање и набијање до одговарајуће тврдоће природног шљунка и дробљеног каменог агрегата на приступној саобраћајници дебљине 20 cm (који би подразумијевао скидање и одвоз хумуса, набавка и набијање природног шљунка, набавка и набијање туцаника до одроварајућег степена тврдоће). Припрема терена- уклањање траве и високог растиња, исколчавање и обиљежавање трасе за постављање ограде,набавка и уградња бетонских стубова10х10х200cm (копање рупа, постављање ступа, наливање бетона), набавка материјала и постављање нове поцинчане пластифициране жице, набавка и уградња металне капије ширине 6 метара, израда плана парцелације, рјешавање како снадбијевање водом гробља, тако и питање одвода воде, израда мокровог чвора, са двије кабине и септичком јамом , уређење интерних саобраћајница.

Због концизности овог извјештаја, појединачне количине и јединичне цијене нису наведене, а врста радова је углавном идентична и на осталим парцелама које су биле предмет обиласка.

Бруто износ за привођење намјени предметне парцеле у моменту израде елабората износио је 43.342,65КМ.

**Гробље „Дворови“**

Приликом обиласка мјесног гробља у Дворовима, осносно парцела које су купљене од стране Градске управе Града Бијељина за ову намјену, а које се налазе у саставу већ постојећег гробља, констатовано је сљедеће:

Ради се о парцелама К.П. 1100 и К.П.1099/4, К.О. Дворови које се налазе на јужној страни старог гробља и са којим чине цјелину јер су већ ограђене се двије стране зиданом оградом висине око 2,5 метра укупна површина ове двије парцеле износи 5.735 m². Приступни пут је асфалтиран, тако да нема потребе за даљња улагања по овом основу. Ова парцела удаљена је 14 km од сједишта Предузећа. С обзиром да је потреба за гробним мјестима у овој МЗ одавно превазишла капацитете постојећег гробља, мјештани су самоиницијативно почели сахрањивање и на новим парцелама, тако да је већ узурпирано неких 20% површина. Ова чињеница, мијења у једном дијелу иницијалне активности, које ће за ово гробље поред већ побројаних имати и послове везане за идентификацију власника гробних мјеста. Проблем који ове парцеле имају, а немају остале, јесте да се у овом случају ради о депресији у односу на околину, просјечне дубине 50 cm. Тако да је потребна нивелација терена.

Као и у претходном случају можемо са великом прецизношћу говорити о трошковима потребним за привођење намјени ових парцела:

За нивелацију терена неопходно је набавити , распланирати и набити до одговарајуће тврдоће око 2.300 m³ земље, одговарајуће структуре **,**израда плана парцелације,постављање цијеви за ручну пумпу, набавка корита и рјешавање одвода, израда мокровог чвора, са двије кабине и септичком јамо,уређење интерних саобраћајница дужине 400 метара, ширине 3 метра по наведеном раније принципу.

Као и у претходном случају, наведене цијене су веома подложне измјенама и укупно у бруто износу су 52.065,00КМ.

**Сеоско гробље „Батковић“**

Приликом обиласка парцеле намијењене за сеоско гробље у МЗ Батковићутврђено је да се ради о парцели која се налази са источне стране у односу на постојеће сеоско гробље, релативно правилног трапезног облика, укупне површине 15.252 m² и обима 540 m. Ради се о парцели К.П. 5737/2 К.О. Батковић, удаљеној од сједишта Предузећа 15 km, која је у моменту обиласка у уредном стању, култивисана од стране мјештана, тако да неће бити потребни радови уклањања шибља, вегетације нити ће бити потребна нека драстична нивелација терена, као ни одвоз ни довоз материјала.

Међутим због своје импресивне површине, процјена је да ће бити потребни већи издаци. Битно је напоменути да постојеће гробље има сакралну инфраструктуру под којом се подразумијева капела и сала за даће, тако да неће постојати потреба за инвестицијама овог типа.

Као и у претходним случајевима, на основу досадашњег искуства у погледу непходних улагања, препозната су иницијална улагања, која су слична са описаним гробљем у Великој Обарској, што би бруто износу било 58.429,80КМ.

**Сеоско гробље „Јања Ново насеље“**

Једина парцела која се не налази у саставу постојећег гробља, или у непосредној близини јесте парцела К.П. 2372 К.О. Јања 2, јер је постојеће локално гробље, на самом улазу у ово насељено мјесто из правца Бијељине, док се парцела која у нарави представља гробље у будућем периоду, удаљена неколико километара од постојећег гробља, и налази се у залеђу Новом насељу у Јањи, у овом случају на јужној страни, удаљена од сједишта Предузећа 19 km.

Укупна површина парцеле износи 8.977 m² и обима 410 m, правоугаоног облика, док је приступни пут дужине 310 m тзв „њивски пут“ пројектоване ширине 4 m. Тако да на основу сагледане ситуације, као и у осталим примјерима, можемо говорити о потенцијалној инвестицији и њеном оквирном износу.

Инвестиције које је потребно реализовати да би се ова парцела привела намјени идентичне су онима у Батковићу и Великој Обарској, а њихов износ је у моменту израде елабората износио 56.265,30КМ.

**У овај износ трошкова улазе ставке које су побројане, чија је вриједност извучена на основу досадашњег искуства и тржишних цијена материјала и радова неопходног за реализацију, такође ове ставке представљају минимум активности које је неопходно спровести да би се уприличио колико-толико достојанствен начин вршења сахране у овим мјесним заједницама. Ако бисмо тежили ка изградњи потпуне сакралне инфраструктуре, што би у неку руку и оправдало постојање овог Предузећа, износ би, према нашим процјенама, премашио 390.000,00КМ.**

Наведене 4 парцеле, које су делегиране и идентификоване као приоритети имају укупну површину од 35.000 m²,тако да на основу досадашњег искуства, процјена је да је неопходно два нова радника (годишња бруто плата једног НК радника износи око 18.000,00КМ), који би вршили послове на редовном одржавању гробља и несметано обављали сахране на свим гробљима, којима би Предузеће у том моменту управљало. Веома је извјесна могућност истовремених сахрана на различитим гробљима, а разуђеност нових гробаља представља отежавајући фактор са којим се мора оперисати. Неопходна су и додатна материјално-техничка средства у виду возила (процијењена вриједност половног, релативно млађег и поузданог возила је око 25.000 КМ), тримера и косачица (минималан износ неопходан за набавку професионалног алата, по два од сваког наведеног типа је око 5.000,00 КМ).

Након достављене подробне информације у ресорно одјељење Градске Управе Града Бијељина, оформљена је четворочлана радна група (3 члана из реда службеника Градске Управе Града Бијељина и један члан из реда запослених Предузећа), која за задатак има израду плана за припрему и преузимање сеоских гробаља.

Овим активностима се приступило јер преузимања без било каквих пројекција и анализа, односно стављања мисије предузећа испред финасијског резултата, створило би негативан финансијски исход што би се опет негативно одразило на ликвидност, питање самоодрживости, имиџ Предузећа у јавности, као и сами статус Управе у Предузећу.

Модел ка коме се мора тежити дефинитвно је партнерство Градске Управе Града Бијељина и ЈКП „Градско гробље“ ДОО Бијељина, гдје би се оснивач обавезао на финансирање инфраструктуре, а Предузеће на финансирање текућих одржавања и обављања свих осталих послова из домена погребне и припадајућих дјелатности.

Половична рјешења, и ситуације да је сав терет финансирања пребачен на Предузеће неминовно погоршавају финансијски положај Предузећа како кроз почетна улагања, чији је вијек поврата уложених средстава значајан, тако и кроз запошљавање нових лица и набавку материјално-техничких средстава са циљем проширења опуса дјеловања, што се и показало као тачно, кроз примјере раније преузетих сеоских гробаља.

### *2.2.5 Проширење Новог градског гробља на јужну страну у 2022. години*

Када се говори о проширењу капацитета на Новом градском гробљу Хасе-Бријесница, мора се имати на уму да се упоредо рјешавају два проблема. Један од њих представља наставак грађевинских радова у виду насипања, равнања, планирања земље на површинама предвиђеним као гробна поља нумерисана редним бројевима 8-12, а други јесте почетак гробних поља нумерисаних редним бројевима 22-25.

Први корак био би израда елабората од стране ЈП „Дирекција за изградњу и развој града“ д.о.о. Бијељина, који би након снимања висинских кота предвидјео рјешавање проблема оборинских вода, дренажних канала, интерних саобраћајница, електро и водоводне мреже.

О томе се већ и раније извјештавало, јер су ове активности формализоване у 2021. години, али разлог због кога се поново извјештава на ту тему, јесте примјена приједлога, стручних лица запослених у ЈП „Дирекција за изградњу и развој града“ д.о.о. Бијељина, која се огледала кроз реконструкцију дијела 9. поља на Новом градском гробљу Хасе-Бријесница али и проширења Новог градског гробља на јужну страну.

До потписивавања уговора након спроведеног јавног позива који се односио на проширење гробља на јужну страну и уређење непуна 4 гробна поља (2 цијела гробна поља и 2 половично) повшине од око 8.000 m², је дошло у току августа мјесеца, након којих су у истом мјесецу спроведене припремне радње и радње везане око увођења у посао извођача овог пројекта.

У септембру мјесецу завршени су радови у потпуности, који би се могли подијелити у неколико фаза. Наиме, ради се о инвестицији која је већим дијелом ( 50.000,00 КМ ) финансирана од стране Градске Управе града Бијељина, али значајна средства издвојило је и Предузеће и од изузетног значаја је како за Предузеће, али и град.

Након припремне фаза која је подразумијевала геодестко снимање и уклањање вегетације, приступило се уклањају површинског слоја земље-хумуса са површина које су то захтијевале и депоновање истог на површину која је негативна у односу на пројектовану висину гробног поља.

Након нивелације терена обављене на овај начи, приступило се изради интерних саобраћајница ширине 3 и 6 метара у зависности од њихове важности. Израда саобраћајница подразумијева уклањање површинског слоја земље и довожење и набијање огговарајућих агрегата до одговарајуће тврдоће.

Потом је услиједило ограђивање парцеле системом бетонских стубова и плетене мреже за три стране у дужини од 280 метара.

Радови на набавкама цијеви за дренажу и њиховом уграживању који су се паралелено водили на дијеловима Новог градског гробља који корелирају са овом парцелом, ријешиће проблем површинских вода, који је знао бити изражен у зимским мјесецима због повећаних падавина и слабе водопропустљивости зељишта.

И на крају, главна предност ове парцеле у односу на оне које су раније привођене намјени, јесте та да неће бити на насипу дебљине пар метара, као што је то био случај са постојећим гробним пољима нумерисаним од број 9 па до броја 12, намијењена за сахрањивање припадника православне конфесије, и самим тим стабилност подлоге је неупитна, те се на тај начин проблем око недостатка адекватног простора ријешио бар на период од 2 или 3 године, у веома кратком року.

### *2.2.6. Извјештај о збрињавању и сахрани патоанатомског отпада у ЈКП „Градско гробље“ ДОО у 2022. години*

#### **2.2.6.1. Заштита животне средине и управљање патоанатомским отпадом**

Управљање отпадом у Републици Српској дефинисано је Законом о управљању отпадом („Службени гласник Републике Српске“, број 111/13, 106/15 и 16/18). Управљање отпадом је спровођење прописаних мјера поступања са отпадом у оквиру сакупљања, транспорта, поновног искоришћења и одлагања отпада, укључујући надзор над тим активностима и бригу о одлагалиштима послије затварања. Управљање отпадом се врши на начин којим се обезбјеђује најмањи ризик по угрожавање здравља, живота људи и животне средине, контролом и мјерама смањења:

* загађења воде, ваздуха, земљишта;
* опасности по биљни и животињски свијет;
* опасности од настајања удеса, пожара или експлозије;
* негативних утицаја на предијеле и природна добра посебних вриједности, нивоа буке и непријатних мириса.

Планови за управљање отпадом Предузећа се ажурирају сваких пет година или након промјене у раду постројења у складу сачланом 22. и чланом 31. Закона о управљању отпадом(„Службени гласник Републике Српске“, број 111/13, 106/15 и 16/18) именовано лице за управљање отпадом је задужено да:

* организује спровођење и ажурирање Плана управљања отпадом из члана 22. Закона о управљању отпадом;
* предлаже мјере превенције, смањења, поновног искоришћења и рециклаже отпада и прати спровођење закона и других прописа о управљању отпадом и извјештава органе управљања.

ЈКП „Градско гробље“ ДОО Бијељина има Рјешење број 02/3-370-628/20 од 16.06.2020. године издато од Градске управе Града Бијељина, Одјељење за стамбено-комуналне послове и заштиту животне средине (Еколошка дозвола) и План управљања отпадом за Ново градско гробље број 122/20, протоколисан у Предузећу под бројем 2-1-151/20 дана 10.02.2020. године.

#### **2.2.6.2.Патоанатомски отпад (18 01 02)**

Патоанатомски отпад, класификован у каталогу под шифром 18 01 02, дефинише се као отпад сачињен од дијелова тијела и органа, укључујући кесе са крвљу и деривате крви, за које се не сматра да су инфективни отпад. Највећи удио у количини патоанатомског отпада чине постељице (placenta).

Поступање са патоанатомским отпадом у земљама у окружењу регулисано је посебним прописом, о начину и поступку за утврђивање времена и узрока смрти, за обдукцију тијела, као и за поступање са одстрањеним дијеловима људског тијела. У Републици Српској овакви акти нису донешени. Према досадашњој пракси, патоанатомски отпад се сахрањује на гробљима или спаљује (кремира) тамо гдје постоје крематоријуми.

ЈКП „Градско гробље“ ДОО има склопљен уговор о пружању услуга кремације са ЈКП „Лисје“ Нови Сад, Србија. (уговор о пословно-техничкој сарадњи о пружању услуга кремације, број 2-1-157/20 од 11.02.2020. године, али се због одређених техничких детаља, преласка државне границе, и даљине крематоријума не прибјегава овој методи, те се патоанатомски отпад сахрањује на Новом градском гробљу у за то предвиђену гробну парцелу.

Увођењем иновација у раду здравствених установа од 2009.године и усвајањем новог Закона о управљањау отпадом постојеће болничке спалионице у којима је спаљиван до тада и патоанатомски отпад су затворене, усљед неадекватне температуре рада постројења и нефункционисања филтера за издувне гасове. Застарјеле пећи су радиле на неадекватној температури од 250°Сдо 300ºС и нису посједовале филтере за гасове настале приликом спаљивања отпада. Адекватне спалионице за третман патоанатомског отпада треба да раде на температури од најмање 400°С до1200 ºС са обезбијеђеном контролом филтрирања издувних гасова, прије свега концентрације карбон-диоксида.

Из наведених разлога сахрањивање патоанатомског отпада на посебним парцелама на гробљима од стране комуналних предузећа је у данашње вријеме постала редовна пракса.

Патоанатомски отпад (ткива, ампутирани дјелови тијела, постељице и слично) спремају се у замрзиваче/расхладне уређаје до крајњег одлагања, то јесте сахрањивања на локацији Новог гробља намјењеном тим сврхама.

#### **2.2.6.3. Подаци о квалификованом лицу одговорном за стручни рад**

Квалификовано лице одговорно за стручни рад за управљање отпадом,у складу са чланом 36. Закона о управљању отпадом („Службенигласник Републике Српске“, број 111/13, 106/15, 16/18 и 70/20), је лице које:

* није кажњавано за било које кривично дјело;
* има најмање средњу стручну спрему, са обављеним приправничким стажом.

ЈКП „Градско гробље“ ДОО је именовало квалификовано лице одговорно за стручни рад за управљање неопасним отпадом према Закону о управљању отпадом („Службени гласник Републике Српске“, број 111/13, 106/15, 16/18 и 70/20).

Рјешење о именовању Алексић Виктора, Струковни инжењер заштите животне средине,за лице за управљање отпадом број 2-1-410/20 од 28.04.2020.године.

Именовано лице одговорно за стручни рад за управљање отпадом испуњава услове дефинисане чланом 36. Закона о управљању отпадом („Службени гласник Републике Српске“, број 111/13, 106/15, 16/18 и 70/20).

#### **2.2.6.4. Начин збрињавања и сахране патоанатомског отпада (18 01 02) у ЈКП „Градско гробље“ ДОО Бијељина**

У складу са потписаним уговорима за здравственим установама у Републици Српској ЈКП„Градско гробље“ ДОО Бијељина врши сакупљање патанатомског отпада са каталошком шифром 18 01 02.

Технолошки процес прикупљања отпада проводи се на позив произвођача отпада. Са сталним добављачима, у овом случају Погребним предузећем ОТР „Божур“ Бијељина сарадња тече путем потписаног Уговора.

Прикупљање отпада обавља се намјенским возилима, те је на тај начин спријечено расипање, испуштање отпада и ширење неугодних мириса. Привремено складиштење медицинског отпада до коначног збрињавања (сахрањивања), врши се у простору мртвачнице. Коначно збрињавање односно одлагање медицинског отпада врши се на гробном пољу19, које је предвиђено за сахрану ове врсте отпада.

#### **2.2.6.5. Технолошки поступак пријема, складиштења и превоза патоанатомског отпада у ЈКП „Градско гробље“ ДОО Бијељина**

Отпад се преузима у амбалажи од стране погребног предузећа ОТР„Божур“ Бијељина и смјешта унутар сандука са термо-изолацијом унутрашњом облогом ( од алуминијума) ради одржавања температуре током транспорта. Транспорт сандука се врши унутар комбија чија је унутрашњост намјењена за превоз тијела преминулих. По доласку на мјесто пријема на локацији, сандук се истовара на превозна колица и радници ЈКП „Градско гробље“ ДОО Бијељина преносе исти у просторију са замрзивачем/расхладни уређај. Из сандука се отпад у оргиналној амбалажи даље након вагања достављене количине и попуњавања пропратне документације премјешта у замрзивач/расхладни уређај. Запремина замрзивача/расхладног уређаја је цца 500 литара. Унутар замрзивача остаје до даљег транпорта и сахране.

По испуњењу капацитета отпад се премјешта у преносне сандуке, утовара у специјално погребно возило и даље транспортује према мјесту сахране. Користи се директан превоз по примању отпада на локацију коначног збрињавања. У гробном пољу, означеном као гробно поље број 19, на Новом градском гробљу у претходно ископану гробницу дубине 4 (четири) метра, врши се сахрана патоанатомског отпада.Отпад се у гробници третира са калцијум оксидом (кречом) ради брже разградње, те гробница се као таква загрће и затрпава земљом, а цијелу процедуру прати пропратна документација.

Приликом пријема и сахране патоанатомског отпада, запосленима је обезбијеђена лична заштитна опрема од стране Послодавца.

#### **2.2.6.6. Извјештај о одложеној- сахрањеној количини патоанатомског отпада у 2022. години**

Протекле 2022.године од погребног друштва ОТР „Божур“ Бијељина преузето је укупно 1212,90kg патоанатомског отпада и тo како слиједи доле:

Дана 10.02.2022.године – 345,000kg

Дана 13.06.2022.године – 325,400kg

Дана 15.09.2022.године – 288,500kg

Дана 19.12.2022.године – 254,000kg

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**УКУПНО: 1.212,90kg**

Из горе поменуте евиденције се доноси закључак да је погребно предузеће ОТР „Божур“ Бијељина патоанатомски отпад достављало једном у 3 (три) мјесеца и укупно четири пута у 2022.години.

Комплетна процедура од момента достављања, па до момента сахране патоанатомског отпада пропраћена је писменом и фотодокументацијом.

Закључак је да су испоштоване све законске процедуре у погледу преузимања и сахране овакве врсте отпада у току 2022.године, те да ће се спровођење процедуре наставити на горе поменути начин и у наредном периоду а све у циљу доброг пословања Предузећа ЈКП „Градско гробље“ ДОО Бијељина, и првенствено у циљу заштите животне средине која је битна за цјелокупну љуцку заједницу.

## 2.3. Служба за финансијске послове

### *2.3.1 Поновљени поступак контроле од стране Управе за индиректно опорезивање БиХ у 2022. години*

Као што је раније извјештавано, предузеће је у току 2021. године било предмет потпуне контроле ПДВ-а за период 01.06.2016. -31.05.2021. године од стране УИО БиХ, што је кроз вишемјесечни период оспоравања налаза инспектора резултирало поновним поступком који је спроведен у првој половини 2022. године.

Наиме, у првобитном поступку, Управа Предузећа изјавила је жалбу на додатне обавезе ПДВ-а у износу од 20.938,00 КМ, и то по основу додатног обрачуна ПДВ-а на грађевински објекат стаза Хасе,коју је пропуштен да се префактурише у износу од 18.854,08 КМ, додатног обрачуна ПДВ-а на мањак материјала у износу од 2.024,00 те додатни обрачун ПДВ-а на префактурисање пословне зграде у износу од 66.603,09 КМ те умањења грешком више исказаног ПДВ-а у износу од 99.480,22КМ по основу изградње грађевинског објекта мртвачница.

Разматрајући жалбени навод који је везан за обрачун додатне ПДВ обевезе, по основу додатног обрачуна излазног ПДВ-а по основу изградње стазе на Новом градском гробљу Хасе-Бријесница и пословне зграде, другостепени орган исти цијени основаним, с обзиром на стање утврђено у поступку контроле и у спису предмета, у овом поступку нису потпуно утврђене све релевантне чињенице за правилно извођење закључка у вези са префактурисањем Граду Бијељина и права кориштења излазног ПДВ-а за грађевинске објекте финансиране од стране Градске управе Града Бијељина.

Слиједом наведеног, инспектори су спровели поновни поступак, употпунили чињенично стање, дали разлоге који су одлучујући код оцјене доказа, те поступити у складу са чланом 200 ЗУП-а, дати правне прописе на основу којих је предметна ствар ријешена те на основу тако утврђеног чињеничног стања и примјеном релевантниг одредби Закона и Правилника, донијети ново рјешење.

Према упутама Шефа одсјека за порезе УИО БиХ, а након приговора на Записник о контроли, Жалбе на рјешење и усменог изјашњавања у првобитном поступку, о чему је раније било ријечи, поновљен је контролни поступак у циљу употпуњавања чињеничног стања у дијелу који се односи на пропуст у погледу префактурисања износа од 18.854,08 КМ и на префактурисање пословне зграде у износу од 66.603,09 КМ.

Записник о контроли број 04/5-2/IV-17-1-48-2-1695/21 од 14.02.2022. године, достављен је путем поште и запримљен дана 02.03.2022. године.

Након запримљеног Записника о контроли, у коме су дјелимично усвојени жалбени наводи Управе предузећа у погледу префактурисања износа од 18.854,08 КМ и на префактурисање пословне зграде у износу од 66.603,09 КМ, с тим да се чињенице нису посебно разматрале за наводе по основу утврђеног мањка материјала и погрешно исказаним ПДВ-ом за објекат мртвачнице, Управа Предузећа улаже Примједбе на горепоменути записник дана 11.03.2022. године путем свог законског заступника, евидентиране у главној књизи протокола Предузећа под бројем 2-1-394/22.

Као и у досадашњем дијелу жалбеног поступка, и овај пут, поднесене примједбе су на Записник о контроли због:

-повреде правила управног поступка,

- погрешног и непотпуног утврђеног чињеничног стања и

- погрешне примјене материјалног права на тако утврђено чињенично стање.

Са приједлогом да се исти усвоји те донесе рјешење без додатно утврђених обавеза по основу додатног обрачуна ПДВ-а на мањак материјала у износу од 2.024,00КМ, те умањења грешком више исказаног ПДВ-а у износу од 99.480,22КМ по основу изградње грађевинског објекта мртвачница.

Поступак контроле УИО БиХ, који је започет у јулу мјесецу 2021 године, крајем јуна мјесеца добија свој епилог. Предузеће је телефонским путем обавјештено о дефинитивном крају поступка контроле као и коначном исходу, да би неколико дана касније добили и писмену потврду у виду Рјешења којим се дефинише износ и начин поврата неискориштених новчаних средстава.

Укупан износ ових средстава која се налазе на пореској картици Предузећа, а која су се акумулирала усљед поновног сагледавања чињеница у жалбеним наводима Управе, износи 90.416,18 КМ, а која су од стране УИО Сектор за пословне услуге-Одсјек за финансијско управљање класификована у двије категорије.

Прва категорија се односи на неискориштена банкарска средства и износи 57.341,08 КМ, а друга на порески кредит, који ће се враћати у складу са чланом 52. Закона о порезу на додану вриједност.

Практично, то је значило да ће у наредном периоду на рачун Предузећа бити дозначена средства у износу од 57.341,08КМ, а остатак ће бити кориштен у наредних неколико мјесеци као претплата на мјесечни ПДВ и на тај начин ће се умањивати салдо са пореске картице Предузећа.

Ова средства имају поријекло по два основа; један је разрез који су службеници УИО БиХ сачинили по окончању првобитне контроле (18.854,08 КМ плус затезне камате), који је и побијен у жалбеном поступку и који се односи на изградњу стаза на Новом Градском гробљу Хасе-Бријесница, а други је проистекао након поновног сагледавања чињеница из некориштења улазног ПДВ приликом изградње Управне зграде, такође на Новом Градском гробљу Хасе-Бријесница (66.603,09 КМ).

Управа Предузећа подносила је жалбу на обрачун додатне обавезе у износу од 20.938,00 КМ, по основу додатног обрачуна ПДВ-а на грађевински објекат стаза на Новом Градском гробљу Хасе-Бријесница које Предузеће пропустило да префактурише у износу од 18.854,08 км и додатни обрачун ПДВ-а на мањак материјала у износу од 2.024,00 КМ, додатни обрачун ПДВ-а на префактурисање Управне зграде, такође на Новом Градском гробљу Хасе-Бријесница у износу од 66.603,09 КМ, и погрешно исказаним ПДВ-ом по основу изградње мртвачнице на Новом Градском гробљу Хасе-Бријесница у износу од 99.480,22 КМ. Управа предузећа је након доказивања двије поменуте ставке из жалбе одустала од даљег поступка, јер је процјена да су даљи трошкови доказивања већи од користи која би се добила у погледу мањка грађевисног материјала. Када говоримо о доказивању погрешно исказаним ПДВ-ом по основу изградње мртвачнице, он се може третирати као одвојен поступак, и Управа предузећа ће након сагледавања свих аспеката (трошкови поступка, временски оквир, правне препреке) процијенити да ли, и у ком моменту ће оспоравати и тај износ.

До овог положаја Предузеће је дошло усљед погрешног усмјеравања претходних управа, од стране како екстерне ревизије, тако и од правних савјетника, иако су првобитне одлуке биле исправне. Кроз прикупљање информација и других корисних савјета и практичних искустава од других јавних предузећа на подручју града Бијељина, констатовали смо да се и друга Предузећа налазе и сличним, а нека и у лошијем положају, јер је став руководстава ових правних субјеката сличан ставу који је наше Предузеће довео у ситуацију да дуго и мукотрпно доказујемо грешке претходних периода, такође треба говорити и о значајним пропуштеним новчаним средствима које губе и јавна предузећа али и Град Бијељина, и извући поуку из искуства које је стекло Предузеће.

### ***2.3.2. Молба за уврштавање у ребаланс буџета Града Бијељина за 2022. годину***

Неповољни спољни чиниоци по редовно пословање алармирали су Управу Предузећа већ половином пословне године, јер поредећи величине остваренх прихода у претходној години са оним који су се тренутно остваривали, недвосмислено су указивали да без интервенције Оснивача, извјесно је да ће Предузеће доспјети у стање неликвидноси.

Вршећи редовне послове анализе и компарације финансијска служба предузећа обрадила је јасне показатеље неповољнијег финансијског положаја предузећа у односу на пословну 2021.годину који се примарно односе на смањење броја сахрана у односу на исти период у протеклој години.

Тако да приликом сачињавања Ребаланса буџета Града Бијељина за 2022. годину, Управа ЈКП „Градско гробље“ ДОО Бијељина, обратила се са молбом за уврштавање у Ребаланс буџета Града Бијељина за 2022.годину усљед значајног пада прихода узрокованог екстерним факторима, на које предузеће није могло утицати те је на тај начин доведено у неповољан финансијски положај.

Обзиром на природу посла којом се предузеће бави веома је тешко предвидјети са високом стопом тачности каква ће бити финансијска кретања јер су у директној вези са стопом морталитета на подручју Града Бијељина.

Увидом у програм гробишне евиденције предузећа алармантан је податак да је број сахрана за период од 01.01.2022.-27.10.2022.године 320, док је у истом периоду 2021.године овај параметар износио 420, што значи да је 100 сахрана мање обављено у посматраном периоду ове године у односу на исти период прошле године. Значајно смањење прихода у комбинацији са повећавањем расхода по основу поскупљења грађевинског материјала у просјеку за 50% доводи предузеће у незавидан финансијски положај.

Колики је утицај смањења броја сахрана, детаљно је презентовано Молби. У моменту подношења исте, а то је био 28.10.2022. године, Предузеће је поредећи укупан број сахрана на гробљима којима газдује предузеће износио 517, од чега је на Новом градском гробљу обављено 229 сахрана, на Градском гробљу Пучиле 203 и на сеоским гробљима 79. Ову пропорцију смо примјенили на 100 пропуштених сахрана и дошли до тога да је на Новом градском гробљу пропуштено 44 сахране, на Градском гробљу Пучиле 39 и на сеоским гробљима 17 пропуштених сахрана. На 517 обављених сахрана у 2021.години продата су 438 гробна мјеста на градским гробљима и 172 гробна мјеста на сеоским гробљима. Када смо ову пропорцију примијенили на 100 пропуштених сахрана у 2022. години дошло се до податка да бисмо продали 70 гробних мјеста на градском гробљу и 37 мјеста на сеоским гробљима, да је дошло до реализације ових 100 сахрана. Када ово валоризујемо вриједност добијамо следеће:

1. Пропуштени приходи од услуга вршења сахране:

100 х 150,00 КМ = 15.000,00 КМ

1. Пропуштени приходи по основу продаје гробних мјеста у граду:

70 х 300,00 КМ = 21.000,00 КМ

1. Пропуштени приходи по основу продаје гробних мјеста на сеоским гробљима:

37 х 50,00 КМ = 1.850,00 КМ

У домену грађевинских радова долази до низа пропуштања остваривања прихода због 100 сахрана мање реализованих у посматраном периоду ове године у односу на исти период прошле године, а који се огледају кроз све врсте учинака које предузеће пружа својим комитентима, а у наставку биће побројане само најважније.

Водећи се истом аналогијом као у претходном случају пронађена је пропорција која осликава стварно стање губитка усљед пропуштања, тако да ако у 2021. години на 517 обављених сахрана имамо ситуацију да је продато 96 једнодијелних парапета, пропорционално добијамо да је на ових 100 сахрана пропуштена продаја 18,5 парапета.

Ако је у 2021. години на 517 сахрана израђено и продато 240 дводијелних парапета, сразмјерно томе на 100 парапета предузеће је пропустило да изради и прода приближно 46,5 парапета. Уколико је у 2021.години на основу 517 обављених сахрана израђено 9 тродијелних парапета истом пропорцијом добијамо да је у 2022.години, до момента подношења молбе, пропуштено 1,75 тродијелних парапета да се изради и прода. У 2021.години продато је 50 гробница, истом пропорцијом добијамо резултат од 9,6 гробница које нисмо реализовали у 2022.години. Уколико су у 2021. години у посматраном периоду продате и уграђене 233 даске и 109 плоча, горе наведеном пропорцијом долазимо до тога да смо у истом периоду ове године пропустили продају и уградњу 45 дасака односно 21 плоче.

Та примјена пропорционалне процјене, показала се веома тачна, јер је коначан број сахрана на нивоу године био за 130 мањи него у 2021.години, тако да се потврдило присуство негативног линеарног тренда како броја сахрана, али исто тако и зависних прихода од броја сахрана.

Поштујући начело концизности, само ће бити набројани зависни приходи, који неминовно прате сахране, наравно опет пропорционално исказани на основу познатих величина из 2021. године, а то су:

* Пропуштени приходи по основу израде и продаје једнодијелних парапета
* Пропуштени приходи по основу израде и продаје дводијелних парапета
* Пропуштени приходи по основу израде и продаје тродијелних парапета
* Пропуштени приходи по основу израде и продаје зиданих гробница
* Пропуштени приходи по основу продаје и уградње дасака
* Пропуштени приходи по основу продаје и уградње плоча.

Обзиром да се на Новом градском гробљу налазе 2 објекта која остварују релативно значајан приход за предузеће, а који није присутан на осталим гробљима направићемо посебан осврт на њих, наиме ради се о приходу који проистиче из издавања капеле и издавања сала за обављање помена. Тако да уколико имамо ситуацију да на обављених 229 сахрана на Новом градском гробљу у протеклој години предузеће оствари приход од 24.800,00 КМ по основу издавања сала за помен, на већ наведене 44 пропуштене сахране на Новом градском гробљу имамо пропуштен приход од 4.765,00КМ по овом основу. Уколико имамо ситуацију да на обављених 229 сахрана на Новом градском гробљу у протеклој години предузеће оствари приход од 5.500,00КМ по основу издавања капеле, на већ наведене 44 пропуштене сахране на Новом градском гробљу имамо пропуштен приход од 1.056,00 КМ. Уколико већ наведену пропорцију примјенимо на продају погребне опреме и осталих потрепштина из малопродајног објекта Цвјећаре, која је у 2021. години имала укупан приход у износу од 183.256,00 КМ и услуге од мртвачнице које су у 2021. години износиле близу 30.000,00 КМ, долазимо до тога да је пропуштен приход по основу продаје погребне опреме у износу од 35.450,00 КМ, а пропуштен приход по основу услуга мртвачнице 5.802,00КМ.

На основу свега горе наведеног долазимо до податка да је на основу пропуштених 100 сахрана у 2022. години Предузеће пропустило укупан приход од 135.598,00КМ.

Уколико се узме у обзир да је до краја 2022. године број сахрана био за 130 мањи него претходне године, слободно се може говорити о пропуштеним приходима од око 180.000,00КМ, са којима се без интервенције Оснивача Управа предузећа, и са рационалним управљањем текућих расхода, не може самостално изборити.

Наведене чињенице у Молби бивају препознате као основане и оправдане од стране локалног Парламента, тако да је Предузеће уврштену у Ребаланс буџета Града Бијељина и на тај начин омогућено је да се пословна година успјешно приведе крају.

# *4. Резултат пословања Предузећа*

У сљедећем прегледу приказан је резултат пословања предузећа у периоду 01.01.-31.12.2022.године.

## 4.1. ФИНАНСИЈСКО ПОСЛОВАЊЕ

### *4.1.1. Биланс стања*

|  |  |  |  |  |
| --- | --- | --- | --- | --- |
| **АКТИВА** | | | | |
| **П О З И Ц И Ј А** | **2022.** | | **2021.** | |
| **Износ %** | | **Износ %** | |
| **А. СТАЛНА ИМОВИНА** | **1.404.685** | **100** | **1.315.126** | **100** |
| I Нематеријална улагања | 317 | 0,03 | 800 | 0,06 |
| II Некретнине, постројења, опрема и инвестиционенекретнине | 1.394.201 | 99,20 | 1.308.830 | 99,52 |
| III Дугорочни финансијски пласмани | 8.943 | 0,60 | 5.496 | 0,42 |
| IV Одложена пореска средства | 1.224 | 0,17 |  |  |
| **Б. ТЕКУЋА ИМОВИНА** | **305.941** | **100** | **312.834** | **100** |
| I Залихе, стална средства и средства обустављеног пословања намењена продаји | 35.846 | 11,72 | 29.582 | 9,46 |
| II Краткорочна потраживања, пласмани и готовина | 270.095 |  | 283.252 |  |
| 1. Краткорочна потраживања | 229.714 | 75,09 | 68.057 | 21,75 |
| 2. Порез на додату вредност | 540 | 0,18 | 26.499 | 8,47 |
| 3. Готовински еквиваленти и готовина | 15.249 | 4,99 | 16.112 | 5,15 |
| 4. Активна временска разграничења | 24.592 | 8,04 | 172.584 | 55,17 |
| **В. ГУБИТАК ИЗНАД ВИСИНЕ КАПИТАЛА** |  |  |  |  |
| **Г. ПОСЛОВНА АКТИВА** | **1.710.626** |  | **1.627.960** |  |
| **Д. ВАНБИЛАНСНА АКТИВА** |  |  |  |  |
| **Ђ. УКУПНА АКТИВА** | **1.710.626** |  | **1.627.960** |  |

*Табела 7.Биланс стања- актива*

**А. Стална имовина Друштва у износу од 1.403.461 КМ обухвата:**

* Нематеријална улагања од 317,00 КМ, се односе на улагања у књиговодствене програме;
* Некретнине постројења и опрема у износу од 1.394.201,00 КМ су по садашњој вриједности исказани: пословни објекти у вриједности од 1.198.733,00 КМ, опрема 125.957 КМ, улагања у туђу имовину (Града Бијељина) 69.511,00 КМ;
* Дугорочни финансијски пласмани се односе на вишегодишње засаде на градском гробљу и износе 8.943,00 КМ.

**Б. Текућа имовина износи 305.941 КМ и састоји се од:**

* Залихе у износу од 35.846,00КМ су по набавној вриједности исказани: материјал у износу од 6.468,00 КМ, трговачка роба 28.908,00КМ и дати аванси 470,00КМ.
* Краткорочна потраживања, пласмани и готовина у износу од 270.095,00КМ обухватају: потраживања од купаца 75.919,00КМ, новчана средства 15.249,00КМ, претплата ПДВ-а 540,00 КМ и активна временска разгранићења 24.592,00КМ, остала краткорочна потраживања 153.795,00КМ

|  |  |  |  |  |
| --- | --- | --- | --- | --- |
| **ПАСИВА** | | | | |
| **П О З И Ц И Ј А** | **2022.** | | **2021.** | |
| **Износ %** | | **Износ %** | |
| **А. КАПИТАЛ** | **127.203** | **100** | **91.158** | **100** |
| I ОСНОВНИ КАПИТАЛ | 40.000 | 31,45 | 40.000 | 43,88 |
| II УПИСАНИ НЕУПЛАЋЕНИ КАПИТАЛ |  |  | 0 | 0 |
| III ЕМИСИОНА ПРЕМИЈА |  |  | 0 | 0 |
| IV РЕЗЕРВЕ |  |  | 0 | 0 |
| V РЕВАЛОРИЗАЦИОНЕ РЕЗЕРВЕ |  |  | 0 | 0 |
| VI НЕРАСПОРЕЂЕНИ ДОБИТАК | 87.203 | 68,55 | 51.158 | 56,12 |
| VII ГУБИТАК ДО ВИСИНЕ КАПИТАЛА | 0 | 0 | 0 | 0 |
| **Б. ДУГОРОЧНА РЕЗЕРВИСАЊА** | **1.052.326** | **100** | **1.143.044** | **100** |
| **В. ОБАВЕЗЕ** | **531.097** | **100** | **393.758** | **100** |
| I.Дугорочне обавезе |  |  | 0 | 0 |
| II Обавезе из пословања | 392.272 | 73,86 | 262.357 | 66,62 |
| 1. Пасивна временска разграничења | 138.825 | 26,14 | 131.401 | 33,38 |
| **Г. ПОСЛОВНА ПАСИВА** | **1.710.626** |  | **1.627.960** |  |
| **Д. ВАНБИЛАНСНА ПАСИВА** |  |  |  |  |
| **Ђ. УКУПНА ПАСИВА** | **1.710.626** |  | **1.627.960** |  |

*Табела 8. Биланс стања- пасива*

**А. Капитал Друштва у износу од 127.203,00 КМ обухвата:**

* Регистровани и уплаћени капитал оснивача (Града Бијељина) у износу од 40.000,00КМ;
* Нераспоређена добит од 87.203,00 КМ;

**Б. Дугорочна резервисања износе 1.052.326,00 КМ и обухватају:**

* Дугорочна резервисања се односе на вриједност некретнина, које се налазе на кориштењу у Друштву, а финансиране су из средстава града Бијељиа (објекат Мртвачнице и објекат Пословне зграде).

**Ц. Обавезе износ од 531.097,00 КМ обухватају:**

* Обавезе из пословања у износи од 392.272,00 КМ (краткурочни кредити 100.000,00 КМ, обавезе према добављачима и примљени аванси 190.972,00 КМ, обавезе за бруто примања запослених 95.154,00 КМ и директни и индиректни порези 6.146,00 КМ).
* Активна временска разграничења износ од 138.825,00 КМ се односи на примања без накнаде основних средства за обављање регистроване дјелатности и наведени износи се приходују сразмјерно амортизацији предметних средстава.

### *4.1.2. Биланс успјеха*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ПРИХОДИ** | | | | | | | | | | |
| **у КМ** | | | | | | | | | | |
| **П О З И Ц И Ј А** | **АОП** | | | **2022.** | | | | **2021.** | | |
| **Износ** | | **%** | | **Износ** | | **%** |
|  |  |  | |  | |  | |  | |
| 1. Пословни приходи | 201 | 201 | 1.149.251 | | 99,62 | | 1.102.600 | | 99,13 | |
| 2. Финансијски приходи | 231 | 231 | 1.175 | | 0,11 | | 1.777 | | 0,16 | |
| 3. Остали приходи | 246+270 | 246+270 | 3.112 | | 0,27 | | 7.947 | | 0,71 | |
| I ПРИХОДИ РЕДОВНИХ  АКТИВНОСТИ (1+2+3) |  |  | 1.153.538 | | 100 | | 1.112.324 | | 100 | |
| 4. Ванредни приходи | 270 | 270 |  | | 100 | |  | |  | |
| 5. Ревалоризациони приходи | 401 | 401 |  | |  | |  | |  | |
| II УКУПНИ ПРИХОДИ (И+4+5) |  |  | 1.153.538 | | 100 | | 1.112.324 | | 100 | |

*Табела 9. Биланс успјеха - приходи*

Укупни приходи Предузећа за период 01.01.-31.12.2022. године износе 1.153.538,00КМ и у односу на 2021. годину већи су за3,71%, односно за 41.214,00КМ.

**А. Пословни приходи износе 1.149.251,00КМ** и чине 99,63% прихода редовне активности, а односе се :

* Приходи од продаје погребне опреме и цвијећа:у износу од 151.934,00КМ;
* Приходи од услуга у износу од 683.245,00КМ;
* Приходи од закупа у износу од 5.268,00 КМ;
* Приходи од донација 200.000,00 КМ,00 ( донације Града Бијељина);
* Приходи од осталих донација 5.859,32КМ;
* Остали приходи у износу 7.033,74 КМ (рефундација фонда здравства);
* Остали приходи 95.910,95 КМ;
* .Пословни приходи у 2022. години већи су за4,1 % у односу на 2021 годину или за 46.651,00 КМ.

|  |  |  |  |  |  |  |  |
| --- | --- | --- | --- | --- | --- | --- | --- |
| **РАСХОДИ** | | | | | | | |
| **у КМ** | | | | | | | |
| **П О З И Ц И Ј А** | **АОП** | | **2022.** | | | **2021.** | |
| **Износ** | **% учешћа** | | **Износ** | **% учешћа** |
|  |  |  |  |  | |  |
| 1. Пословни расходи | 216 | 216 | 1.098.235 | 98,82 | 1.061.460 | | 98,78 |
| 2. Финансијски расходи | 238 | 238 | 4.088 | 0,37 | 8.520 | | 0,78 |
| 3. Остали расходи | 257 | 257 | 8.985 | 0,81 | 328 | | 0,04 |
| 4. Расходи по основу промјена рач.политика и испр.грешака из ран.год | 293 | 293 |  |  | 4.335 | | 0.40 |
| III РАСХОДИ РЕДОВНИХ  АКТИВНОСТИ (6+7+8+9) |  |  | 1.111.308 | 100 | 1.074.643 | | 100 |
| 5. Ванредни расходи | 280 | 280 | 0 |  | 0 | | 0 |
| 6. Расходи ревалоризације и  признавања импаритетних  губитака | 408 | 408 | 0 |  | 0 | | 0 |
| **ИВ УКУПНИ РАСХОДИ**  **(ИИИ+10+11)** |  |  | **1,111.308** | **100** | **1.074.643** | | **100** |

*Табела 10. Биланс успјеха - расходи*

**Укупни расходи Предузећа,** за извјештајну годину износе 1.111.308,00 КМ и у односу на 2021. годину већису за 3,41%, односно за 36.665,00 КМ.

**А. Пословни расходи су износили 1.098.235,00 КМ** и чине 98,82 % редовних расхода, а аналитчки се састоје из сљедећих расхода:

* Трошкови продате робе на мало у износу од 83,609,66 КМ (погребна опрема и потрепштине, готови цвијетни аранжмани)
* Трошкови материјала за израду учинака у износу од 79.088,86 КМ (од тога основни- грађевински и репро материјал 75.346,23 КМ и помоћни 2.607,73 КМ,трошкови откупа гробних мијеста 1.134,90);
* Трошкови режијског материјала у износу од 10.972,21 КМ
* од тога канцеларијског материјала у износу од 4.092,23 КМ,
* Материјал и дијелови утрошени за текуће одржавање 5.191,24КМ,
* Ситни инвентар 1.688,74КМ ( сав ситан инвентар који се користи за текуће пословање Предузећа)
* остали материјал за одржавање хигијене и текуће потребе хтз опрема и ситни инвентар 7.241,34КМ (од којих је 5.516,50 утрошена ХТЗ опрема, 101,28 трошкови одржавања аута и 1.623,56 KM трошкови одржавања хигијене.)
* Трошкови горива и енергије 23.549,55 КМ (од тога: нафте и нафтних деривата 10.815,43, електричне енергије 10.915,60КМ, воде 1.818,52 КМ, брикет за потребе огрева радника 288,00 КМ);
* Трошкови зарада, накнада и осталих личних примања износе 684.004,32 КМ (од тога: бруто зарада и накнада зарада 575.432,43 КМ, бруторегреса 16.548,80 КМ, топли оброк 43.885,19 КМ, надзорни одбор 14.992,65 КМ, трошкови дневница 178,00 КМ, трошкови превоза на службеном путу 1.835,19 КМ које се највећим дијелом односе на трошкове превоза покојника унутар РС, БиХ, као и превоза покојника из иностранства , накнада за превоз радника на посао 16.476,94 КМ. трошкови помоћи радницима 2.080,00КМ, трошкови отпремнина , награда и помоћи у складу са прописима 5.053,61,трошкови осталих накнада трошкова запосленим 6.350,73 КМ);
* Трошкови услуга на изради учинака 27.736,96 КМ, а односе се на радове на гробљу (трошкови за услуге у промету производа и услуга 8.231,11 КМ , трошкови одржавања гробних мјеста-парапета 4.710,00 КМ и услуга радови преко омладинске задруге 14.795,85 КМ);
* Трошкови транспортних услуга 13.225,29 КМ (од тога: телефона 7.766,90 КМ (фиксни телефон, мобилни телефон, фискалне касе), поштански трошкови 3.104,42 КМ, трошкови интернета 2.144,92 КМ, те превоз 209,05 КМ);
* Трошкови услуге одржавања основних средстава 2.665,02 КМ;
* Трошкови закупа 4.000,00КМ;
* Трошкови осталих услуга износе 16.711,00 КМ (од тога: рекламе и оглашавањау износу од 1.925,39 КМ, комуналних услуга 3.384,95 КМ, заштите на раду 1.000,00 КМ, трошкови дератизације 600,00 КМ трошкови Уговора о дјелу ( Услуге геометра, услуге Надзорног органа, услуге стручних лица: грађевинских, хидро и електро инжењера) 2.327,07 КМ и трошкови осталих услуга45,00 КМ);
* Трошак амортизације 84.607,27 КМ;
* Трошкови резервисања 5.192,80 КМ
* Трошкови непроизводних услуга 44.778,19 КМ (од тога: рачуноводствених услуга 6.000,00 КМ, услуге адвоката и нотара 4.900,00 КМ, одржавање софтвера 7.504,93 КМ, трошкови стручног усавршавања 1.525,00 КМ, трошкови одржавања техничке опреме 750,00 КМ,услуге чишћења пословног простора 5.079,66 КМ, трошкови ревизије 3.418,80 КМ и остале непроизводне услуге 15.599,80 КМ (сервис ПП апарата, испитивање громобранских инсталација, пуњење климе, заштита и екологија–еколошка дозвола, геодетске услуге, прање возила, посредовање омладинске задруге, штампа наљепница и остале услуге));
* Трошкови репрезентације у износу од 2.441,16 КМ ( односе се за набавку безалкохолних пића – за потребе клијената, сарадника-пословних партнера);
* Премије осигурања 3.556,26 КМ (од тога осигурање радника 1.123,17 КМ и остале премије осигурања2.433,09 КМ (осигурање возила и остала осигурања);
* Трошкови платног промета 3.808,48 КМ;
* Трошкови обраде кредита 515,00 КМ;
* Трошкови пореза и доприноси 2.695,22 КМ (од чега: накнада за шуме 807,48 КМ, накнада за ПП З.344,78 КМ, накнада за водни допринос 365,01 КМ, порез на приход од капитала 464,29 КМ, комунална и републичка такса 120,00 КМ, те допринос за професионалну рех.инвалида 593,66 КМ) и
* Остали нематеријални трошкови 5.265,56 КМ (од чега: трошкови оглашавања у штампи 1.690,76 КМ, таксе 1.419,60 КМ, трошкови претплате на часописе 452,50 КМ, таксе за регистрацију моторних возила 1.460,70 КМ, те остали непоменути трошкови 242,00, КМ).

**Б. Финансијски расходи** износе 8.520,00 КМ, а састоје се од:

* Расходи камата на кредите 3.907,23 КМ;
* Затезене камате за рачуне који нису плаћени на вријемe 180,11 КМ;
* Камате за неблаговремено плаћање јавних обавеза у износу од 0,43 КМ.

**Ц.Остали расходи**износе 8.984,46 КМ, а састоје се од:

* Неотписана вриједност расходованих ОС 1.679,62 КМ;
* Мањкови робе 762,21 КМ;
* Расходи по основу директног отписа 1.535,78 КМ;
* Расходи по основу кала 189,73 КМ;
* ПДВ који се не признаје у трошкове 2.097,80 КМ;
* Трошкови ранијих година 1.035,10 КМ;
* Казне за привредне преступе 125,17 КМ;
* Прекомјерни износ кала 36,00КМ;
* Непоменути остали расходи 1.523,05 КМ.

## 4.1.3. Остварени резултат

|  |  |  |  |  |
| --- | --- | --- | --- | --- |
| **П О З И Ц И Ј А** | **АОП** | **2022.** | **2021.** | **Проценат**  **остварења** |
| **Износ** | **Износ** | **%** |
|  | | | |
| 1. Укупни приходи | 301 | 1.153.538 | 1.112.324 | 103,71 |
| 2. Укупни расходи | 302 | 1.111.308 | 1.074.643 | 103,41 |
| 3. Бруто добитак прије опорезивања | 294 | 42.230 | 37.681 | 112,07 |
| 1. Бруто губитак прије опорезивања | 293 |  |  |  |
| 5. Порез на добит | 296 | 7.409 | 5.336 | 138,85 |
| НЕТО ДОБИТ ТЕКУЋЕ ГОДИНЕ | 299 | 36.045 | 32.345 | 111,44 |
| НЕТО ГУБИТАК ТЕКУЋЕ ГОДИНЕ | 300 |  |  |  |

*Таела 11. Биланс успјеха – остварени резултат*

Предузеће је у извјештајној години остварило бруто добити од 42.230,00КМ.

## 4.1.4. Биланс токова готовине

Предузеће је у извјештајној години остварило:

**А. Укупне приливе готовине** у износу од 1.291.804,00 КМ и то:

* Приливи из пословне активности 1.111.079,00 КМ;
* Приливи из активности финансирања 180.000,00 КМ;
* Приливи по основу камата 725,00 КМ.

**Б. Укупне одливе готовине** у износили 1.292.667,00 КМ и то:

* Одливи из пословне активности 1.081.604,00 КМ;
* Одливи из активности инвестирања 75.063,00 КМ;
* Одливи из активности финансирања 136.000,00 КМ.

**Ц. Нето одлив готовине** 863,00 КМ

### *Анализа положаја и профитабилности Предузећа*

Финансијски положај предузећа примарно детерминише његове могућности финансирања.

Финансијски положај предузећа изражава се обимом и структуром средстава и капитала, као и њиховим међу односима који се исказују у билансу стања предузећа.

Финансијска политика, коју води финансијски менаџмент предузећа, креира стратегију и тактику финансијског управљања на бази начела и правила финансирања, како би се са пословно-финансијског аспекта обезбиједили сталност, раст и развој предузећа и максимално искористили позитивни трендови на финансијском тржишту.

Опстанак, раст и развој предузећа, а самим тим и могућност финансирања предузећа, одређени су прије свега финансијским угледом које оно ужива, као и његовим финансијским положајем.

Оцјена финансијског положаја предузећа заснива се на анализи финансијске равнотеже, анализи пасиве са аспекта власништва тј. анализи задужености, анализи могућности одржавања реалне вриједности сопственог капитала у условима инфлације и анализи репродуктивне способности.

Финансијски положај предузећа условљавају бројни чиниоци који међусобно могу бити контрадикторни, што додатно отежава коначно сагледавање финансијског положаја предузећа. Овај проблем се рјешава временским и просторним упоређивањем финансијског положаја предузећа.

Временско упоређивање омогућава сагледавање динамике, то јест кретања или развоја финансијског положаја предузећа.

Просторно упоређивање омогућава упоређивање финансијског положаја предузећа у односу на финансијски положај конкуренције, што пружа солидну основу за закључивање о изгледима предузећа за опстанак, раст и развој.

# 5. Анализа финансијске равнотеже

Анализа финансијске равнотеже је најважнија карика у анализи финансијског положаја предузећа. Она је директно повезана са начелом стабилности финансијске политике, а кроз постојање или непостојање финансијске равнотеже, цијени се квалитет финансијског управљања, посебно у домену усклађивања рокова између расположивости извора финансирања и рокова везивања или имобилизације средстава предузећа.

Каже се, да предузеће има финансијску равнотежу, ако су његова средства по обиму и роковима везивања (неуновчивости) једнака обиму и времену расположивости извора финансирања.

Дакле, да би се направила квалитетна анализа финансијске равнотеже предузећа није довољно имати само последњи биланс стања, већ је у циљу сагледавања динамике или развоја ове појаве, потребно обезбиједити везане билансне извјештаје.

На бази података из финансијских извјештаја – биланса стања за 2022, са упоредним показатељима 2021. година, врши се сљедећа анализа:

|  |  |  |  |
| --- | --- | --- | --- |
| Р.Б. | ПОЗИЦИЈА | 2022. | 2021. |
| 1. | КРАТКОРОЧНА ФИН. РАВНОТЕЖА (краткорочно везана средства/краткорочне изворе финансирања) | 0,72 | 0,53 |
| РЕФЕРЕНТНА ВРИЈЕДНОСТ – Краткорочне финансијске равнотеже (Мања од ...) | 1,00 | 1,00 |
| 2. | ДУГОРОЧНА ФИН. РАВНОТЕЖА (дугорочно везана имовина/трајни и дугорочни капитал) | 1,18 | 1,07 |
| РЕФЕРЕНТНА ВРИЈЕДНОСТ – Дугорочне финансијске равнотеже (Већа од ...) | 1,00 | 1,00 |

*Табела 12. Финансијска равнотежа*

Наведени коефицијенти финансијске равнотеже указују да су утврђене величине изнад доње границе референтних вриједности, те да је финансијски положај Предузећа прихватљив.

## 5.1. Анализа задужености

Задуженост предузећа испитује се анализом пасиве биланса стања, са аспекта власништва над изворима финансирања.

Извори финансирања (пасива) предузећа са власничког аспекта дијеле се на сопствене и позајмљене изворе. Сопствене изворе чини сопствени капитал који представља гарантну супстанцу предузећа, јер штити повјериоце од губитка позајмљеног капитала и обезбјеђује сигурност у наплати потраживања. Каже се да је сопствени капитал гарант ликвидности пословања предузећа. Оваква тврдња је доста површна и више формална него што је прихватљива у пракси корпоративног управљања. Ликвидност предузећа искључиво зависи од прилива и одлива готовине, дакле од „cash flow“ тока.

Нето сопствени капитал предузећа једнак је разлици између вриједности пословне имовине исказане у активи његовог биланса стања и укупних обавеза предузећа (пасива биланса стања). Нето сопствени капитал је формално посматрано гарантна супстанца предузећа. Односно, све док је нето сопствени капитал предузећа позитиван, предузеће је солвентно. Солвентност предузећа може се посматрати као његова ликвидност на дуги рок и очитава се способношћу предузећа да плати све обавезе, било када (не о року њиховог доспјећа), па макар и из ликвидационе масе.

На бази података из финансијских извјештаја – биланса стања за 2022, са упоредним показатељима 2021. година, врши се сљедећа анализа:

|  |  |  |  |
| --- | --- | --- | --- |
| Р.Б. | ПОЗИЦИЈА | 2022. | 2021. |
| 1. | ТЕКУЋА ЛИКВИДНОСТ (текућа имовина / краткорочне обавезе) | 0,58 | 0,79 |
| РЕФЕРЕНТНА ВРИЈЕДНОСТ – Текућа ликвидност (Мања од ...) | 1,00 | 1,00 |
| 2. | РЕДУКОВАНА ЛИКВИДНОСТ (готовина+краткорочна потраживања / краткорочне обавезе) | 0,46 | 0,21 |
| РЕФЕРЕНТНА ВРИЈЕДНОСТ – Редукована ликвидност (Мања од ...) | 1,00 | 1,00 |
| 3. | ТРЕНУТНА ЛИКВИДНОСТ (готовина / краткорочне обавезе) | 0,03 | 0,04 |
| РЕФЕРЕНТНА ВРИЈЕДНОСТ – Тренутна ликвидност (Мања од ...) | 1,00 | 1,00 |
| 4. | ПРОСЈЕЧАН БРОЈ ДАНА НАПЛАТЕ ПОТРАЗИВАЊА | 24,11 | 24,18 |
| 5. | КОЕФИЦИЈЕНТ СОЛВЕНТНОСТИ (пословна актива / дугове) | 1,08 | 1,06 |
| РЕФЕРЕНТНА ВРИЈЕДНОСТ – Солвентности (Већи од ...) | 1,00 | 1,00 |

*Табела 13. Показатељи ликвидноси и солвентноси*

Анализа задужености по свим параметрима обрачуна ликвидности и солвентности показује на равнотежу имовине и обавеза.

## 5.2. Имовински положај предузећа

Учешће сталне имовине предузећа у укупној активи износи 82,04%, док је у претходној години износило 80,78%. Проценат учешћа сталне имовине у укупној активи текуће године повећан је у односу на претходну годину.

У оквиру активе биланса стања, на текућој имовини евидентирано је на дан билансирања, смањење у износу од 6.893,00 КМ у односу на претходну годину.

У структури текуће имовине повећана су краткорочна потраживања у износу од 161.657,00КМ. Готовински еквиваленти и готовина на дан 31.12.2022. години мањи су за 863,00 КМ у односу исти датум на претходној години.

Активна временска разграничења мања су у односу на претходну годину у износу од 147.992,00 КМ.

У оквиру пасиве биланса стања, укупни капитал у 2022.години повећан је за добитак текуће године у износу од 36.045,00 КМ.

## 5.3. Приносни положај предузећа

На бази података из финансијских извјештаја – биланса успијеха за 2022, са упоредним показатељима 2021. година, врши се израчунавање сљедећих показатеља:

|  |  |  |  |
| --- | --- | --- | --- |
| Р.Б. | ПОЗИЦИЈА | 2022. година | 2021. година |
| 1. | РЕЗУЛТАТ ПОСЛОВНЕ АКТИВНОСТИ (пословни приходи-пословни расходи) | 51.016 | 41.140 |
|  | РЕФЕРЕНТНА ВРИЈЕДНОСТ – Резултат пословне активности (Веће од ...) | 1,00 | 1,00 |
| 2. | ОДНОС ПОСЛОВНИХ ПРИХОДА И ПОСЛОВНИХ РАСХОДА (пословни приходи/пословни расходи)\*100 | 104,65 | 103,87 |
|  | РЕФЕРЕНТНА ВРИЈЕДНОСТ – Однос пословних прихода и пословних расхода (Веће од ...) | 100,00 | 100,00 |
| 3. | РЕЛАТИВНА РАЗЛИКА ПОСЛОВНИХ ПРИХОДА И РАСХОДА (((И/ИИ)\*100)-100)% | 4,65 | 3,87 |
|  | РЕФЕРЕНТНА ВРИЈЕДНОСТ – Релативна разлика пословних прихода и расхода (Већа од ...) | 1,00 | 1,00 |
| 4. | КОЕФИЦИЈЕНТ ПРОФИТАБИЛНОСТИ ПРЕДУЗЕЋА (укупна нето добит /укупан приход) | 3,13 | 2,91 |
|  | РЕФЕРЕНТНА ВРИЈЕДНОСТ – Профитабилности (Већи од ...) | сма1,00 | 1,00 |

*Табела 14. Показатељи приносног положај*

# ЗАКЉУЧАК

Заједничким радом Управе предузећа и Служби предузећа, Надзорног одбора, Скупштине предузећа, и надлежним службама Града Бијељина задуженим за праћење рада комуналних предузећа, у току 2022.године се успјела одржати стабилност овог Предузећа, са материјалним, финансијским и технолошким претпоставкама за даљи развој предузећа у наредном периоду при обављању регистроване дјелатности.

Без обзира на многе потешкоће с којима је суочено у редовном извршавању својих обавеза према запосленим и друштву уопште, предузеће настоји дати свој пуни допринос у спречавању настанка неликвидности. Предузеће настоји бити пожељан и коректан партнер према својим корисницима услуга, добављачима, запосленим, према Граду Бијељина као оснивачу и другима.

У техничком погледу и у наредном планском периоду, као што је било и у претходном, Предузеће ће посебну пажњу посветити раду мртвачнице и погребне опреме гдје жели да побољша пружање услуга и задржи достигнути ниво који се односи на основну дјелатност.

У 2022.години Предузеће је остварило позитиван финансијски резултат.

Укупан нето добитак за 2022.годину износи 36.045,00 КМ.

У пословној 2021.години ЈКП „Градско гробље“ ДОО Бијељина остварило је нето добитак у износу од 32.345,00 КМ.

Пословна 2022.година за предузеће представља наставак организованих и планом успостављених активности које су дефинисане Планом инвестициних улагања за период од 2020-2022.године. Предузеће ће задржати достигнути ниво пружања услуга и настојаће да их побољша у 2023.години, а посебан акценат ће ставити на рад мртвачнице и продају погребне опреме.

Рад предузећа и мјере за унапређење пословања и остваривање што бољег финансијског резултата у 2023.години су:

* постојећи цјеновник услуга (посебно текуће одржавање) не обезбеђује покриће директних трошкова извршења услуга, што захтијева, у сарадњи са локалном заједницом, рјешавање питања цјеновника, односно начина намирења губитака,
* побољшати наплату одржавања заједничких површина гробља (систем опомена и позива нередовним платишима са којима није потписан уговор о одржавању заједничких површина гробља а на тај начин повећати приход),
* преиспитати постојеће капацитете расположивих људских ресурса и потенцијале запослених. Ангажовањем свих запослених у предузећу постижу се значајни резултати по питању наплате потраживања за извршене комуналне услуге.
* размотрити могућност остварења додатних прихода пружањем додатних услуга (расадник, крематоријум, цвјећаре на гробљима које предузеће преузима у наредном периоду као и продаја погребне опреме),
* у сарадњи са локалном заједницом обезбедити завршетак свих капиталних инвестиција.

У наредном периоду потребно је обратити пажњу на процес реализације сваке од расположивих мјера за побољшање пословања и тежити ка остваривању планираних циљева.

Саставни дио извјештаја о раду ЈКП ˮГрадско гробљеˮ ДОО Бијељина за 2022.годину чини и завршни рачун за 2022.годину.

|  |  |  |
| --- | --- | --- |
| Број: 2-1-497/23 |  |  |
| Датум: 08.05.2023.године |  | ДИРЕКТОР  ЈКП „ГРАДСКО ГРОБЉЕ“ ДОО  БИЈЕЉИНА |
|  |  |  |
|  |  | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | Марио Томић |
|  |  | Дипломирани правник |