**

**РЕПУБЛИКА СРПСКА**

**ГРАД БИЈЕЉИНА**

**ГРАДОНАЧЕЛНИК**

Трг Краља Петра I Карађорђевића бр. 1.Тел. +387 55 201-168, [www.gradbijeljina.org](http://www.gradbijeljina.org)

**ИНФОРМАЦИЈА**

*о предузетим мјерама и активностима из Акционог плана за отклањање неправилности и недостатака по Извјештају Главне службе за ревизију јавног сектора Републике Српске број РВ066-21 од 29.12.2021. године*

***Бијељина, септембар 2023. године***

# I – УВОД

Током 2021. године Главна служба за ревизију јавног сектора Републике Српске, извршила је ревизију финансијских извјештаја Града Бијељина за 2020. годину и сачинила Извјештај број РВ066-21 од 29.12.2021. године.

На основу овог Извјештаја, Град Бијељина је утврдио Акциони плана број 02-014-1-266/22 од 09.02.2022. године, за отклањање неправилности и недостатака по Извјештају Главне службе за ревизију јавног сектора Републике Српске. Овај Акциони план усвојен је Закључком број: 01-013-11-14/22 на сједници Скупштине Града одржаној 23.02.2022. године и достављен Главној служби за ревизију јавног сектора Републике Српске 25.02.2022. године.

Акциони план сачињавају два поглавља и то:

− Препоруке везане за финансијске извјештаје (14 препорука) и

− Препоруке везане за усклађеност (13 препорука).

Такође, истим Закључком, Скупштина Града Бијељина је затражила од Градоначелника Града Бијељина да у циљу законитог и одговорног трошења јавних средстава квартално или полугодишње доставља Скупштини Града Бијељина Информацију о предзетим мјерама и активностима из Акционог плана, све до њиховог потпуног извршења.

У јуну 2022.године, Градоначелник Града Бијељина је утврдио Приједлог Информације о предузетим мјерама и активностима из Акционог плана за отклањање неправилности и недостатака по Извјештају Главне службе за ревизију јавног сектора Републике Српске, те је упутио Скупштини Града на разматрање.

Закључком број: 01-013-14-22/22, који је донесен на 14.сједници Скупштине Града, одржаној 29.јуна 2022.године, Скупштина Града је прихватила наведену Информацију.

По истеку полугодишта, у јануару 2023.године, Градоначелник Града Бијељина је утврдио Приједлог Информације о предузетим мјерама и активностима из Акционог плана за отклањање неправилности и недостатака по Извјештају Главне службе за ревизију јавног сектора Републике Српске, те је упутио Скупштини Града на разматрање.

Закључком број: 01-013-20-18/23, који је донесен на 20.сједници Скупштине Града, одржаној 23.марта 2023.године, Скупштина Града је прихватила наведену Информацију.

**II - РЕАЛИЗАЦИЈА**

Закључно са 31.августом 2023.године стање реализације препорука из Акционог плана је сљедеће:

-Препоруке везане за финансијске извјештаје су реализоване.

-Од 13 препорука везаних за усклађеност једна није реализована, и то:

Препорука број 1 - односи се на укључивање Аграрног фонда у систем трезорског пословања (приједлог одлуке Градоначелника није усвојен од стране Скупштине Града − у два покушаја).

Препорука број 12, која се односила на обрачун плата и накнада у ЈУ СКУД "Семберија", и која није била реализована у претходној Информацији о предузетим мјерама и активностима из Акционог плана за отклањање неправилности и недостатака по Извјештају Главне службе за ревизију јавног сектора Републике Српске број РВ066-21 од 29.12.2021. године, **је реализована**.

Наиме, Синдикална организација радника у Јавној установи Српско културно – умјетничко друштво „Семберија“ Бијељина која дјелује у саставу Синдиката образовања, науке и културе Републике Српске, са једне стране, и директор Јавне установе Српско културно – умјетничко друштво „Семберија“ Бијељина закључили су Колективни уговор за запослене у ЈУ Српско културно – умјетничко друштво „Семберија“ Бијељина, број:267/23, од 27.03.2023.године („Службени гласник Града Бијељина“, број: 7/23). Колективни уговор је закључен на основу Закона о раду („Службени гласник Републике Српске“, број: 1/16, 66/18 и 119/21), Посебног колективног уговора за запослене у области образовања и културе Републике Српске („Службени гласник Републике Српске“, број: 82/22), Закона о платама запослених у области културе Републике Српске („Службени гласник Републике Српске“, број:11/19, 105/19, 49/21, 119/21, 68/22 и 132/22) и Одлуке о утврђивању увећања плате, висине примања по основу рада и висине помоћи раднику („Службени гласник Републике Српске“, број: 53/16, 12/22 и 39/22), те се на основу овог Колективног уговора, обрачун плата и накнада врши као што је и тражено у препорукама Главне службе за ревизију јавног сектора Републике Српске. Градоначелник Града Бијељина је донио Рјешење о давању сагласности на колективни уговор за запослене у ЈУ СКУД „Семберија“ Бијељина, број: 02-014-1-1146/23, од 04.04.2023.године.

У *Табели 2.,* која је саставни дио ове Информације, на страни 8. посебно је означена (болдована) препорука која није реализована.

# III – ПРЕПОРУКЕ ИЗ АКЦИОНОГ ПЛАНА ЗА ОТКЛАЊАЊЕ НЕПРАВИЛНОСТИ ПО ИЗВЈЕШТАЈУ ГЛАВНЕ СЛУЖБЕ

# *Табела 1.: Препоруке везане за финансијске извјештаје*

|  |  |  |  |  |  |
| --- | --- | --- | --- | --- | --- |
| *Р.б.* | *Референца на*  *РВ066-21*  *(т. III Резиме)* | *Препоруке ревизора* | *Носилац активности* | *Рок за реализацију препоруке* | *Степен реализације препорука* |
| 1 | 2 | 3 | 4 | 5 | 6 |
| 01. | Препорука  број 1. | Консолидацију ентитета јавног сектора који нису буџетски корисници вршити у складу са чланом 123. Правилника о рачуноводству, рачуноводственим политиканма и рачуноводственим процјенама за буџетске кориснике | Одјељење за финансије | у року за израду Консолидованих финансијских извјештаја Града за 2021. годину | Препорука је реализована у дијелу евидентирања на конту 111 321 износа од 25.795.197,00 КМ што представља оснивачки улог ЈП „Воде“.  (доказ: Налог број 191/21 од 23.12.2021. г)  Консолидација, укључујући овај субјекат, ће се извршити у току израде годишњих финанасијски извјештаја за 2021. годину. |
| 02. | Препорука број 2. | Расходе евидентирати по основу смањења економске користи или услужног потенцијала током извјештајног периода, приходе од грантова признавати на готовинском основу у моменту наплате у складу са чланом 93. став 1. и 108. Правилника о рачуноводству, рач. политикама и рач. процјенама за буџетске кориснике | Одјељење за финансије | одмах и континуирано | Препорука је спроведена у 2021. години везано за трансакције из тог периода.  У наредном периоду појачаће се рачуноводствене контроле (суштинска, а не само формална контрола налога за књижење) у циљу да се пропусти не понављају. |
| 03. | Препорука број 3. | Класификацију расхода по основу плата, субвенција, грантова, трансфера између различитих јединица власти, обрачунских расхода, прихода обрачунског карактера по основу односа између или унутар јединица власти по основу преноса права и прихода од трансфера ентитета вршити у складу са чланом 91, 94, 95, 100, 102, 103, 139. и 140. Правилника о буџетским класификацијама | Одјељење зa финансије | одмах и континуирано | У 2020. години класификовање је вршено на обрачунским расходима, због неусвајања Одлуке о измјени Одлуке о буџету. Препорука је реализована у 2021. г. евидентирањем обрачунских расхода из 2020. године у износу од 1.741.849,96 KM  (доказ-картица 631 911).  У наредном периоду појачаће се рачуноводствене контроле (обезбиједиће се суштинска, а не само формална контрола налога), како би се наведени расходи прописно евидентирали. |

|  |  |  |  |  |  |
| --- | --- | --- | --- | --- | --- |
| 04. | Препорука број 4. | Евиденције у вези са издацима за нефинансијску имовину по основу улагања у нефинансијску имовину, издацима и обавезама по основу отплате дуга по кредиту јавних предузећа и установа за које је Град дао гаранције, ванбилансним позицијама у складу са чланом 82, 92 став (1), 96. и 98. Правилником о рачиноводственим политикама. | Одјељење зa финансије | одмах и континуирано | Препорука је реализована евидентирањем износа од 1.238.594,75 KM (доказ-картица конта 631 919), од чега је: 847.243,36 КМ за измирење обавеза по кредиту АД“Водовод и канализација“, 268.728,11 КМ за измирење обавеза по кредиту ЈП “Еко-деп“,  112.472,39 КМ за обавезе ЈУ „Бања Дворови“  и 10.144,89 КМ за поврат по Рјешењима Пореске управе. |
| 05. | Препорука број 5. | Обрачун амортизације вршити за средства у употреби у складу са МРС ЈС 17-Некретнине, постројења и опрема (параграф 71) и чланом 26. став (4) Правилника о рачуноводству, рачуноводственим политикама и рач. процјенама за буџетске кориснике. | Одјељење за финансије | континуирано | Препорука је спровeдена у 2021. г. везано за трансакције из тог периода (доказ: налог 271/21 и аналитичка картице).  Убудуће ће се водити рачуна о активирању средстава у складу са МРС ЈС 17, како би се правилно обрачунавала амортизација. |
| 06. | Препорука број 6. | Евидентирање потраживања која доспијевају у периоду до годину дана од датума извјештавања вршити у складу са чланом 68. став (6) Правилника о буџетским класификацијама, садржини рачуна и примјени контног плана за буџетске кориснике. | Одјељење за финансије | континуирано | Препорука је реализована у мјери која се односи на Записнике Пореске управе у оквиру израде ФИ за 2021. године. У наредним годинама водиће се рачуна да се испоштују правила евидентирања потраживања, у зависности од рочности. |
| 07. | Препорука број 7. | Краткорочно разграничене расходе евидентирати по основу издатака који ће у наредном периоду постати расходи у складу са чланом 69. став (2) Правилника о буџетским класификацијама, садржини рачуна и примјени контног плана за буџетске кориснике. | Одјељење за финансије | континуирано | Препорука спровeдена у 2021. години везано за трансакције из тог периода.  У наредном периоду ће се водити рачуна да се неправилности у евидентирању кратко-рочно разграничених расхода не понављају. |
| 08. | Препорука број 8. | У оквиру акција и учешћа у капиталу по основу оснивачког улога у ЈП „Воде“ извршити евидентирање у склааду са чланом 61. став (4) Правилника о буџетским класификацијама, садржини рачуна и примјени контног плана за буџ. кориснике и чланом 78. Правилника о рачуноводству, рач. политикама и рачуноводственим процјенама за буџ. кориснике. | Одјељење за финансије | у року за израду Консолидованих финансијских извјештаја Града за 2021. годину | Препорука је реализована у дијелу евидентирања оснивачког улога ЈП „Воде“ (доказ - Налог број 191/21 од 23.12.2021. г).  Консолидација ФИ овог субјекта је извршена у року израде годишњих финанасијских извјештаја за 2021. годину. |
| 09. | Препорука број 9. | Биланс новчаних токова саставити у складу са чланом 42. Правилника о финансијском извјештавању буџетских корисника и са Захтјевом МРС ЈС 2 - Извјештаји о новчаним токовима (параграфи 18, 22, 25 и 26). | Одјељење за финансије | у року за израду Консолидованих финансијских извјештаја Града за 2021. г. | Биланс новчаних токова за 2021. годину је урађен. За сваку буџетску годину поштоваће се прописана правила за израду Биланса новчаних токова. |
| 10. | Препорука број 10. | Напомене уз годишње финансијске извјештаје саставити у складу са чланом 46. Правилника о финансијском извјештавању буџетских корисника као и одговарајућим МРС-ЈС. | Одјељење за финансије | у року за израду Консолидованих финансијских извјештаја Града за 2021. г. | Препорука је реализована и испоштована приликом израде Нота за ФИ за 2021. год. Сваке наредне године, доследно ће се поштовати правила објављивања додатних информација у складу са прописима и захтјевима релевантних МРС ЈС. |
| 11. | Препорука број 11 | Дознаке, трансфере, расходе роба и услуга и обрачунске расходе евидентирати у складу са чланом 92, 96, 100, 102, и 103. Правилника о буџетским класификацијама, садржини рачуна и примјени контног плана за буџ. кориснике. | ЈУ Центар за соц. рад и Одјељење за финансије | континуирано | Препорука се реализује у континуитету. Јачањем рачуноводствених контрола (путем двојних контрола, суштинског карактера) обезбиједиће се отклањање неправилности у класификацији наведених расхода у наредном периоду. |
| 12. | Препорука број 12 | Расхода за лична примања и обрачунске расходе евидентирати у складу са чланом 91. и 100. Правилника о буџетским класификацијама, садржини рачуна и примјени контног плана за буџ. кориснике. | Туристичка организација Града и Одјељење за финансије | континуирано | Препорука је реализована.  Расходи за лична примања ТОГБ у 2021. години евидентирани су на одговарајућим контима (доказ: аналитика расхода на контима 4111111 – 411298). |
| 13. | Препорука број 13 | Контролу књиговодствених исправа вршити у складу са чланом 4, 5. и 6. Правилника о рачуноводству, рачуноводственим политикама и рачуноводственим процјенама за буџетске кориснике у РС. | ЈУ Центар за социјални рад и Одјељење за финансије | одмах и континуирано | Препорука је прихваћена и реализује се у континуитету. У наредном периоду плаћања за ЦСР, као и остале буџетске кориснике, ће се вршити искључиво на бази вјеродостојних књиговодствених исправа које су претходно контролисане (обавезе према добављачима се неће вршити на основу налога за плаћање). Од стране Одјељења за финансије појачана је контрола књиговодствених исправа у складу са наведеним Правилником и Упутством о кретању финансијско-књиговодствене документације Града. |
| 14. | Препорука број 14 | Попис имовине и обавеза вршити у складу са чланом 17. и 18. Правилника о начину и роковима вршења пописа и усклађивања књиговодственог стања са стварним стањем имовине и обавеза | Пописне комисије ГУ и Развојне агенције, у сарадњи са Одјељењем за финансије | 18.02.2022. године | Препорука реализована по попису са стањем на дан 31.12.2021. год. у ГУ и Развојној агенцији у складу са правилима и плановима пописних комисија. Пописне листе су сачињене у два примјерка и евидентирани су датуми пријема пописних листи, које су овјерене и предате комисији.У планираном року сачињени су извјештаји и извршена усклађивања стања, према прописаним прописима. |

*Табела 2.:**Препоруке везане за усклађеност*

|  |  |  |  |  |  |
| --- | --- | --- | --- | --- | --- |
| *Р.б.* | *Референца на РВ066-21*  *(т. III Резиме)* | *Препоруке ревизора* | *Носилац активности* | *Рок за реализацију препоруке* | *Степен реализације препорука* |
| 01. | **Препорука број 1.** | **Укључити Аграрни фонд у систем трезорског пословања Града Бијељина у складу са чланом 6. став (12) Закона о трезору.** | **Одјељење за финансије** | **у што краћем року** | **Препорука није реализована. У складу са чланом 6. став 12. Закона о трезору Градоначелник је утврдио приједлог Одлуке о укључивању у трезорски систем пословања Аграрног фонда Града Бијељина те га прослиједио Скупштини Града на претрес и усвајање. На 8. сједници Скупштина Града је 04.11.2021. године донијела закључак о неусвајању овог приједлога Одлуке.**  **На 9. сједници Скупштине Града, која је одржана 08.12.2021. године, Градоначелник је поново предложио да се дневни ред допуни новом тачком: Приједлог Одлуке о укључивању у трезорски систем пословања Аграрног фонда, али приједлог није усвојен (докази: Извод из записника са 8. и 9. сједнице Скупштине Града).**  **Дана 10.05.2022. године Градоначелник је донио Одлуку број 02-014-1-1205/22 о начину организовања локалног трезора Града Бијељина, према којој је у саставу локалног трезора Града укључен и Аграрни фонд. Одлука је објављена у Службеном гласнику Града Бијељина број 12/22. Дана 01.06.2022. године ова Одлука је достављена у Министарство финансија Републике Српске (Акт бр 02-014-1-1452/22).** |
| 02. | Препорука број 2. | Запошљавање на одређено вријеме, пријем приправника, привремена и трајна премјештања и оцјењивање рада запослених вршити у складу са Законом о службеницима и намјештеницима у органима јединице локалне самоуправе. | Одсјек за УЉР и Кабинет ГН | одмах и континуирано | Препорука се реализује у континуитету. У току 2021. г. и у периоду од 01.01.2022. године до дана сачињавања овог Акционог плана запошљавање на одређено вријеме је вршено у складу са Законом о службени-цима и намјештеницима.  У току 2021. године расписана су три конкурса за приправнике и проведено је 11 интерних конкурса на основу којих је вршен премјештај службеника.  У току 2023.године расписан је конкурс за приправнике.  У условима када није извршено именова-ње начелника одјељења/служби у Градској управи који би вршили оцјењивање службеника у ОЈ којима руководе, овај поступак није проведен, према Уредби о поступку и мјерилима за оцјењивање службеника у ЈЛС.  У наредном периоду Кабинет Градо-начелника, у сарадњи са Одсјеком за управљање људским ресурсима ће предузети мјере да се утврђене неусклађености из 2020. г. не понављају. |
| 03. | Препорука број 3. | Набавке роба и услуга проводити у складу са чланом 15, 17, 18. и 75. Закона о јавним набавкама. | Одсјек за јавне набавке , у сарадњи са ОЈ Градске управе које врше набавке роба, услуга и радова | одмах и континуирано | Препорука се реализује у континуитету. Од стране Одсјека за јавне набавке, инвестиције и надзор је појачана контрола налога за покретање јавних набавки с циљем да се вриједност сваке покренуте набавке подудара са пројектованим издацима.  Кабинет Градоначелника, као и друге ПЈ Градске управе прекинули су са праксом да се закључцима или непосредним уговарањем врше набавке роба, услуга и радова, мимо прописаних процедура.  Извршена је пријава свих реализованих уговора за 2021. годину (осим уговора у спору), у складу са чл. 75. Закона о ЈН. Успостављена је контрола која осигурава да се наведени недостаци не понављају (неће се покретати нове набавке уколико нису достављени обрасци о реализацији претходно окончаних уговора). |
| 04. | Препорука број 4. | Остале издатке за отплату дуга по основу активираних гаранција на кредите јавних предузећа планирати у складу са чланом 6. став (2) Закона о буџетском систему Републике Српске и чланом 61. став (3) Закона о задуживању, дугу и гаранцијама РС. | Одјељење за финансије | сваке године приликом усвајања буџета | Препорука је реализована. Одлуком о буџету Града Бијељина за 2022. г („Сл. гл. Града Бијељина“, бр. 1/22) планирана је буџетска позиција за очекиване издатке по основу активирања гаранција у овој години.  У наредном периоду вршиће се процјена ових издатака и сходно томе планирање износа на одговарајућој позицији класе 6. |
| 05. | Препорука број 5. | Обавезе не стварати изнад висине оквира утврђеног буџетом, реалокације вршити у прописаном року и извршење буџета вршити до рока за достављање годишњих финансијских извјештаја у складу са Одлуком о извршењу буџета Града Бијељина за конкретну годину. | надлежна одјељења Градске управе и остали буџетски корисници | континурано за сваку буџетску годину | Препорука је реализована у 2021. години везано за трансакције из тог периода.  У наредном периоду успоставиће се контроле које обезбеђују да се средства троше само до висине одобрених, уз евентуалне реалокације у складу са Одлуком о извршењу буџета, у прописаним роковима (до краја јануара). |
| 06. | Препорука број 6. | Извршити усаглашавање стања помоћних књига и Главне књиге трезора у складу са чланом 18. став (8) и чланом 27. став (3) Закона о трезору. | Одјељење за финансије | у континитету | Препорука се реализује у континуитету. Како би се избјегле неусаглашености стања помоћних књига и Главне књиге трезора Одјељење за финансије ће обезбиједити да се уредно попуњавају трезорски обрасци за све трансакције и пословне догађаје, уз двојне контроле. То подразумијева да се у Одсјеку који води помоћне књиге за одговарајући модул локалног трезора врши уредно попуњавање образаца, а у Одсјеку за трезор провјерава тачност и исправност прије уноса и преноса података из помоћних књига (модула) у главну књигу трезора Града. Приликом уноса података са трезорских образаца/налога доследно ће се поштовати правила трезорског пословања. Успоставиће се поуздана контрола тако да се евидентирање врши на одговарајућим рачунима (прекинуће се пракса непрописног књижења на конту временских разграничења или обрачунских расхода, као до сада у случајевима недостатка средстава на буџетским позицијама). |
| 07. | Препорука број 7. | Број запослених извршилаца у Туристичкој организацији Бијељина ускладити са чланом 3. Правилника о унутрашњој организацији и систематизацији радних мјеста | Туристичка организација | одмах и континуирано | Препорука је реализована. Правилником о унутрашњој организацији и систематизацији радних мјеста у ТОГБ, број 340/21 од 11.05.2021. г. усклађен је број извршилаца са бројем запослених радника. Сагласност на Правилник дата је Рјешењем Градоначелника, број  02-014-1-977/21 од 12.05.2021. године. |
| 08. | Препорука број 8. | Обезбиједити да се потписана и овјерена изјава о фискалној одговорности доставља надлежном органу у складу са чланом 4. Закона о фискалној одговорности. | Туристичка организација и Одјељење за финансије | у току усвајања буџета или ребаланса | Препорука је реализована. Изјава о фискалној одговорности за буџет и ребаланс 2021. године достављена је Одсјеку за буџет. Такође је 25.01.2022. г. приликом усвајања буџета за 2022. г. достављена фискална изјава одговорног лица из ТОГБ (и свих осталих буџетских корисника), у складу са прописима.  У наредном периоду предузеће се мјере да сви корисници буџета благовремено доставе фискалне изјаве (успоставиће се правила по којима није могуће користити средства уколико изјава није достављена). |
| 09. | Препорука број 9. | Обрачун плата и накнада у Градској управи и Туристичкој организацији вршити у складу Посебним колективним уговором за запослене у области локалне самоуправе Републике Српске. | Одјељење за финансије,  Туристичка организација | приликом обрачуна плате у Градској управи и Туристичкој организацији | Препорука је реализована. Правилник о унутрашњој организацији и систематизацији радних мјеста у Туристичкој организацији усклађен је са Посебним колективним уговором за запослене у области локалне самоуправе РС. Број Правилника о унутрашњој организацији и систематизацији радних мјеста у Туристичкој организацији је 151/22 од 18.02.2022. године. Рјешење о давању сагласности на поменути Правилник од стране Градоначелника Града Бијељина број: 02-014-1-357/22 од 22.02.2022. године. |
| 10. | Препорука број 10. | Обавезе не стварати изнад висине оквира утврђеног буџетом и извршење буџета вршити до рока за достављање годишњих финансисјких извјештаја у складу са Одлуком о извршењу буџета Града Бијељина за конкретну годину. | Туристичка организација, Центар за соц. рад и Одјељење за финасије | у свакој фискалној години | Препорука је реализована. У току 2021. године у Туристичкој оргаизацији и ЈУ Центар за социјални рад нису стваране обавезе изнад висине оквира утврђеног буџета за ту годину. Одјељење за финансије ће поштовати интерна правила о враћању трезорских образаца у случају недостајућих средстава. |
| 11. | Препорука број 11. | Једнократне помоћи у Центру за социјални рад исплаћивати након што се изврше све прописане процедуре у складу са чланом 54. и 65. Закона о социјалној заштити Републике Српске. | ЈУ Центар за социјални рад | у свакој фискалној години | Препорука је реализована. Исплате једнократних помоћи се врше по поступцима који су прописани Законом о социјалној заштити, Законом о управном поступку и интерним актима Центра. |
| 12. | Препорука број 12. | Обрачун плата и накнада у СКУД „Семберија“ вршити у складу са Законом о платама запосленим у области културе Републике Српске и Посебним колективним уговором за запослене у области образовања и културе Републике Српске. | СКУД „Семберија“ | 31.03.2022. г. | Синдикална организација радника у Јавној установи Српско културно – умјетничко друштво „Семберија“ Бијељина која дјелује у саставу Синдиката образовања, науке и културе Републике Српске, са једне стране, и директор Јавне установе Српско културно – умјетничко друштво „Семберија“ Бијељина закључили су Колективни уговор за запослене у ЈУ Српско културно – умјетничко друштво „Семберија“ Бијељина, број:267/23, од 27.03.2023.године („Службени гласник Града Бијељина“, број: 7/23). Колективни уговор је закључен на основу Закона о раду („Службени гласник Републике Српске“, број: 1/16, 66/18 и 119/21), Посебног колективног уговора за запослене у области образовања и културе Републике Српске („Службени гласник Републике Српске“, број: 82/22), Закона о платама запослених у области културе Републике Српске („Службени гласник Републике Српске“, број:11/19, 105/19, 49/21, 119/21, 68/22 и 132/22) и Одлуке о утврђивању увећања плате, висине примања по основу рада и висине помоћи раднику („Службени гласник Републике Српске“, број: 53/16, 12/22 и 39/22), те се на основу овог Колективног уговора, обрачун плата и накнада врши као што је и тражено у препорукама Главне службе за ревизију јавног сектора Републике Српске. Градоначелник Града Бијељина је донио Рјешење о давању сагласности на колективни уговор за запослене у ЈУ СКУД „Семберија“ Бијељина, број: 02-014-1-1146/23, од 04.04.2023.године. |
| 13. | Препорука број 13. | Годишње финансијске извјештаје састављати у законски предвиђеном року у складу са чланом 54. Закона о буџетском систему РС. | Развојна агенција и ЈУ (Народна библиотека, ПиМ школа,  Средња стручна школа, Туристичка организација и Центар за социјални рад) | у року за израду ФИ за 2021. г. и сваке године | Препорука је реализована за 2021. годину. Након усаглашавања свих билансних позиција са стањем на дан 31.12.2021. г. и дистрибуције генерисаних извјештаја из ГКТ за све буџетске кориснике Града од стране Одјељења за финансије, сачињени су појединачни Годишњи финансијски извјештаји за 2021. годину, укључујући Ноте. Након усвајања од стране надлежног органа управљања буџетских корисника (управног односно школског одбора) исти су достављени Одјељењу за фиансије Града Бијељина до 28.02.2022. године. |

# IV – ЗАКЉУЧНА РАЗМАТРАЊА

Провјеру реализације препорука врши Главна служба за ревизију јавног сектора РС, у складу са Законом о ревизији јавног сектора Републике Српске („Службени гласник Републике Српске“, број 98/05 и 20/14) .

Као што је већ наведено у уводном дјелу ове Информације највећи број препорука је до сада реализован, осим препоруке везане за Аграрни фонд.

Потребно је у што краћем року реализовати све препоруке у потпуности.

Број: \_\_\_\_\_\_\_\_\_\_\_\_\_\_\_\_\_\_\_

Бијељина, ГРАДОНАЧЕЛНИК

Датум: \_\_\_\_\_\_\_2023. године Љубиша Петровић

Градоначелник Града Бијељина је утврдио Приједлог Информације о предузетим мјерама и активностима из Акционог плана за отклањање неправилности и недостатака по Извјештају Главне службе за ревизију јавног сектора Републике Српске број РВ066-21 од 29.12.2021.године, те га упућује Скупштини Града Бијељина на разматрање.