##### *И Н Ф О Р М А Ц И Ј А*

**о стању малољетничке делинквенције**

**Бијељина, август 2023. године**

Обавјештавамо вас да је у периоду од 01.01. до 30.06.2023. године, на подручју Бијељине евидентирано **седам (7) малољетних** извршиоца кривичних дјела и то два (2) малољетника од 14-16 година и пет (5) малољетника узраста од 16-до 18 година;

Од стране истих извршенo je укупно **осам (8) кривичних дјела**, од чега: пет (5) кривичних дјела против имовине, и то четири (4) кривична дјела „Тешка крађа“ и једно кривично дјело ,,Пштећење и одузимање туђе ствар“. Такође, евидентирано је по једно дјело,,тешка тјелесна повреда“ и ,,недозвољена производња и проемт оружја или експлозивних материја“.

Током наведеног периода малољетним лицима, од стране полицијских службеника, нису изрицане мјере полицијског упозорења.

Неопходно је истаћи да је евидентирано и 13 малољетних жртава/оштећених у кривичним дјелима, а исти су у по три случаја били жртве кривичног дјела ,,тјелесна повреда“ и ,,избјегавање давања издржавања“, затим је евиденитрано једно кривично дјело оштећење и одузимање туже ствари у којој је жртва малољетник; такође је евидентирано и седам кривичних дјела против ,,безбједности јавног саобраћаја“ у којима су жртве малољетна лица.

**Сходно трагичном догађају у ОШ ,, Владислав Рибникар“ у Београду, полицијски службеници ПУ Бијељина су интезивирали активности у раду “школског полицајца“ и свакодневно је, у дане одржавања наставе, обезбјеђен појачан обилазак свих основних и средњих школа и присуство полицијског службеника у непосредној близини истих.**

**На подручју ове Управе, у предходном периоду, превентивне активности које су предузимане од стране полиције огледале су се кроз реализацију пројекта „Школски полицајац“, и „Отворена врата“, а организована је и** кампања поводом „Међународног дана борбе против злоупотребе и кориштења дрога“, када је дијељен едукативни материјал и брошуре.

У наведеном периоду, на основу „Плана превентивних активности на спречавању и сузбијању малољетничке делинквенције у основним и средњим школама на подручју РС“ реализована су едукативна предавања у основним и средњим школама.

У реализацији наведених активности учествовало је шест (6) полицијских службеника, а едукативна предавања су изведена ученицима у основним и средњим школама.

**Сарадња са надлежним субјектима, односно тужилаштвом и судовима, Центрoм за социјални рад, здравственим установама и школама је на задовољавајућем нивоу, а одвијала се континуирано кроз међусобну сарадњу, односно размјену података, информација, консултација, и сл. У школама је редовно присутан школски полицајац, који сарађује са наставним особљем и ученицима.**

**Проблеми са којима се сусрећемо приликом рада са малољетницима се огледају у недостатку установа за смјештај и преваспитавање делинквената.**

**Н А Ч Е Л Н И К**

Стјепан Терзић