**ЈКП „ГРАДСКО ГРОБЉЕ“ ДОО БИЈЕЉИНА**

**ПЛАН ПОСЛОВАЊА ЈКП „ГРАДСКО ГРОБЉЕ“ ДОО БИЈЕЉИНА ЗА 2023.ГОДИНУ**

**Бијељина, Децембар 2022.године**

**1. Уводна напомена**

Дана 12. децембра 2014. године, уписано је у судски регистар Јавно комунално предузеће ,,Градско гробље” ДОО Бијељина, на основу Одлуке о оснивању Јавног комуналног предузећа ,,Градско гробље” ДОО Бијељина Скупштине Града Бијељина број: 01-022-91 /14 од 13. новембра 2014. године, као самостално предузеће и правни насљедник АД ,,Комуналац” Бијељина у области обављања погребних и припадајућих дјелатности.

Скупштина Града Бијељина на сједници одржаној 27. маја 2015. године доноси Одлуку о гробљима и погребној дјелатности на подручју Града Бијељина којом су дефинисана сва битна питања од значаја за управљање гробљима и вршење погребне дјелатности на подручју Града Бијељина.

Сједиште фирме првобитно је било регистровано у ул. Николе Тесле бр. 6. Измјена сједишта је извршена накнадно, што је Скупштина Града и усвојила у Одлуци о измјени одлуке о оснивању ЈКП ,,Градско гробље” ДОО Бијељина, дана 27. маја 2015. године.

На основу Рјешења о регистрацији број 059-0-Reg-20-000 935 од 09.03.2021.године Окружног привредног суда у Бијељини сједиште ЈКП „Градско гробље“ ДОО Бијељина је на адреси Пантелинска бр. 150.

Након проведене процедуре за избор и именовање директора ЈКП „Градско гробље“ ДОО Бијељина, донијето је Рјешење о регистрацији број 059-0-Reg-21-000 771 од 06.09.2021.године у којем је назначено да је Марио Томић Директор ЈКП „Градско гробље“ ДОО Бијељина, на основу Одлуке о именовању директора број 89/21 од 22.07.2021.године.

Оснивач Предузећа је Град Бијељина.

У току 2022. године, Предузеће ће предузимати све потребне активности у циљу извршавања ставки предвиђених Планом пословања, као и Планом инвестационих улагања за период 01.01.2023.-31.12.2025. године, водећи првенствено рачуна о томе да се подигне квалитет наших услуга, те да се прилагодимо тржишним условима пословања.

Управа ЈКП ,,Градско гробље” ДОО Бијељина, сходно одредби члана 21. Закона о јавним предузећима (,,Сл.гл.РС”, број 75/04 и 78/11), израђује и надгледа реализацију Плана пословања, а у складу са Међународним рачуноводственим стандардима и прописима о рачуноводственим и ревизијским стандардима РС.

План пословања за период од 01.01.2023. - 31.12.2023. године представља планску реализацију - остваривање регистроване дјелатности ЈКП "Градско гробље" ДОО Бијељина у годишњем периоду, уз ангажовање свих материјално-техничких и кадровских капацитета са којима се располаже.

Планом пословања утврђују се најзначајнији послови, задаци и активности, а нарочито:

- Нормативно - правна активност

- Попуна систематизације, обучавање и оспособљавање радника

- Материјално - техничко опремање

- Заштита на раду и заштита од пожара

- Капитални издаци у планском периоду

- Извори финансирања за планиране капиталне издатке

- Остваривање регистрованих активности

- Планирани приходи и расходи

**2. Организација рада на изради, доношењу и реализацији Плана пословања ЈКП „Градско гробље“ ДОО Бијељина**

План пословања за период за који је донесен, тј.период од 01.01.2023.године до 31.12.2023.године, представља основ свих пословних активности Предузећа у погледу оних питања, која тај документ садржи.

У изради, доношењу и спровођењу Плана пословања значајну улогу имају:

* Скупштина предузећа - разматра и доноси План пословања и ревидирани план, те разматра и доноси програм инвестиција за усвојени план пословања.
* Управа предузећа - израђује и надгледа реализацију Плана пословања у складу са Међународним рачуноводственим стандардима и прописима о рачуноводственим и ревизијским стандардима РС.

**3. Нормативно – правна дјелатност**

ЈКП ,,Градско гробље” ДОО Бијељина донијеће акте неопходне за редовно пословање у планском периоду, и то:

* План пословања ЈКП „Градско гробље“ ДОО Бијељина за 2023.годину;
* План инвестиционих улагања ЈКП „Градско гробље“ ДОО Бијељина за 2023.годину;
* План инвестиционих улагања ЈКП „Градско гробље“ ДОО Бијељина за период 2023-2025.године;
* План јавних набавки ЈКП „Градско гробље“ ДОО Бијељина за 2023.године;
* Извјештај о раду ЈКП „Градско гробље“ ДОО Бијељина за 2022.годину.

**4. Потпуна систематизација, заштита стандарда запослених, обука и оспособљавање запослених радника**

*Табела 1:*

|  |  |  |  |
| --- | --- | --- | --- |
| Р.б | Kвалификација | Број радника са стручном спремом у 2022.години | Планирани број радника у 2023.године |
| 1. | Др | - | - |
| 2. | Мр | - | - |
| 3. | ВСС | 13 | 13 |
| 4. | ВСС-приправник/волонтер | 4 | 2 |
| 5. | ВШС | - | - |
| 6. | ВШС-приправник |  |  |
| 7. | ССС | 4 | 5 |
| 8. | ССС-приправник | - | - |
| 9. | ВКВ | - | - |
| 10. | ВК |  |  |
| 11. | ПК/НК | 8 | 12 |
| Укупно |  | 29 | 32 |

ЈКП „Градско гробље“ ДОО Бијељина ће и у току 2023.године пружати прилику младим за обављање приправничког стажа, као што је била пракса и у годинама од оснивања Предузећа. Уколико у току 2023.године Влада Републике Српске буде расписивала конкурс за пријем приправника, ЈКП "Градско гробље" ДОО Бијељина ће се пријавити на поменути Програм Владе Републике Српске.

У току 2023.године ЈКП „Градско гробље“ ДОО Бијељина запослиће два приправника са стеченим високим образовањем.

Имајући у виду да се имплементира уговор потписан између ЈКП „Градско гробље“ ДОО Бијељина и ОТР „Божур“ Бијељина о регулисању међусобних права и обавеза, те да ће се наставити преузимање покојника из ЈЗУ Болница „Свети Врачеви“ Бијељина у периоду од 19.у мјесецу па до краја истог, због чега је потребно повећање броја радника који ће обављати послове транспорта, тачније радника са средњом стручном спремом, јер се и како вријеме одмиче, повећава и обим посла ове врсте. И поред мјесечних осцилација, број интервенција у 2022. години је за око 50% био већи него у 2021. години, а за очекивати је да се тај тренд настави и у 2023. години.

Исто тако, ЈКП „Градско гробље“ ДОО Бијељина треба да преузме парцеле које представљају сеоска гробља. Да би Предузеће могло да обавља регистровану дјелатност на задовољство свих корисника наших услуга, али и да оправда сврху свога оснивања, односно обављање погребне и припадајућих дјелатности на подручју Града Бијељина, потребно је да се капацитет који се односи на број радника повећа. У конкретном случају ради се о ПК/НК радницима.

Имајући у виду све раније наведено, у току 2023.године ЈКП „Градско гробље“ ДОО Бијељина планира да запосли максимално 5 радника запослове на одржавању заједничких површина гробља, грађевинским радовима и за вршење услуга мртвачнице, те 2 приправника са високом стручном спремом.

Управа Предузећа ће водити рачуна о заштити и побољшању животног стандарда радника, кроз исплату накнаде за топли оброк, накнаде за путне трошкове, колективно осигурање радника од несреће на послу и друго, као и исплату регреса за годишњи одмор, уколико то буде у складу са пословањем предузећа.

Радницима ће се омогућити стицање потребне лиценце за рад у складу са важећим прописима, ако су дужни полагати стручне испите, омогућиће се одговарајућа стручна литература и плаћена обука и оспособљавање.

**5. Материјално – техничка опремљеност**

У складу са важећим прописима о јавним набавкама роба, услуга и уступања радова, Предузеће ће у планском периоду и даље вршити потребну набавку материјала, техничких средстава, резервних дијелова, алат за рад и друге опреме.

С обзиром да постоје тенденције проширења обима пословања о свим сферама, неминовно је да је потребно издвајати веће количине средстава него и претходним периодима у циљу осавремењавања и проширења капацитета материјално-техничких средстава.

За рад запослених у административном сектору потребно је омогућити средства за несметан рад, нарочито ако имамо у виду да рачунарска опрема има кратак рок застаријевања.

Ово се прије свега односи на рачунаре, који су међусобно увезани на заједнички сервер на који су смјештене базе податка, односно више апликација потребних у свакодневном пословању Службе за погребне послове, али и рачуноводства Предузећа.

Затим потребно је извршити и куповину савременог колор штампача, са високим квалитетом штампе, неопходних за штампање посмртница, јер се показало да постојећи штампач има релативно високу стопу растура тонера.

Када говоримо о радницима запосленим на одржавању зелених површина гробаља којим управљамом врше се константна улагања у набавку тримера и косачица, па тако и поред набавке у 2022. Години, издвијеће се одређена средства за набавку ове опреме и у наредној пословној годинеи, јер се култивишу велике повшине гробаља, које се повећавају из године у годину.

Извјесна је и набавка једног или два теретна возила која ће пратити активности око преузимања нових сеоских гробаља, која је била планирана за 2022. годину, али усљед мањег обима пословања, односно нижих прихода него што је то било првобитно планирано, одустало се од исте, али ће у току 2023. Године бити реализована, уколико дође до повећања броја гробаља којима газдује Предузеће..

Као што је познато, у току 2021.године извршена је куповина специјализованог возила за потребе Градске мртвачнице, али је и потписан Уговор о регулисању међусобних права и обавеза са ОТР „Божур“, те је приликом израде Плана пословања са ове тачке гледишта, незахвално утврдити да ли ће бити потребе за додатним набавкама возила ове врсте, јер ће проширење капацитета овог материјално техничког средства зависити од повећања броја интервенција, које ће резултирати повећањем броја радника у мртвачници.

**6. Мјере заштите животне и радне средине, заштите на раду и заштите од пожара**

ЈКП „Градско гробље“ ДОО Бијељина има потписан уговор са ДОО „Превента“ који су задужени за активностима на заштити животне и радне средине, спровести конкретне мјере на плану:

- Физичког обезбјеђења објекта и имовине Предузећа

- обезбјеђења мјера личне и колективне заштите и заштите на раду, путем обавезне примјене личних и заштитних средстава и опреме;

- одржавање хигијене радних просторија;

- обучавање и оспособљавање свих запослених у предузимању мјера заштите на раду;

- спровођење мјера заштите од пожара, набавке средства и опреме за гашење пожара и обуке свих запослених на примјени мјера противпожарне заштите;

- Преглед исправности других ситних уређаја**.**

**7. Капитални издаци у планском периоду и извори финансирања**

Када су у питању капиталне инвестиције за 2023.годину односе се на наставак проширење Новог градског гробља на локалитету Хасе– Бријесница, али и капиталне инвестиције везане за извођење радова у циљу привођења парцела својој коначној намјени, гробље. Предузеће је у 2022. години, присуствовало састанку у организацији Градске управе са предствавницима неких мјесних заједница, које су усљед недостатка адекватних површина за сахрањивање, односно достизање критичног нивоа попуњености постојећих сеоских гробаља, делегирале овај проблем као горући у том насељеним мјестима, и тражила зеједничко рјешавање истог.

У ту сврху, оформљена је и радна група, у чијем саставу се налази и један члан који ће представљати Предузеће, а која ће се у наредним годинама бавити преузимањем сеоских гробаља у власништву Града.

*Табела 2:*

|  |  |
| --- | --- |
| КАПИТАЛНЕ ИНВЕСТИЦИЈЕ У 2023.ГОДИНИ | |
| Називинвестиције | Износ | | Изворфинансирања |
| Радови на сеоским гробљима | 100.000,00 | | Из буџета Града  Из текућих средстава |
| Проширење Новог градског гробља, насипање, равнање и планирање земље | 50.000,00 | | Избуџета града  Текућих средстава |
| УКУПНО: 150.000,00 КМ | **У 2023.год 150.000,00 КМ** | |  |

ЈКП „Градско гробље“ ДОО Бијељина на основу Одлуке о давању ЈКП „Градско гробље“ ДОО Бијељина на управљање, кориштење и одржавање земљишта означеног као к.п. 5592 К.О. Обарска Велика власништво Града Бијељина („Службени гласник Града Бијељина“ број 22/17), Одлуке о давању ЈКП „Градско гробље“ ДОО Бијељина на управљање, кориштење и одржавање земљишта означеног као к.п. 1552 К.О. Патковача власништво Града Бијељина („Службени гласник Града Бијељина“ број 29/17) и Одлуке о давању ЈКП „Градско гробље“ ДОО Бијељина на управљање, кориштење и одржавање земљишта означеног као к.п. 784/2 К.О. Попови власништво Града Бијељина („Службени гласник Града Бијељина број 19/19) управља са три сеоска гробља и то Ново гробље Велика Обарска, Ново гробље Патковача и Ново гробље Попови. У току 2022. године одржавани су састанци у организацији Градске управе Града Бијељина с циљем прузимања још неких сеоских гробаља те је у том смислу формирана и радна група Рјешењем број 02-014-1-2979/22 од 25.11.2022.године. Градоначелника Града Бијељина. Оно што је сигурно јесте да ће ЈКП „Градско гробље“ ДОО Бијељина у предстојећој годни преузети најмање два сеоска гробља, те се рачунајући на то, сачињава и План инвестиционих улагања за 2023.годину који се у потребним износима не подудара са планираним инвестицијама из Плана инвестиционих улагања ЈКП „Градско гробље“ ДОО Бијељина за период од 2022 – 2024.године број 2-1-1552/21 од 12.12.2022.годинне, који је Надзорни одбор предузећа прослиједио Скупштини предузећа на усвајање. У моменту сачињавања овог Плана, Управа предузећа још не зна тачно која два гробља ће бити преузета. Из тог разлога, сачињена је Информација о стању на парцелама које Предузеће треба да преузме у циљу формирања нових сеоских гробаља број 2-1-1266/22 од 17.11.2022.године у којој су израчунати процијењени оквирни трошкови за свако од гробаља за које постоји могућност да буде преузето. Редосљед преузимања гробаља вршиће се према хитности и стварним потребама мјештана локалних заједница у којима се конкретно гробље налази те од тога зависе планиране инвестиције за радове на сеоским гробљима.

Такође, имајући у виду чињеницу да је пословна 2022.године у финансијском смислу била испод очекивања што је довело до тога да нису остварени планирани приходи, што је прије свега, посљедица непланираног и непредвиђеног раста цијена, у првом реду енергената и грађевинског материјала приликом израде планских докумената у децембру 2021.године, нису реализоване активности предвиђене Планом пословања ЈКП „Градско гробље“ ДОО Бијељина за 2022.годину број 2-1-1550/21 од 21.12.2021.године које се односе на радове на сеоским гробљима. У том смислу, на преузетим сеоским гробљима потребна су додатна улагања, која се прије свега односе на инфраструктуру, изгардњу капеле, обзиром да иста није изграђена ни на једном од поменутих гробаља као и план парцелације, како би се сахрањивање вршило према поменутом плану.

Наиме, Ново гробље Велика Обарска има проблем који се односи на оборинске воде које се задржавају на простору гробља, усљед специфичности земљишта која се огледа кроз ниско водопропустљивост, те је неопходна изградња дренажног канала који ће путем рикола одводити воду и на тај начин омогућиће се посјетиоцима лакши приступ гробним мјестима. У циљу обављања на што достојанственији начин вјерских обичаја неопходно је обезбиједити адекватан простостор за то. Питање воде неопходне за потребе радника Предузећа, прилико обављања грађевинских послова, али и за потребе посјетилаца, је једно од горућих на овом гробљу и за сада се не назире рјешење за то.

На новом гробљу Попови потребно је извршити ограђивање простора који припада гробљу, саградити мокри чвор и унутрашње саобраћајнице. Такође и ово гробље не посједује објекат који би задовољио бар минимум норми за обављање вјерских обичаја, питање питке воде је рјешиво, за ралику од Новог гробља Обарска, а у неком разумном року требало би размишљати о електрификацији, како овог, тако и свих осталих гробаља.

На Новом гробљу Ћипиривине – Патковача, поред капеле, односно објекта у коме би се вршио помен за преминуле, и потребне птне инфраструктуре, која је неопходна усљед проширења овог гробља на нова гробна поља, потребно је завршити ограђивање простора који је под управом Предузећа. Сва наведена гробља изискују одређена новчана средстава и за одржавање већ издрађене инфраструкутуре, која са прије свега манифестује кроз одржавање већ формираних путева, стаза и паркинг простора, али исто тако треба водити рачуна о оплемењивању и хортикултурном уређењу гробаља, јер ови комунални објекти поред своје примарне намјене, треба да буду и паркови мира и тишине, не само након стављања гробља ван употребе, него и за вријеме активног кориштења.

ЈКП „Градско гробље“ ДОО Бијељина ће за наредну пословну годину планирати да из својих текућих средстава обезбиједи одређени дио средстава како би се реализовалиле поменуте инвестиције, имајући у виду финансијске могућности Предузећа као и стварне потребе за предметним инвестицијама.

**Проширење Новог градског гробља, насипање, равнање и планирање земље**

У току 2023.године потребно је наставити проширивање гробља у дијелу гдје се сахрањују покојници Православне конфесије. Гробље се мора ширити на парцеле које се налазе на јужној страни Новог градског гробља које су дате на управљање, кориштење и одржаваље Предузећу али које Предузеће још увијек није фактички преузело.

Ради се о працелама које су узурпиране од стране трећег лица. На предметним парцелама мора се извршити насипање и равнање терена због протека времена за природно слијегање терена (најмање двије године), што ће у коначном значити и припрему тог дијела терена за приширење новим гробним пољима. Проширење гробља, односно нова гробна поља, мора пратити и наставак изградње унутрашњих саобраћајница, односно приступних саобраћајница које воде од централног церемонијалног трга, пројектовање и изградња кишне канализације, стабилних и мобилних ограда, електроенергетских објеката са јавном расвјетом, те уређења зелених површина, које су пројектоване у оквиру гробног поља (хортикултурно уређење гробних поља). Изградња нових гробних поља која су намијењена за сахрањивање покојника Православне конфесије мора пратити главни пројекат изградње гробља, а посебна пажња приликом изградње нових гробних поља мора се посветити одводњи оборинских вода, односно изградњи кишне канализације, јер конфигурација терена и сам састав земљишта (водопропустљивост веома мала) захтијева додатна средства за прављење канала/ригола, које ће на адекватан начин да приме веће количине воде, у случају великих падавина.

У оквиру изградње, а у складу са Планом парцелације, први дио прве фазе изградње Новог градског гробља Хасе – Бријесница, појавили су се проблеми са оборинским водама. Управа ЈКП „Градско гробље“ ДОО Бијељина је из споствених средстава покушавала да ријеши ове проблеме, на начин да су изграђени дренажни канали те њихова изградња мора бити настављена, јер приликом пројектовања нису на адекватан начин сагледани ови проблеми који су се јавили након што је завршена изградња прве фазе и након сахрањивања лица на Новом градском гробљу. О свим проблемима са којим се у претходном периоду сусретало наше Предузеће, редовно смо обавијештавали своје ресорно одјељење у Градској управи Града Бијељина (Одјeљење за стамбено-комуналне послове и заштиту животне средине), Градоначелника Града Бијељина-Предсједника Скупштине ЈКП „Градско гробље“ ДОО Бијељина, као и главног пројектанта ЈП „Дирекција за изградњу и развој града“ ДОО Бијељина, са којом, поштујући све грађевинске норме и правила, тражимо најбоља рјешења за горе наведене проблеме.

Пројекат изградње Новог градског гробља захтијева и континуирано праћење саме изградње, као и контролу на већ изграђеном дијелу, јер због пропуста приликом изградње и одступања од главног пројекта, сам наставак изградње може да има велике проблеме. Проблем који посебно наглашавамо јесте проблем одводње оборинских вода и изградња кишне канализације кроз који ће бити спријечени проблеми слијегања терена и самих проблема који су свакодневно присутни, а то је да велике количине воде не могу да буду на адекватан начин одведене са гробних поља, што ствара проблеме, како Управи предузећа тако и посјетиоцима на Новом градском гробљу.

Планирано проширење Новог градског гробља у суштини представаља наставак вишегодишње активности равнања, насипања и планирања земљишта као и изградње дренажних канала која је у 2022. години изашла из постојећи оквира гробља и тај наставак територијалне екпанзије се очекује и у 2023. години.

Из свега наведеног, ова капитална инвестиција представља приоритет у току 2023.године те је неопходна сарадња са Градском управом Града Бијељина и обезбјеђивање потребних средстава из буџета Града Бијељина за наставак проширења гробља са приступним саобраћајницама за сахрањивање припадника Православне конфесије.

**8.Остваривање регистрованих дјелатности**

Одлуком о конституисању предузећа и регистрацијом дијелатности, у складу са законским прописима, утврђене су све дјелатности, којима се Предузеће приоритетно бави ради остваривања добити.

У планском периоду оствариће се сљедеће активности:

- Сахрањивање лица у нова и резервисана гробна мјеста на Градском гробљу Пучиле, Ново градско гробље Хасе - Бријесница, Ново гробље Велика Обарска и Ново гробље Патковача, Ново гробље Попови.

- одржавање заједничких површина на гробљу,

- одржавање гробних мјеста,

- издавање дозвола за постављање споменика,

- издавање дозволе за извођење радова,

- израда парапета, греда и постављање плоча на гробним мјестима,

- издавање капеле на Новом градском гробљу Хасе - Бријесница,

- издавање сале за помене на Новом градском гробљу Хасе - Бријесница,

- продаја цвијетних аранжмана и пратећег програма у цвјећари,

- продаја погребне опреме,

- услуге мртвачнице

На основу регистрованих дјелатности којима се Предузеће планира бавити у посматраном периоду, планирани су приходи исказани у табеларном прегледу број 3.

Битно је напоменути да је Предузеће поред погребних дјелатности, регистровало и друге дјелатности које би у наредним годинама могле увећати укупне приходе.

*Tабелa 3:*

|  |  |  |  |
| --- | --- | --- | --- |
| Врста услуге | Количина | Jeдинична цијена | Укупно без ПДВ-а |
| Трошкови сахране | 520 | 150,00 КМ | 78.000,00 КМ |
| Одржавање гробног мјеста и уклањање вијенаца | 400 | 30,00 КМ | 12.000,00 КМ |
| Продаја гробних мјеста на градским гробљима | 600 | 300,00 КМ | 180.000,00 КМ |
| Продаја гробних мјеста на сеоским гробљима | 200 | 50,00 КМ | 10.000,00 КМ |
| Израдагробница | 85 | 2.000,00 КМ | 170.000,00 КМ |
| Доплата за гробна мјеста | 160 | 150,00 КМ | 24.000,00 КМ |
| Доплата за гробна мјеста | 110 | 75,00 КМ | 8.250,00 КМ |
| Одржавање гробља | 15.000 | 10,00 КМ | 150.000,00 КМ |
| Постављање споменика | 350 | 100,00 КМ | 35.000,00 КМ |
| Издавање столице за даће | 30.000 | 2,00 КМ | 60.000,00 КМ |
| Издавање капеле | 250 | 50,00 КМ | 12.500,00 КМ |
| Парапет једнодијелни | 120 | 280,00 КМ | 33.600,00 КМ |
| Парапет дводијелни | 320 | 350,00 КМ | 112.000,00 КМ |
| Парапет тродијелни | 15 | 430,00 КМ | 6.450,00 КМ |
| Парапет четвородијелни | 5 | 563,50 КМ | 2.817,50 КМ |
| Преградна греда | 240 | 50,00 КМ | 12.000,00 КМ |
| Израда плоча | 150 | 256,00 КМ | 38.400,00 КМ |
| Грађевински радови | 70 | 80,00 КМ | 5.600,00 КМ |
| Постављање тераце | 70 | 50,00 КМ | 3.500,00 КМ |
| Продаја дасака | 260 | 100,00 КМ | 26.000,00 КМ |
| Приходи из властите цвјећаре |  |  | 100.000,00 КМ |
| Приходи од издавања цвјећаре |  |  | 5.600,00 КМ |
| Приходи мртвачнице |  |  | 60.000,00 КМ |
| Приходи од погребне опреме |  |  | 240.000,00 КМ |
| УКУПНО |  |  | **1.385.717,50 КМ** |

План прихода за период 01.01.2023-31.12.2023. године планиран је на основу финансијског пословања предузећа у 2022.години, као и узимања у обзир позитивних тенденција ширења позитивног имиџа у јавности кроз свакодневно квалитетно вршење послова у мртвачници, те повећању броја гробаља којима ће управљати Предузеће.

Такође, у току 2023.године наставиће се рад по систему опомена нередовних платиша и на тај начин ће се додатно побољшати наплата за одржавањезаједничких површина гробља и куповине гробних мјеста а на основу уговора о одржавању заједничких површина гробља, изјава о признању дуга или споразума о плаћању на рате, али и информисањем јавности кроз разне видове медијског оглашавања о активностима предузећа, али и обавезама наших комитената.

Када говоримо о планираним расходима за 2023. годину, пројекција за њих се добија на основу збира свих познатих трошкова у овом моменту, који су извјесни да ће се реализовати у 2023. годин, тако да у табеларном приказу број 4. имамо износе, а и на крају укупан збир, по основу издатака за бруто лични доходак свих запослених Предузећа, режијских трошкова, али и свих издатака обухваћених јавним набавкама.

*Tабелa 4:*

|  |  |
| --- | --- |
| ВРСТА РАСХОДА | ИЗНОС |
| Плата запослених | 696.000,00 КМ |
| Накнада за надзорни одбор | 15.000,00 КМ |
| Трошкови електричне енергије | 9.000,00 КМ |
| Потрошња воде | 3.900,00 КМ |
| Oдвоз смећа | 4.500,00 КМ |
| Канцеларијскиматеријал | 5.000,00 |
| Канцеларијски намјештај | 4.000,00 |
| Трпезаријске столице и столови | 4.000,00 |
| Грађевинско дрво | 10.000,00 |
| Грађевинскиматеријал | 80.000,00 |
| Шљунак, пијесак, дробљеникамен и агрегати | 30.000,00 |
| Машинезакосидбу | 6.000,00 |
| Рачунарскаопрема и потрепштине | 6.000,00 |
| Хтзопрема | 6.000,00 |
| Гориво и уља | 30.000,00 |
| Предмети за домаћинство и потрепштине за угоститељство | 3.000,00 |
| Тоалет папир, марамице, пешкири, салвете | 1.500,00 |
| Дезинфицијенси | 1.000,00 |
| Грађевинскемашине и опрема | 6.000,00 |
| Опрема за наводњавање и одводњавање | 5.000,00 |
| Природно цвијеће | 20.000,00 |
| Вјештачкоцвијеће и репроматеријал | 20.000,00 |
| Лимене кућице за свијеће | 6.000,00 |
| Свијеће | 2.000,00 |
| Мртвачки сандуци | 150.000,00 |
| Мртвачки покривачи | 6.000,00 |
| Гуме за тешка и лака возила | 2.000,00 |
| Канте за смеће | 3.000,00 |
| Препарати за парфимисање и освјежавање просторија | 1.500,00 |
| Резервни дијелови за теретна возила и аутомобиле | 2.000,00 |
| Пакети са храном | 1.500,00 |
| Пиће (сокови и вода) за потребе предузећа | 3.000,00 |
| Чврста горива | 1.500,00 |
| Опрема и прибор за превоз и чување лешева-вреће | 6.000,00 |
| Услугепрограмирања | 6.000,00 |
| Услугересторана и услугепослуживањахраном | 4.000,00 |
| Услуге мензе – кетеринг | 70.000,00 |
| Савјетовање из области јавних набавки | 6.000,00 |
| Услугестручногоспособљавања | 3.000,00 |
| Услугезаштитенараду | 2.500,00 |
| Услуге чишћења снијега | 6.000,00 |
| Услуге уклањања онечишћеног земљишта | 6.000,00 |
| Књиговодственеуслуге | 6.000,00 |
| Услугеосигурањаоднесрећа и услугездравственогосигурања | 1.000,00 |
| Израдапројекта и нацрта, процјенатрошкова | 2.000,00 |
| Услугештампања | 2.500.00 |
| Услуге одржавања фискалних каса | 1.000,00 |
| Услугепоправака и одржавањамашина | 6.000,00 |
| Правне услуге | 6.000,00 |
| Поштанске услуге | 5.000,00 |
| Архитектонске, технчке и геодетске услуге | 4.000,00 |
| Набавка услуга интернета | 2.500,00 |
| Услугечишћењаканцеларија | 6.000,00 |
| Услугедератизације | 4.000,00 |
| Услуге поправке и одржавања возила | 3.000,00 |
| Услуге рачуноводствене ревизије | 4.000,00 |
| Прање аутомобила и сличне услуге | 2.000,00 |
| Услуге информационих технологија,програмерске подршке,интернет и подршка | 6.000,00 |
| Услуге осигурања од одговорности | 3.000,00 |
| Телекомуникационе услуге | 2.000,00 |
| Услуге мобилне телефоније | 6.000,00 |
| Банкарске услуге | 3.000,00 |
| Услуге у области отпадних вода, отпада,чишћења и животне средине | 3.000,00 |
| Услуге новинске агенције | 2.000,00 |
| Електроинсталациони радови | 3.000,00 |
| Водоинсталатерски и санитарни радови | 3.000,00 |
| Радови насипања земље | 6.000,00 |
| Радови на припреми и чишћењу градилишта | 6.000,00 |
| Радови ископа јаркова/рака | 6.000,00 |
| Грађевински радови на дренажи | 5.500,00 |
| Радови на површинском слоју гробља | 6.000,00 |
| Радови на полагању одводних цијеви | 5.000,00 |
| УКУПНО | 1.374.400,00КМ |

Разлика планираних прихода и расхода је планирана бруто добит и износи 11.317,50КМ. Одлуку о расподијели нераспоређене добити донијеће Скупштина предузећа.

|  |  |  |  |
| --- | --- | --- | --- |
| Број: 2-1-1379/22  Датум: 16.12.2022.године |  |  | ДИРЕКТОР  ЈКП „Градско гробље“ ДОО Бијељина |
|  |  |  |  |
|  |  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  | Марио Томић |
|  |  |  | Дипломирани правник |